
LAŬSEIONA FAŜO 


fclara Jlutoviĉ (Clektrostalj) 

LA PRINTEMPA MATENO 

Velkas ĉiam pli 
la malfrua stel’ 
sur altego de firmament’. 

Venas nova tag’, 
venas nova bel’ 
en tenere paca silent’. 

Vigle ŝvebas jam 

spiro de printemp’ 

en 1’ aŭrora blu’ super ter’. 

Venas nova tag’, 
venas nova temp’ 
en bonguste frida aer’. 

Kuŝas en kviet’ 
la fidela plum’. 

Hele sonas vok’ de labor’. 

Venas nova tag’, 
venas nova lum’. 

Gin salutas danke la kor’. 


UTILAJ ADRESOJ 


REU : p/k 57, 105318 Moskvo; retadreso <esperanto@au.ru>; 

ttt-ejo <http://reu.da.ru>. 


Libroservo de REU : p/k 4716, 432063 Uljanovsk; retadreso <yuka@vens.ru>; 

plena katalogo <http://reu.da.iu/rus/katalogo.htm>. 


REJM: 


UEA: 


str.Lenina 40- 14,429120 Ŝumerlja, Ĉuvaŝio; 
retadreso <rejm@euro.ru>; ttt-ejo <www.tejo.org/rejm>. 


Nieuwe Binnenweg 176, 3015 BJ Rotterdam, Nederlando; 
retadreso <uea@inter.nl.net>; ttt-ejo <http://www.uea.org>. 

REU invitas al RET-02 


de la 15-a ĝis 
apud Kovrov, 


La loko kaj dato. Ili restis senŝanĝaj 
la 25-a de aŭgusto, en ĉarma bazejo 
Vladimira regiono. 

Pri la kotizoj. Jam estas farita la interkonsento kun la 
bazejo pri la prezoj de loĝado kaj manĝado dum RET. La 
manĝado kostos 90 rablojn tage, eblos mendi aparte 
maten-, tag- kaj vespermanĝojn. Por la loĝado estos 4 
kategorioj: 1) en tendoj - senpage; 2) en multlokaj ĉambroj 
en lignaj dometoj - 40 rabloj tage por unu persono; 3) en 
ŝtona domo, en 3-5-Iitaj ĉambroj kun lavejo kaj necesejo - 
85 rabloj tage por unu persono; 4) en ŝtona domo, en 2- 
litaj duonluksaj ĉambroj - 260 rabloj por la tuta ĉambro 
tage. La programkotizo, destinita por gratifikoj al artistoj 
kaj programkontribuantoj, eksperimente estos libervola, 
t.e. ĝin pagos nur la dezirantoj. 

Pri la programo. Pri la ĉefaj ideoj de la programo vi 
certe jam legis en la unua informletero. Nun la organizan- 
toj evoluigas tiujn ideojn kaj aperigas la novajn. Estas pro- 
pono dediĉi ĉiun tagon al iu certa temo. Proksimume tiel: ĉiujn venintojn al la bazejo renkon- 
“Metropoliteno” - tago de Varankin kaj E-literaturo; tos pioniro en verda kravato 
“Fundamento de Esperanto” - tago de Akuzativo kaj E-gramatiko; “La bona lingvo” - tago 

de la stilo; “Paŝoj al plena posedo” - 
tago de instraado; “Esperanto en per- 
spektivo” - la intema kaj aliaj ideoj; 
"Historio de la monda lingvo” - tago 
de E-historio; “Senĝenaj dialogoj” - 
tago de aplikado; “Tutmonda sonoro” 
- tago de infomiado kaj varbado; 
“Kredu min, sinjorino!” - virinoj en 
Esperanto. Rrome estas planate 
okazigi dum RET fakajn kunvenojn: 
“ILEI-Rusio” (Irina Gonĉarova), “Es- 
peranto-servocentro” (Mikaelo Certi- 
lov), “Esperanto-kreado” (Valentin 
Melnikov), “Maldekstra movado” 
(Nikolaj Gudskov) ktp. Okazos 
prelegserio pri “Movada teorio” 
(Ideologio de E-movado ks.). Ne 
mankos diversaj kursoj, konkursoj, 
diskutrondoj kaj aliaj tradiciaj eroj. Ankaŭ la kultura programo estos en RET tre altnivela. 
Jomart kaj Nataŝa jam mendas la biletojn de Stokholmo al Moskvo-Kovrov, intencas parto- 
preni en la aranĝo ankaŭ multaj rasiaj aŭtoroj kaj kantistoj. Estas planate ĝuste en RET 


same kiel pasintjare la baseno helpos dum varmaj tagoj 

okazigi la provludojn por la registrado de la disko “Oraj kantoj-3”. 

Averto. A1 RET-02 ne estos akceptataj nululoj, t.e. personoj, neniam lernintaj Esperan- 
ton. Ciuj programeroj okazos en Esperanto sen iuj ajn esceptoj. 

Kontaktoj kaj informoj. En junio ĉiuj aliĝintoj ricevos la 2-an informleteron. La or- 
ganizantojn eblas kontakti poŝte pere de adreso de REU (vidu en la dua kovrilpaĝo), laŭ la 
sama adreso necesas sendi la aliĝilojn; rete <andreo@mailru.com>, <garik@mitino.ptt.ru>; 
telefone (83536) 59856 - Andrej Grigorjevskij, (095) 5677007 - Garik Kokolija. 

Atzrabla surprizo. Estas planate organizi busan vojaĝon al RET-02 el Moskvo. Laŭ la 
plano, buso startos la 15-an de aŭgusto ĉ. 10:00 - 11:00. Se troviĝos sufiĉa kvanto de de- 
zirantoj, kaj se la prezoj estos realaj (momente la trajnbileto kostas 160 rub., do prezo por 
unu busloko devas esti ne pli ol 200 rub.), la busa veturo okazos. Nepre atendu konfirmon, 
ĉar eble tamen oni ne sukcesos ĉion aranĝi. La dezirantoj anonciĝu ĉe Grigorij Arosev rete 
<desperanto@mtu-net.ru> aŭ telefone (095) 4761472. 

*** 

Pri la preparado de OkSEJT-42 vi povas legi en REJM-info (paĝo 25). 

Renkontiĝo de Amikoj (RA-2) okazos ĉi-jare dum 28.06-06.07 sur in- 

sulo en Obj-a maro, 105 km for 
de Novosibirsko, en la turisma 
bazejo “Kana paradizo” en pina 
ĉeborda arbaro. La kotizo - 1150 
rubloj por la tuta periodo sende- 
pende de la aĝo - inkluzivas: 
loĝadon (en lignaj 2-3-litaj 
dometoj - ĉirkaŭ 30 lokoj, kaj en 
specialaj tendoj, disponigataj de 
la bazejo), 3-fojan manĝadon, 
vojon de Novosibirsko al la 
bazejo (per buso dum 1.5 horoj 
kaj poste per motorkutroj dum 
10 minutoj) kaj reen, du per- 
piedajn ekskursojn, unu viziton 
al banejo kaj programon. La pro- 
gramo inkluzivas Esperanto-lecionojn por komencantoj kaj progresantoj, lernadon de Esper- 
antaj kantoj ĉe gitarludo, distraĵojn (naĝado, fiŝkaptado, sportaj ludoj) kaj aliajn tradiciajn 
erojn; ĉiuvespere okazos lignofajro. Kontraŭ aparta prezo oni povas partopreni en mara 
ekskurso per motorkutro. Atentu: kvanto de lokoj estas limigita. Aldonajn informojn eblas 
ricevi ĉe Katerina Arbekova: a/ja 107, Novosibirsk-78, RU-630078; rete <katka@drbit.ru>; 
retpaĝo <http://www.nekmovado.narod.ru/ESP/ra2.htm>. 

*** 

yv 

Uljanovskanoj invitas vin ripozi dum la "Gemeltagoj" ( 12 - 16 . 06 . 2002 ) sur- 
borde de la rivero Volga. Tri tagoj estos respektive Neptun-tago, Puŝkin-tago kaj Ce- 
Gevara-tago. En la programo estos kursoj de vivrestado (psikologiaj kaj praktikaj), mont- 
grimpado, perlumado, kajtofarado kaj fiŝkaptado. Okazos konkursoj pri sablaj skulptaĵoj kaj 
korpoarto, olimpikoj de “siamaj ĝemeloj” kaj multaj ludoj. La tendaro situos sur bordo de 
Volga, je 30-40 min. de la urba buso. Loĝado kaj manĝado - memzorge, en tendoj kaj per 



RA-1 en 2001 lasis la plej bonajn rememorojn 

lignofajro respektive. Programkotizo: 50 rab. surloke. Por ĝemeloj - 50%-a rabato. Aliĝu 
kaj petu informojn ĉe: Katja Krasnopjorova, <kato-cat@inbox.ra>, tel. (8422) 340896; Jura 
kaj Lena Karcev-oj, <yuka@vens.ra>, tel. (8422) 321343. 

*** 

LETO - Libera Esperanto-TendarO 

Somera Tendaro de Personeca Kresko. Turisme-tendara kunveno, organizata perfortoj de 
esperantistoj, por esperantistoj kaj iliaj amikoj-neesperantistoj. 

Cu vi scias, kio kreskas ĉe via domo? Kiel nomiĝas fiŝoj en apuda rivero? Herboj sur ĝia 
bordo? Kiuj birdoj (krom la kutimaj kolomboj, komikoj kaj paseroj) ĝenerale ekzistas? 
Povas esti, vi eĉ promenis en arbaro kelkfoje en la vivo? Eble, vi sciis tie iom pli da nomoj 
de kreskaĵoj, ol en afrika ĝangalo? Eble... Cu vi volas scii pli pri la naturo kaj povi vivresti 
en sovaĝaj kondiĉoj? Kompreni lingvon de kreskaĵoj kaj bestoj? 

Speciale por vi 28.06.-04.07.02, senpere antaŭ la Graŝin-festivalo en la sama loko oka- 
zos tendaro de personeca kresko LETO-02. 

La temo estos “Nia Naturo”. La tendaro estos plene tenda. En la tendara programo estas 
planataj: kursoj de Esperanto (laŭeble - diversnivelaj); korpoarto; lernado kaj praktikado pri 
maristaj/turistaj nodoj; kurso de gitarludo; ekskurso en arbaron kun akompano de profesia 
biologo, kiu rakontos pri tio, kio kreskas kaj kuras-rampas ĉirkaŭ ni; ekstremaĵoj - jam kuti- 
maj kurado sur braĝo kaj kuŝado sur frakasitaj vitraĵoj, longdistanca naĝado, disvastigo de 
Esperanto. Rakontoj-prelegoj: tekniko de fotado per kvalitaj fotiloj; nasko en akvo; petvetur- 
instraado; bazaj scioj de homa vivrestado en la naturaj kondiĉoj. 

...kaj aldone: teatraj konkursoj (“tandemoj”); konkuroj pri petveturo, pri naĝado, turis- 
maj konkuroj; diversspecaj ludoj. 

Se vi deziras striktan lingvodisciplinon - LETO-02 por vi, verŝajne, ne tre taŭgos. Sed, 
tamen, se vi deziras paroli nialingve kaj paroligi la aliajn - bonvenon! Esperanto estos nepra 
parto de la programo, ĝia fono. 

Aliĝkotizo estos 30-50 rab. La manĝojn alportu mem aŭ aĉetu en la proksimaj loĝlokoj, 
ekzemple en Pribreĵnij (je distanco de unu elektrotrajna stacio). 

Kunprenu: tendon, dormosakon, plastan tapiŝeton, KTTK (Kniĉon, Teleron, Tranĉilon, 
Kuleron); vestaĵojn por ajna vetero; kontraŭ-pluvajn kaj -kulajn ilojn; gitaron (se eblas). 

Kontakteblecoj: telefonnumeroj - (84235) 37079 Saŝenjka Sudakova, 59394 Denis Ro- 
gaĉov, 39563 Saŝa kaj Lera Ĥrastaljov-oj; retadreso <leto-2@narod.ra>; retpaĝo 
<http://leto-2.narod.ru>. 

*** 

BONVENON AL SEZAM’! 

Volgogradaj esperantistoj invitas vin al SEZAM' - la somera renkontiĝo, kiu unuafoje 
okazos la 8-14-an de aŭgusto 2002 apud Volgogrado. 

Se vi kuraĝas, havas humursenton kaj opinias, ke vi povas regi la sorton per via volo; se 
vin fascinas la mondo de fabeloj kaj fantazioj, kaj vi deziras mergiĝi en ĝin; se vi interesiĝas 
pri latentaj kapabloj de homo - tiukaze nia renkontiĝo estas ĝuste por vi! 

Venu al ni kaj vi vivos dum semajno en la mondo, kie sociaj limoj perdas potencon 
super la konscio, kiu mergiĝas en nekredeblan mondon - la mondon de mitoj, fabeloj, 
astrologio kaj magio. 

Ciu tago, merganta vin pli kaj pli profunde en nekonatan mondon, estos akompanata per 
multaj amuzaĵoj. Gajeco kaj ŝercoj helpos konservi la klarecon de via konscio kaj fortigos 
vian menson por pli bona percepto de novaj scioj. 

Ripozbazejo, en kiu okazos la renkontiĝo, ankoraŭ ne estas elcktita. Tamen pro varmega 

somero en nia regiono ĝi nepre situos ĉe unu el la riveroj: Volga, Don aŭ Ahtuba. Kondiĉoj 
estos bonaj kaj prezoj malaltaj, ĉar ni elektas el ripozbazejoj, kiujn administras la regiona 
Komitato pri junularaj aferoj. 

Aktualan informon vi povas ekscii en la ttt-ejo de Volgograda Esperantista Junulara 
Centro (VEJC) “Stelaro” <http://www.stelaro.by.ru>. Kontaktu nin poŝte (400094, Volgo- 
grad, str.Vostoĉno-Kazahstanskaja 6 - 46, Eduard Kolosov), telefone (8442) 358079 (ofica 
- Eduard Kolosov) aŭ (8442) 730538 (Anastasija Cugunkina), rete <edya@yandex.ru>. 

*** 

SOMERA ESPERANTO-TENDARO EN LANĈOV 

30.06-13.07.2002, 14.07-27.07.2002, 28.07-10.08.2002 

La Esperanto-Klubo en Trebiĉ aranĝas Someran Esperanto-Tendaron (SET); ĝi okazos 
en tri etapoj, en la tradicia loko ĉe la digolago de Vranov apud la vilaĝo Lanĉov, distrikto 
Znojmo, en suda Moravio. 

La instruado de Esperanto okazos ĉiutage krom dimanĉo de la 8-a gis la 12-a horo en tri 
diversgradaj kursoj: A - por komencantoj, B - por progresintoj, C - konversacia. La supo- 
zataj scioj por kurso C devas havi la nivelon de la lemolibroj “Paŝoj al plena posedo” 
(W.Auld), “La tuta Esperanto” (H.Seppik) ks. La lingvoscio en la kurso C devas esti tia- 
grada, ke la partoprenanto estu kapabla konversacii. 

En la tendaro okazos ankaŭ kursoj de la angla, franca, germana kaj msa lingvoj. En la 
3-a etapo okazos ankaŭ kursoj de ŝakludo kaj pentrado. Ciu partoprenanto estos devigata 
frekventi iun el la kursoj kaj respekti la tendaran regularon, pri kiu oni estos informitaj sur- 
loke post la alveno. 

La loĝado estos en kvarlitaj kaj kvinlitaj dometoj. La manĝojn oni ricevos ekde la tago 
de la veno (dimanĉo) ĝis la tago de la forveturo (sabato). 

Posttagmeze okazos sinbanado, sportado, ekskursoj, vespere tendarfajroj kun kantado 
kaj aliaj programeroj. La ekskursoj - unu tuttaga al la ĉefurbo de Aŭstrio - Vieno, kaj du 
duontagaj - ne estas enkalkulitaj en la kotizo. 

Ni invitas eksterlandajn samideanojn kun bona scio de Esperanto, kiuj laŭ ebleco povus 
ankaŭ kontribui al la tendara programo (ekz. prezenti sian landon aŭ loĝlokon, sed ankaŭ 
aliaj programeroj estas bonvenaj). Ni bonvenigas ĉies kunlaboron kaj proponojn por la pro- 
gramo. 

La kotizo (3000 ĉehaj kronoj aŭ 95 eŭroj) inkluzivas kvin manĝojn tage, loĝadon kaj in- 
stmadon. Post ricevo de via aliĝilo ni informos vin pri maniero de la pago. Aliĝontaj gmpoj 
devas havi akompananton, kiu bone regas Esperanton. Gvidanto, kiu akompanas 10- 
personan gmpon, ĝuos 50%-an kaj gvidanto de 5-persona gmpo - 25%-an rabaton. 

Dum pli ol 49 jaroj partoprenis en SET geamikoj el preskaŭ ĉiuj eŭropaj kaj 5 trans- 
maraj landoj. Por ĉiu etapo ni akceptos nur la unuajn 120 aliĝilojn. Tial ni konsilas al vi aliĝi 
kiel eble plej fme. La necesajn informojn rilate la alvenon, restadon kaj vivon en la tendaro 
ricevos ĉiu aliĝinto kune kun la konfirmo pri la akcepto. 

Ni ĝojus, se ni povus bonvenigi ankaŭ vin en nia tendaro. 

Klubo de Esperanto kaj mondaj Lingvoj (Ĉeha Respubliko) 
<podhradska@volny.cz>, te/./registrilo (420-618) 851196. tel/fakso (420-618) 841909 

*** 

Hispana Esperanto-Junulara Societo invitas al IntSmdCiĉl HoRO~2002. 
Gi estos Halanĝa? Hipia? Haloa? Hanta? Horora? Hispana? Heĝa? Homunkula? Hirunda? 
HEJSa? Hidalga? Higiena? Herda? Hobia? Holma? Harmonia? Hidra? Harda? Hida? Hu- 
mura?... Renkontiĝo. Gi okazos de la 11-a ĝis la 18-a de julio 2002 en Salamanca (His- 

panio). La plena kotizo por msianoj estas ĉirkaŭ 160 eŭroj. La adreso por ekscii la detalojn 
kaj aliĝi estas: Hispana Esperanto-Junulara Societo, Rodriguez San Pedro 13 - 3° - 7, ES- 
28015 Madrid, Hispanio; tel. + 34 914 468079; rete <HoRo2002@esperanto-es.net>; la ret- 
paĝo <www.esperanto-es.net/HEJS/HoRo2002/>. 

La tradicia 15-a Internacia Junulara Semajno (ijs) oka- 

zos la 25-31-an de julio 2002 en Szekesfehervar, Hungario, kun la devizo “Reĝa urbo - reĝa 
IJS”, ĉar la urbo estas iama sidejo de reĝoj. En la programo estos tagaj kaj noktaj kursoj 
(ankaŭ E-kurso), vingustumado, akvopafilado, tuttaga ekskurso, Tradicia Balo, koncertoj, 
plaĝ- kaj diversaj aliaj umadoj. La plena kotizo por msianoj estas inter 90 kaj 135 eŭroj. La 
adreso por ekscii la detalojn kaj aliĝi estas: Hungara Esperanto-Junularo, pf. 87, HU-1675 
Budapest, Hungario; la retpaĝo <www.szekesfehervar.hu/esperanto>. 

*** 

Junulara Esperantista Franca Organizo (JEFO) kaj Kastelo Greziljono invitas al 

FESTO - intemacia junulara renkontiĝo de la 30-a de aŭgusto ĝis la 7-a de septembro 
2002. Cefa enhavo de la programo estas tutsimple senĉesa festo. Okazos interalie koncertoj, 
fotoateliero, vizito al strangatipa preĝejo de la regiono, kaj eĉ vizito al la Greziljona abelu- 
jaro... La plena kotizo por msianoj estas ĉirkaŭ 110 eŭroj. La adreso por ekscii la detalojn 
kaj aliĝi estas: Didier Loison, Boite 1872, 223 me Vercingetorix, FR-75014 Paris, Francio; 
retadresoj <bhugon@esperanto.org>, <dloison@esperanto.org>, <cpoullet@oreka.com>. 

*** 

La 13-a Montkabana Renkontiĝo okazos de la 26-a ĝis la 29-a 

de septembro 2002 en Logarska dolina, Slovenio, 40 km norde de Ljubljana. Kiel kutime, la 
ĉefa programo de la renkontiĝo estas migradoj. La organizantoj rekomendas antaŭan mem- 
briĝon al via loka montmigra asocio, ĉar ĉiujn aktivecojn oni partoprenos proprariske. La 
plena kotizo por msianoj estas de 44 ĝis 74 eŭroj. La adreso por ekscii la detalojn kaj aliĝi 
estas: Vanja Radovanoviĉ, Horvaĉanska 31, HR-10000 Zagreb, Kroatio; retadresoj 
<vanja.radovanovic@etk.ericsson.se>, <mea.bombardelli@math.hr>; la retpaĝo 
<http://www.angelfire.com/va2/Vanja/>. 

La Germana Esperanto-Junularo invitas vin al la 

46-a Internacia Seminario kun 

la temo “Ekstremismo - specoj, originoj, efikoj”, kiu 
okazos de 27.12.2002 ĝis 03.01.2003 en Trier - la 
plej malnova urbo de Germanio. Kadre de la temo la 
partoprenontoj diskutos pri la diversaj formoj de ek- 
stremismo kiel ekzemple ekstrema politiko, religio aŭ 
sporto. Sed certe ne mankos ankaŭ multaj aliaj tradi- 
ciaj por ISo programeroj kaj distraĵoj. La plena kotizo 
por msianoj estas de 15 ĝis 192 eŭroj. La adreso por 
ekscii la detalojn kaj aliĝi estas: Martin Sawitzki, Max-Planck-Ring 8d/L 56, D-98693 II- 
menau, Germanio; retadreso <is.admin@esperanto.de>; retpaĝo <http://www.intemacia- 
seminario.de>. 

ESPERANTO, KULTURO, EMOCIOJ, KAJ ESTETIKO 
- KIOM KUNIGEBLAJ ILI ESTAS? 

(Lingvokulturologia studo) 

1. Bazaĵoj de priesperanta lingvokulturologia esplorado 

Car nia eseo, sendube, ne pretendas esti ia ‘La Vero en la lasta instanco’, kiun oni 
senrezerve kaj senpruve akceptu kiel kredendaĵon, ni devas konturi kelkajn principojn de 
argumentado kaj pruvado, kiujn oni ofte ne konsideras diskutante pri Esperanto. 

Unue. Kio estas Esperanto (plue - Eo; en derivaĵoj/kunmetaĵoj - E-)? La klasika 
respondo tekstas: Eo estas internacia planlingvo. Ci-diraĵo estas... absurda. Planlingvo kiel 
idiomo, kiun oni planis, ne ekzistas! Vere planita povas esti nur lingvoprojekto. Ekde kiam 
ĝi forlasas la cerbon de sia kreinto kaj ensociiĝas, ĝi ne plu estas plana. Gi komencas la 
propran vivon (same kiel ĉiu homa naskito) kaj evoluas laŭ sia propra logiko (ne malofte 

malkonkorde kun la esperoj, kiujn havis ties 
kreinto). Tamen, planlingvo estas ĝenerale 
akceptita termino, kiun ni ne alvokas forigi, 
sed, jes, adekvate kompreni. Eo estas plana 
(pli fme oni diris artefarita) laŭ sia origino, 
sed ne laŭ la aktuala stato. Hodiaŭ ĝi estas 
viva lingvo de interkultura komunikado, kies 
evoluo estas ne multe pli regulata (kaj eĉ 
regulebla!) ‘de supre’ ol tiu de etna lingvo 1 . 

Due. Eo estas internacia planlingvo. 
Ankaŭ tio estas ĝusta ne 100%-e. Oni ja uzas 
Eon por komunikado kun samlingvanoj. Sed: 
same, kiel eblas enbati najlojn per komputilo, 
oni povas uzi Eon anstataŭ sian komunan etnan 
lingvon ene de la sama etno. La demando estas, 
kio estas pli celkonforma. E1 ĉi-evidenta 
rezono sekvas, ke oni ne rajtas kompari Eon 
kun etnaj lingvoj en ilia ‘denaska’ funkcio 2 
(priservo de sia etno), sed, jes, en la funkcio 
de internacia komunikado. 

Trie. Traktante lingvajn problemojn, oni 
ofte aplikas la terminojn ‘lingvoportanto’ kaj ‘averaĝa etnano’. La enhavo de tiuj terminoj 
konceme Eon iom(eg)e specifas. Etnolingvofonoj/portantoj kutime parolas konceman 
lingvon denaske aŭ almenaŭ ĉefe, plejparte ĝuste ĝin; por ili la etna lingvo estas komunike 
(tempe kaj amplekse) primara dum E-lingvoportantoj estas personoj, regule uzantaj Eon kaj 
partoprcnantaj la E-movadon (inkluzive legadon de E-periodaĵoj kaj libroj), sed por ili E- 
komunikado estas preskaŭ ĉiam sekundara 3 ! ‘Averaĝa etnano’ sufiĉe bone posedas 



Aleksandr Melnikov: Kredu min, gesinjoroj! 


1 Ekzemple, kaze de Eo neniu planis/celis kreon de specifa E-kulturo, reflektiĝanta en la lingv(aĵ)o kiel 

‘vortoj kun kultura ingredienco’, esperantonimoj ktp. Temas pri ‘kabei, krokodili, fina venko’ kaj 
multaj aliaj. Cio okazis spontane rezulte de natura evoluo de la E-sociumo kaj la priservanta ĝin 
lingvo. 

2 Kiel trafe diris Jom Lund, la ĉefredaktoro de la Granda Dana Enciklopedio (kies lasta volumo estas 

eldonita en 2001): ‘La dana lingvo estas la plej bona lingvo de la mondo. Por danoj.’ 

3 Maloftaj kazoj de relativa primareco en la uzo de Eo estas ĝia apliko en intemaciaj familioj kie ĝi estas 

prioritata - ofte la sola komuna por la geedzoj - kaj oficado ĉe UEA, kies labora lingvo estas Eo. 

koncernan lingvon en ties praktika uzo kaj apartenas al la plej oftaj (almenaŭ vaste 
reprezentitaj) tipoj de lingvouzantoj, sed ‘averaĝa esperantofono’ havas malpli altan 
lingvonivelon, tial por kompari la kompareblajn ni enkonduku terminon tipa esperantisto 
(plue TE), per kiu ni markos kulture elitan esperantofonon, kiu havas ne nur signifan 
lingvoposedon, sed ankaŭ vastajn fonajn sciojn pri la E-kulturo kaj movado. 

Kvare. Parolante pri (mal)avantaĝoj de Eo kompare kun etna lingvo, ni devas nepre 
aldoni, en kiu situacio kaj por kiu funkcio. Por la ĉiutaga, komerca, scienca apliko la gvidan 
rolon ludas la komunika-informa funkcio, en la arto kaj kulturo - la emocia-estetika. La 
dua gmpo bezonas ambiguecon (plursignifecon), la unua evitas. Por la unua la formo de 
inform-komuniko estas multe malpli grava ol por la dua. Tial kaj pro aliaj kaŭzoj en la du 
specoj de la homa komunikado estas prioritate aplikataj malsamaj rimedoj por atingi la 
maksimuman efekton kaj efikon. Car Eo estis konceptita kiel lingvo de ajnaspeca 
komunikado, ĝi devis respondi al du tute kontraŭaj postuloj. Rezultis kompromiso. Iuj trajtoj 
de ĉi-lingvo pli konformas al pragmataj celoj de informo-transdono, aliaj - al kreo de 
kulturaj/estetikaj/emociaj valoraĵoj. 

Kvine. Eo apartenas al internaciaj planlingvoj (plue - IPL-j). Tial estas interese, kion pri 
tiu lingvo-klaso kaj ĝia kapablo servi kiel idiomo de kulturo, emocioj kaj estetiko pensis 
fakuloj: kaj de t.n. ‘granda lingvistiko’ kaj de ties eta frat(in)o - interlingvistiko. 

Multaj renomaj lingvistoj, kvankam ne interlingvistoj (K.Bmgmann, A.Meillet, 
A.A.Reformatskij, O.S. Ahmanova 1 k.a.), opiniis, ke la destino dc IPL-j estas priservi nur 
ĉiutagan komunikadon, sciencon kaj teknikon. Eĉ interlingvistoj kiel A.Gode (nomebla la 
patro de Intcrlingua) kaj S.Bakonyi kontestis eblecon de aŭtonomaj IPL-j (AIPL) esti 
portantoj de kulturo simple pro tio, ke AIPL-j estas tro malproksimaj de la etnaj lingvoj 
(tamen, A. Gode agnoskis almenaŭ la ekziston de sufiĉe vasta literaturo en Eo). La asertata 
kaŭzo de la ‘senkultureco kaj senestetikeco’ de la E-tipaj IPL-j estis ilia ‘malkapablo havi 
stilajn karakterizaĵojn, esprimivajn vortojn kaj parolturnojn 2 , manko de jarcentaj tradicioj 
kaj de koncerna popolo 

Bedaŭrinde, en tiuj pritaksoj oni ofte forgesis, ke lingvo estas nek lingvoprojekto, nek eĉ 
fakto, sedja procezo (ĉar ĝi konstante ŝanĝiĝas). Do, eĉ se iu ajn aserto el la ĉi-supraj estus 
prava en la momento de IPL-apero, tio tute ne signifas, ke ĝi ne povas eks-ĝustiĝi poste. 
Krome, ĉar ajna lingvo estas sistemo de sistemoj, kies optimumoj kontraŭdiras unu la 
alia(j)n, apero de faktoj kaj fenomenoj ‘malplibonigantaj’ la lingvon iuaspekte povas 
‘plibonigi’ ĝin aliaspekte. Kio resume pli gravas, decidas socia bezono (aŭ iam hazardo?). 

Tial la sola pravigebla maniero trakti la tuŝitajn problemojn, estas esplori la faktajn 
staton kaj evoluon de la lingvo surbaze de ties tekstoj. ‘Teksto’ ni nomos iun ajn 
manifestiĝon de homa enlingva parolo/skribo. Tiam ni malkovros, ke en ĉiuj sufiĉe 
evoluintaj planlingvoj nepre aperas literaturaj verkoj (komence tradukoj, poste provoj de 


1 En 1956 O.S.Ahmanova kaj E.A.Bokarev (verŝajne, iniciate de Bokarev) konstatis, ke “Esperanto 

kapablas kontentige transdoni ne nur la enhavon de la originalo, sed ankaŭ ĝiajn belartajn specifaĵojn, 
ĉar la esprimivaj eblecoj de tiu lingvo estas sufiĉe grandaj, eĉ konceme la idiomaĵojn”. En 1980 
O.S.Ahmanova kaj V.J.Zadomova (supozeble, influe de Zadomova) senigis, tamen, Eon de ‘atencoj 
je beleco’. Sed malgraŭ la teoriaj asertoj kaj prognozoj, en la praktiko la belliteraturo en Eo sukcese 
evoluis ĝis tiu grado, ke je la mezo de la 1970-aj ĉirkaŭ 20 romanoj estis eĉ tradukitaj el la Esperanta 
originalo en aliajn lingvojn kaj en 1983 komencis funkcii Esperantlingva Verkista Asocio (EVA), al 
kiu en 1991 aldoniĝis Esperanta PEN-Centro, kreskis kaj evoluis la teatra, kanta, retorika, 
publicistika k.a. E-artoj kun vorta ingredienco. 

2 Laŭ tiuj sciencistoj, se simila esprimeco kaj idiomaĵeco en IPL apems, tiu lingvo perdus siajn ĉefajn 

kvalitojn: simplecon, logikecon, kompreneblon por diversnaciaj lingvo-uzantoj. 

originala kreado) 1 . En kelkaj lingvoj tiu tendenco eĉ malkonkordas kun postuloj de la 
koncema-lingvaj teoriuloj. Ekzemple, unu el la teoriistoj de la Ida reformo, R.Lorenz, akre 
kondamnis kreadon de beletraĵoj en la IPL atribuante al ili (ankaŭ al Ido) nur pragmatajn 
funkciojn. Malgraŭ tio, Ido evoluis ĉi-sence same kiel la aliaj ensociiĝintaj (=realiĝintaj en 
praktiko) planlingvaj projektoj: scienc-teknikaj verkoj en ĝi evidentiĝis malpli multaj ol la 
literaturaj. Simile, en la unua etapo la pragmata funkcio de la plej disvastiĝinta IPL Eo cedis 
sian primarecon al la esprimiva (estetika) funkcio. 

2. Premisoj por estetika/emocia funkcio de IPL 

Opinie de W.A.Verloren van Themaat por esti kulturportanto (ne nur konservi la 
malnovan, sed ankaŭ krei novan kulturon - A.M.) lingvo devas respondi al la 3 kondiĉoj: 
1) lingvistika (kapabli transdoni kulturajn valorojn per la strukturaj rimedoj de la koncema 
lingvo); 2) makrokultura (havi bazon en la moderna socio ; cetere, ne esti frcmdeca al la 
ekzistantaj lingvoj kaj kulturoj); 3) mikrokultura (havi mikromedion, kiu sufiĉe stimulas 
kulturan evoluon). 

Cion ĉi Eo havas. Strukture Eo sufiĉe riĉas por esprimi ĉion bezonatan. Makrokulture 
Eo neniel konfliktas kun la modema socio kaj ties kulturoj, ĉar ĝi baziĝas sur ili kaj mem 
estas ilia parto. Ja ĉiu E-fono nepre apartenas al iu(j) el mondaj kulturoj kaj tiel senkonscie 
ligas la kulturon de Eo kun la propra. En ĉiuj kulturoj estas io komuna (t.n. kulturaj 
universalaĵoj), kio fikseblas en Eo. Krome, la lingvistika (ĉefe leksiko-rilata) deveno de Eo 
surbaze de ĉefaj eŭropaj lingvoj neeviteble ligis Eon al la aliaj lingvoj kaj per tio al aliaj 
kulturoj, ĉar lingvo kaj kulturo neimageblas unu sen la alia. Mikrokulture E-istoj havas 
evoluintan infrastrukturon interne de la movado, kiu ĉiel stimulas kulturumadon pere de Eo: 
aperas libroj kaj periodaĵoj, okazas konkursoj, renkontiĝoj, teatraj kaj kantaj prezentiĝoj ks. 

Estas malfacile pruvi kapablon de Eo esti esprimiva rimedo al tiuj, kiuj ne parolas Ee. 
Sed por ni, E-fonoj, sufiĉus citi nur unu ekzemplon el E.Privat: ‘A) Si iris el la vendejo je la 
deka. Mi estis atendinta ŝin ekstere de la naŭa kaj duono. La pluvo tre malsekigis min.’ 
(Neŭtrala, infonna modelo.) ‘B) Finfine ŝi aperis el tiu butikaĉo! Horojn mi atendegis sub 
pluvo kaj estis dronigita ĝis ĉemizo!’ (Emocia prezento de la sama okazintaĵo.) Komentante 
la ĵusan specimenon, ĝia aŭtoro trovas jenajn rimedojn por transdoni sentojn per Eo: 1) sona 
plilaŭtigo de iu aŭ alia frazero (prozodiaj rimedoj - A.M.); 2) aranĝo de la frazo en iu aŭ alia 
ordo (sintaksaj, vortordaj rimedoj - A.M.); 3) ripeto aŭ forigo de vortoj (elipso, ripeto, 
pleonasmo - A.M.); 4) elekto inter ekzistantaj vortoj (leksikaj premisoj - A.M.); 5) kreo aŭ 
modifo de vortoj (vortfaraj ebloj - A.M.). Cio ĉi veras, sed ne elĉerpas la 
estetikajn/emociajn eblecojn de Eo. 

Sed, se paroli malpli konkrete, kio en lingvoj ĝenerale kaj Eo specife ebligas aperon de 
estetika/emocia/kulturporta funkcio? 

“Se Eo estas tre bona rimedo por transdoni pensojn, - atentigis E.A.Bokarev, - tiam ĝi 
nepre iĝas rimedo por transdoni ankaŭ sentojn, estetikajn travivaĵojn... Kiaj premisoj 
ekzistas por tradukante en Eon, ni diru, filozofiajn verkojn de L.N.Tolstoj, ne traduki liajn 
beletrajn verkojn? Ja la stilo de la filozofiaj verkoj de Tolstoj ofte estas ne malpli komplika 
ol la stilo de liaj rakontoj.” 2 Alivorte, preciza/strikta limo inter la belarta kaj !a ĉiutaga en 


1 En la libro-katalogo 'Bibliographia de Interlingua’ (1999) scienco estas reprezentita nur per kelkaj 

filozofiaj verkoj de unusola aŭtoro, pluraj interlingvistikaĵoj, libro pri demografio kaj per 16-paĝa 
broŝuro pri uzado de diverstipaj retortoj, dum beletro - per pli ol 30 verkoj (prozaj, teatraj, poeziaj, 
tradukitaj kaj originalaj) plus anekdotoj, legendoj, kuriozaĵoj ktp. (Religiajn, esoterajn k.s. verkojn ni 
ne konsideris.) 

2 Ci tie kaj plue tradukis el la rusa la aŭtoro de la artikolo 



kiu ajn lingvo ne estas markebla. 

Asertante neeblecon de estetika funkcio ĉe Eo, oni ofte subkomprenas neeblecon verki 
beletraĵojn. Ci-rilate konindas la opinio de C.Todorov, kiu hipotezas, ke ĉiu tipo de 
diskurso, difinata kutime kiel literatura, havas neliteraturajn ‘parencojn’, pli proksimajn al 
ĝi, ol iu alia tipo de Titeratura diskurso’ kaj tial anstataŭ la opozicio ‘literaturo/neliteraturo’ 
oni parolu pri diversaj tipoj de diskursoj. 

Esencas ankaŭ pensoj de Todorov pri tropoj 
(metaforo, metonimiaĵo, sinekdoĥo), kiuj estas gravega 
rimedo de literatura kreado. Evidentiĝis, ke la fakta 
diferenco inter tropoj kaj neŭtralaj konstatoj estas nur en 
la operacio de kondensado/implikado, rezulte de kiu 
konstato transformiĝas en tropon. 

S.N.Kuznecov asertis, ke IPL, celante peradon inter 
evoluintaj naciaj kulturoj, mem devas atingi certan 
evolu-stadion. Kaj tio, ni daŭrigu, postulas ĝian uzadon 
en laŭeble ĉiuj tiuj sferoj, en kiuj aplikiĝas la etnaj lingvoj, ĉar ĝuste tio (multsfera uzado) 
riĉ-evoluigas la lingvojn kaj faras ilin kapablaj esprimi ĉion esprimendan. Interese estas ĉi- 
rilate rememori ankaŭ la diraĵon de V.Kostomarov, substrekinta, ke niatempe la evoluo de la 
kulturaj kaj artaj funkcioj de la lingvoj estas unu el la kondiĉoj, sen kiuj ‘ne eblus funkciado 
de ĉi tiu nacia lingvo en la rolo de monda, ĉar interŝanĝo de scienc-teknikaj informoj kaj 
kulturaj atingoj estas la plej oftaj manifestiĝoj de la internacia komunikado’. (V.K. traktas 
etnajn lingvojn, sed la samo ĝustas ankaŭ pri la IPL-oj, ĉar ankaŭ ili bezonatas antaŭ ĉio por 
priservi la plej oftajn direktojn de la intemacia komunikado.) 

Premisoj de IPL-uzado por estetikaj celoj kuŝas, laŭ observoj de A.D.Duliĉenko, krome, 
cn la individua karaktero de !a kreado, kiam decidas aparta homo, dum por la enscienca, 
administra-politika k.a. uzado estas bezonata konsento de vasta publiko, potenc-organoj ks. 

Gravas, ŝajne, ankaŭ la aksiologia (=rilata al valoro, valor-taksa) kriterio. La uzata 
lingvo kaj la uzanta persono estas tre intime ligitaj. Tial la homo devas estimi sian lingvon 
por alte taksi sin mem. Kaj lingvo ne uzata por estetikaj celoj estas konsiderata (kaj en kaj 
ekster la IPL-adeptaro) malsupereca, nematura, primitiva. 

Pravas, fine, ankaŭ G.Barczi, kiu vidas en la uzado dc IPL por literaturo kaj scienco unu 
el la garantioj de prevento kontraŭ disfalo de IPL je dialektoj (unueciga funkcio). 

Sed baze de ĉiuj eblaj argumentoj kuŝas nur 4 faktoroj: 1) universala psika-fiziologia 
naturo de ajna homo, sendepende de lia/ŝia aparteno al iu etno kaj iu lingvo; 2) socia 
karaktero de homo; 3) interligiteco kaj kontraŭdireco de ĉiuj mondaj realaĵoj, kio kondukas 
al ebleco reliefigi diversajn erojn de la ligoj, trakti ilin malsame, sekve al apero de variaĵoj 
kaj ambiguaĵoj en homa lingv(aĵ)o; 4) konkretaj strukturaj trajtoj de ĉiu unuopa lingvo. E1 
tiuj ĉi kvar premisoj originas lingvaj universalaĵoj kaj apartaĵoj. Kaj kiam temas pri IPL-j, 
kiel gravegaj faktoroj aldoniĝas ilia sekundareco kaj inter-nacia/kultura karaktero de 
komunikado. IPL-j ĉiam estas uzataj nur suplemente al etnaj lingvoj; do, IPL-fonoj konstante 
spertas premon de la gepatraj kaj aliaj uzataj fremdaj lingvoj. La lasta kialo sekvigas, ke ĉiu 
IPL-fono havas sperton pri estetika uzo de sia ĉefa/prioritata lingvo. Konscie aŭ ne, li/ŝi 
projekcias tiujn spertojn je IPL. Aliflanke, IPL-j laŭdifine estas destinitaj por inter- 
etna/lingva/kultura uzado. Tial en IPL povas estetike normiĝi nur tio, kio estas sufiĉe 
universala. 

Unu el la universalaj fenomenoj kaj tendencoj, kiuj rilatas al ajna viva (=reale uzata por 
ĝenerala komunikado) lingvo, sendepende de ĝia origino, estas kvanta/‘uzusa’faktoro. En 
ĉiu lingvo formiĝas ne nur eblecoj (‘kio ne kontraŭas la gramatikon, fonetikon kaj leksikon 
de la koncema lingvo’), sed ankaŭ faktaj manifestiĝoj (t.n. ‘uzuso’, tio, kion oni fakte 


Ĉefo donas al la sekretariino 
du disketojn: 

- Lenjo, bonvolu kopii tiun ĉi 
disketon al tiu pura. 

Post du minutoj ŝi revenas pre- 
skaŭ plorante: 

- Ivan Ivanoviĉ, la kopiilo 
difektis la puran disketon. 

(esperanto-anekdotoj) 

kutime uzas en parolo: la plej oftaj vort-kunoj/kombinoj, gramatikaj apartaĵoj ktp.). Same 
kiel en aliaj lingvoj, IPL-teksto-konsumanto senkonscie prognozas/anticipas erojn 
aperontajn tuj-sekve, ĉar en neniu lingvo oni parolas per vortoj, sed jes ja per diversspecaj 
kliŝ(et)oj aŭ kliŝeskoj. (Kaj tio ne nepre estas 100%-aj frazeologiaĵoj, kiel ekzemple la rusa 
‘6htl 6aKJiymH’, kies senco tute ne diveneblas el la signifo de la inkluditaj en la idiomaĵon 
vortoj. Cetere, plej ofte la senco de uzataj ‘kliŝoj’ estas facile konkludebla el la senco de la 
eroj.) Do, perceptante lingvaĵojn, oni atendas kliŝojn kaj vidante/aŭdante ilin, oni reagas 
neŭtrale. Sed kiam aperas iu devio de triviala sekvo-ordo tio kaŭzas psikan ŝoketon, kiu 
kuŝas en la bazo de estetika/emocia valoro (pozitiva aŭ negativa). Kaj tial en ĉiu vaste uzata 
lingvo en iu momento (de ties matureco kaj socia bezono) devas aperi ebleco uzi la lingvon 
por estetikaj celoj. 

Alia lingva universalaĵo rilatas al varieco en diversaj lingvo-tavoloj. En monografio de 
la Instituto de Lingvoscienco de USSR estas menciitaj jenaj potencialaj diverĝoj de leksiko: 
leksiko-semantikaj, fonetikaj, fonetikaj-morfologiaj, morfologiaj (t.n. vorto-formoj), stilaj, 
dialektaj, sociaj, etimologiaj varioj (t.n. duoblaĵoj ktp). Kial almenaŭ iuj el tiuj fenomenoj ne 
ekzistus en Eo? 1 Kaj se estas varioj, estas ankaŭ ilia ofteco en parolo. Kaj jam pro tio 
netradiciaj formoj povas havi estetikan efikon. 

Vivante en socio, homoj ellaboras konvenciojn, kiuj senevite reflektiĝas en lingvo (tiel 
aperas tabuaj vortoj, parol-etiketoj ktp.). Ekestas normoj akceptataj indiferente ĝis la mo- 
mento, kiam oni rompas ilin. 

Aleksandr Melnikov (Rostov-na-Donu) 

(daŭrigota) 



Meze de majo 2002 okazis vizito 
en Litovion de la prezidanto kaj 
vicprezidanto de UEA. Snr la 
foto vi povas vidi (de maldekstre) 
Lee Chong-Yeong, Povilas Je- 
gorovas (prezidanto de Litova E- 
Asocio) kaj Renato Corsetti dum 
unu el gazetaraj konferencoj en 
Litovio (la foto de Choe Taesok). 


1 Por ne esti senpruva - jen nur kelkaj ekzemploj el Eo: “maljuna” (ĝeneraluza) - “olda” (poezia); 
“preferindeco” (derivaĵo de “preferi”) - “avantago” (senafiksa); el la kvar formoj, kiuj esence 
signifas la samon, influe de sia gepatra lingvo rusaj E-fonoj pli ofte elektos ‘partizano’, francoj - 
‘gerilano’ aŭ ‘makisano’, angloj - ‘insurgento’, ĉar en la koncemaj lingvoj ekzistas similformaj 
korelativaĵoj. 

LINGVA DISCIPLINO 

Sovetiaj tradicioj 

“Se ni estas tiel kurtmemoraj, nova generacio same nin forgesos” 
J.Muraŝkovskij, sekretario de URSA (Ukrainia Regiono de SEJM-Aktiveco) 

“Antaŭ nur kvin jaroj la lingva nivelo en niaj tendaroj estis perfekta.” 

VMelnikov, 1995 

Hodiaŭ de ĉiu flanko ni povas aŭdi plendojn pri malalta lingvodisciplino en nunaj 
tendaroj. Verdire mi aŭdas tion dum la tuta mia tendara staĝo (ekde 1991), kaj ofte la 
plendantoj mencias ankaŭ min, kiel unu el la kulpantoj. Mi decidis esplori, ĉu vere mi kaj 
miaj amikoj SCKĤLandanoj kulpas pri pereo de la lingva disciplino en la tuta Rusio kaj eĉ 
eks-Sovetio? 

Por la esploro mi provis trarigardi (post)sovetian E-periodaĵaron, kaj la plej interesajn 
informojn ĉi-rilatajn mi prezentas sube. Titolo de artikolo estas diklitera, poste sekvas 
nomo de aŭtoro: “En la citiloj estas neŝanĝitaj eltiraĵoj el prczcntataj numeroj ”. [En la 
kvadrataj krampoj estas paŭzoj kaj miaj klarigoj/komentoj.] Poste sekvas kursive miaj 
komentoj, se bezonatas. 

Nu, ek-ek... 

“Aktuale” estas mia ĉefa fonto pri la sepdekaj jaroj: 

JVs 7(11), 1974 

Konciza protokolo de la 8-a konferenco de SEJM-konsilantaro. 

Tcmo: Interna kluba vivo, B.Kolker: “...Eĉ aktivuloj faras dum parolado multe da eraroj.” 
Tcmo: Someraj aranĝoj kaj iliaj perspektivoj, S.Smetanina,: “La disciplino en [Esperantista- 
studenta konstruĵtaĉmento ne estas tre bona. La lingvonivelo en taĉmento estas tre malalta”; 
A.Gonĉarov: “Estas propono organizi du tendarojn [...] 3. laŭ lingva nivelo (komencanta, 
spertula). A1 mi plaĉas la tria propono: duperioda tendaro, komence por komencantoj kaj 
poste por lingvosciantoj.” 

Tre severa propono, ĉu? Verŝajne la afero ne tre brilis, se A.Gonĉarov pretis detranĉi 
gravegan parton de SEJT. Tamen aŭdeblas voko de konscio: 

N.Cvileneva: “Progresantoj devas vidi, ke eblas bone paroli Esperante amase.” 

Sed ne timu, ĉar la propono de A.Gonĉarov ne estis akceptita, tamen en sekvaj jaroj li 
fojfoje revenis al la ideo. 

N° 9(13), 1974 

Pri rajto partopreni tendarojn, B.Anoĥin: “Cu rajtas SEJM-reprezentanto (mi) rekomendi 
tiujn 4 [komencantojn] kun nur 6 spertuloj? [...] Fakte, kiom da komencantoj 
(duonkrokodiloj, krokodiloj) oni rajtas venigi al tendaro kune kun 1, 2, 3, 5, 10, 25 
aktivuloj-spertuloj? [...] ellaborinte regularon pri partoprenrajto, ni evitos eblajn 
malagrablaĵojn pro abundo de ‘krokodiloj’ en la tendaro.” 

Kaj daŭre ia aŭtoro prezentas klaran “aritmetikan” solvon de la problemo. Certe la 
propono ne restis senresponda: 

N° 11(15), 1974 

A1 la redakcio de “Aktuale”, O.Straler: “... ni tute ne devas konkretigi, kiom da 
komencantoj rajtas veni al tendaro kun unu aŭ kelkaj spertaj E-istoj. [...] plejparte la 
problemon de malbona lingvoposedo solvos la kvintaga antaŭtendara preparperiodo por 
komencantoj.” 

***, D.Kolker: “ [En ukrainia interurba renkontiĝo de E-istoj] klubanino A.Medvedeva 
gvidis ekskurson [...] bedaŭrinde ŝi kuraĝis nur kelkajn enkondukajn vortojn diri en E, la 
cetero estis rusa ...” 

JV° 1(16), 1975 

Ne forgesu: “Muzo” okazas ĉiujare!, 

V.Bingelis: “‘Muzo’ daŭris en tre bonaj 
kondiĉoj: forestis krokodiloj, ne estis tro granda 
kvanto da partoprenantoj.” 

Jen estas bonega lingvonivela atingo! Tamen 
la kvanto de lapartoprenantoj ne troas - 26 "... 
kaj 6 (bedaŭrinde nur 6) partoprenis foreste”. 

JVa 2(17), 1975 

SEJM-delegitoj, D.CibuIevskij [tiama vicprezidanto de SEJM pri eksterlandaj aferoj]: “... 
mi proponas [...] fari elekton de kluba SEJM-delegito, kiu nepre devas: 1. Bone scipovi 
Esperanton.” 

Verŝajne la ling\’onivelo de tiamaj aktivuloj estis suflĉe “bona”, se ĝin necesas aparte 
atentigi. 

Ankoraŭfoje pri disciplino, P.Jegorovas, S.Gajdamaviĉius: “La gvidantoj de kluboj devus 
limigi venadon de ili [‘krokodiloj’] al renkontiĝo, ĉar ili vere negativas je sukceso de la 
renkontiĝo. Ni dezirus, ke ili ne superu 20% de ĉiuj venintoj (el ĉiu loko).” 

JVa 6(21), 1975 

Ehoj de boata marŝo, P.Jegorovas: “La sola manko - ofta krokodilado, kio denove montras 
nedisciplinecon (ni ja en la informilo skribis: ‘Krokodiloj al ni ne plaĉas’). [...] La unua 
kaŭzo - malalta kvalito de E-kursoj, post kiuj komencantoj ankoraŭ preskaŭ ne parolas.” 

JV° 10(25), 1975 

Progresantoj en SEJT [rezultoj de “negranda sociologia esploro inter anoj de paroligaj 
kursoj”], A.Gonĉarov: “6. Necasas pli severa puno por krokodiloj (!). [...] Fine, skribis ja 
progresantoj!” 

Doneck atendas vin, URSA-komitato: “A1 la renkontiĝo ni invitas geesperantistojn (ne 
krokodilojn!)...” 

JV° 11(26), 1975 

Opinio de “krokodilo” pri SEJT-17, L.Mirgorodskaja: “... oni ne devas preteriri 
‘krokodilojn’ kun trofiera rideto kaj eĉ silente [...] Interese, kial Kolker povas ion klarigi en 
ĉeesto de ĉiuj, sed aliaj ne povas [...] en Esperanto oni povas al ‘krokodiloj’ klarigi tiel, ke 
ĉio estas klara (kiel ekzemplo - Perevertajlo).” 

JV° 12(27), 1975 

“Muzo - 75”, M.Gilinskij: “... la lingva nivelo de la renkontiĝo estas tre alta, verŝajne, eĉ 
pli alta ol tiu de SEJT-oj.” 

OSER-25 en Barnaul, V.Sapoĵnikov: “La plej grava manko de la tendaro [SEJT-17]: la 
aktivularo ofte ignoris komencantojn. [...] En la armeo ekzistas tia nelegala dispartiĝo je 
‘avoj’ kaj ‘salagoj’.” 

JY° 3(30), 1976 

Volgo-Urala Renkontiĝo, V.Dobridina: “... dum regionaj renkontiĝoj tre lamas la lingva 
nivelo, ĉar multe da komencantoj partoprenas renkontiĝojn (pli ol duono). [...] ĉu dum 
renkontiĝo ni multe okupiĝas pri komencantoj? Nur dum la horo de konatiĝo (1 horon)! Kaj 

iomete dum bankedo. Kaj ĉio! Mi havas proponon organizi REVU sen komencantoj...” 

Jen estas bona propono! REVU sen komencantoj, “Muzo ” sen ĉeestantoj, kio plu? Ĉu 
Esperanto sen parolantoj? - kaj ne plu estas lingvonivela problemo! 

N° 1(34), 1976/77 Tekde ĉi kajero “Aktuale” indikas numerojn laŭ agadiarol 
Konciza protokolo de la jubilea 10-a konferenco de SEJM-konsilantaro. 

Temo: Rezultoj de la Paroliga periodo, A.Rogov: “...estis ankaŭ homoj, kiuj tute ne volis 
ekparoli la lingvon”; L.Novikova: “...oni tro kuraĝe krokodilis...”; B.Tokarev: “La turista 
gvidanto ne nepre posedu Esperanton.” 

La lasta propono defamega esperantisto, elstara E-aŭtoro ktp, ktp min multe mirigis, ja 
temo de la diskuto estis PP, paroliga periodo, tempo dum kiu komencantoj devas ekparoli 
Esperanton! Sed la propono tuj ricevis reziston: 

G.Cejtin: “Mi kontraŭas. En la grupo estu komuna lingvo.” 

N° 3(36), 1976/77 

SEJT-18: notoj pri nuancoj..., V.Cemov: “Pri nia prononco. Diablo, krokodilo ... 
estas sufiĉe popularaj vortoj. Tamen eĉ multaj spertuloj prononcas ilin nekorekte.” 

Vintre dormas nur ursoj, D.Mametova: ‘“7 verdaj ordonoj’ malpermesas paroli nacilingve 
distance je 100 km de la klubejo...” [pri la vivo en Tjumena E-klubo “Revo”] 

N° 11(441, 1976/77 

Prepari komencantojn por la tendaro, V.Silas: “Ankaŭ dum la marŝado mem necesas 
instigi uzadon de Esperanto”. 

N° 2(46), 1977/78 

Malparoliga periodo, V.Ebel [eksa redaktoro de “Aktuale”]: “Unue. [...] La tritagan 
marŝadon [temas pri Paroliga periodo] oni povas nomi kiel ajn: marŝiga periodo, anekdota, 
krokodiliga ... nur ne paroliga. Apenaŭ en 3 gmpoj (el 8!) okazis ĉiutaga E-instmado [...] se 
miaj samurbaj komencantoj antaŭ PP iom stumblante demandis: ‘Kiel tion diri en 
Esperanto?’, do post la 3-taga ‘paroligo’ ili tiun demandon jam formulis en perfekta msa 
lingvo aŭ... tute ne faris ĝin. [...] Dua kialo. [...] rajtas krokodili nur instruisto, nur dum 
instruhoroj. [...] Trie. [...] du trionoj da komencantoj, krom la lagon, manĝejon kaj alian 
ejon, jam nenion plu vizitis. [...] Kvare. [...] Rezulte en OrSEJT el 126 personoj apenaŭ 30 
povis paroli bone. [...] el tiuj 30 ne ĉiuj gardis la lingvan disciplinon.” [La nebona situacio 
en OrSEJT okazis post kiam] "Pluraj aktivuloj preferis veturi Poltavon al la konferenca 
tendaro (nobla strebo), sed komencantojn sendis al Miass: paroliĝu ili! [Cu vi rimarkis ion 
konatan? Jen estas realigo de la propono de A.Gonĉarov (v. N° 7(11), 1974). Sed V.Ebel ne 
nur riproĉas, sed ankaŭ proponas] ne limigi la kvanton de komencantoj, sed ne akcepti al la 
tendaro tiujn homojn, kiuj en pasintaj tendaroj neglektis la disciplinon, kaj severe rilati al la 
fuŝrekomendoj.” 

N° 5(49), 1977/78 

Informilo Nal (OrSEJT-20): “Personoj, montrontoj sin maldilegentaj dum la Paroliga 
periodo, kaj personoj neglektantaj la tendaran kaj lingvan disciplinojn estos eksigataj el la 
tendaro.” 

N° 7151). 1977/78 

Komitatanoj kunvenis en Moskvo, V.Aroloviĉ [tiama redaktoro de “Aktuale” kaj 
vicprezidanto de SEJM]: “La Komitato [...] ne kontraŭas, ke ĝi [OkSEJT] pasu sen Paroliga 
periodo.” 

Nu jen, unu kapdoloro for. Ĉti post sekva letero de V.Ebel la SEJM-komitatanoj ne 

kontraŭos, ke ĝi (OkSEJT) estu tute sen lingva disciplino? 

■Ns8(52), 1977/78 

Plensukcesigi niajn amasajn aranĝojn (responde al V.Ebel kaj V.Vjazovcev), 

L.Novikova [tiama vicprezidanto de SEJM pri rcnkontiĝoj]: “Pri abundeco de ‘krokodiloj’. 
[...] Necesas verŝajne fiksi optimuman proporcion inter diversnivelaj tendaranoj kaj firme 
sekvi ĝitf' [Cu vi rememoras en N° 9(13) Pri rajto partopreni tendarojn, B.Anoĥin?] 
Progresantoj en tendaro, A.Gonĉarov: “Pri krokodilado. Pravas k-do Vjazovcev [...], ke 
‘krokodiloj’ ne devas esti en la tendaro. En antaŭaj tendaroj oni batalis kontraŭ krokodilintoj 
duonŝerce-duonserioze. En ĉi-jara tendaro ni severigos la batalon.” 

N° 10(54), 1977/78 

Ni ne perdu la esperantistan etoson, 

B.Granat: “...mi partoprenis vican CRRER- 
17. [...] Sed la lingva nivelo de la 
renkontiĝo estis tre malalta. Terure 
krokodilis ne nur komencantoj, sed spertaj 
esperantistoj, kiujn mi memoras bone paroli 
en OkSEJT-19. [B.Granat kiel unu el la 
kaŭzoj de la krokodilado opinias manko de 
esperanteco dum CRRER kaj similaj 
rcnkontiĝoj.] ... dum OkSEJT-19, kie oni 
parolis pri Esperanto pli multe ol pri aliaj 
aferoj, la lingva nivelo estis multe pli alta 
(kvankam ankaŭ tie svarmis ‘krokodiloj’).” 

N° 2(56), 1978/79 

Analizante la someron, S.Smetanina: “Generale, la lingva nivelo de la tendaranoj estis 
sufiĉe alta kompare kun kelkaj pasintaj tendaroj. [...] Malmulteco de ‘krokodiloj’ estas tre 
enviinda fakto por multaj E-aranĝoj. Ni ne povas diri, ke ili tute ne ekzistis, sed aroga 
krokodilado (kiel en Tihvin aŭ Poltava) tute ne sonis.” [Certe bona atingo, sed] “E1 120 
tendaranoj estis nur 30 komencintoj. [...] Se estus pli ol 40-50 komencintoj, la Paroliga 
kurso, kia ĝi estis ĉi-foje, estus malpli efika.” 

N° 6(60), 1978/79 

Informilo N»1 (OrSEJT-21): “5. Partoprcnantoi . La paroligan periodon kaj la tendaron 
rajtas partopreni ĉiuj sovetaj esperantistoj, kiuj konsentos obei la tendaran disciplinon kaj 
tagordon.” 

Jes, venis! La organizantoj jam forgesis tiun gravan vorton “lingva”, parolante pri 
disciplino. Komparu ekz. N°5(49) Informilo Nsl (OrSEJT-20). 

HmbopMamioHHiJH fiiojiJieTeHi. AC3 N° 1(2), 1980 

Bci peun 3cnepaHTHCTOB: “3a mm, /uiei-i ;io inuia.iia jiarepa 6tuia opraHH30BaHa pa3TOBop- 
Haa npaKTHKa hjia HauHHaioiHHX oenepaHTHCTOB .” [Temas pri OrSEJT-21.] 

N° 2(63), 1981/82 

Pensoj pri OrSEJT-23, A.Peĉonkin: “Citaĵoj de la verda policestro estis ridindaj 
bagatelaĵoj kompare kun tio, kio sonis en kaŝitaj anguletoj kaj keloj. Neniu hontis 
krokodiladon, kiu aŭdiĝis abunde kaj diverslingve. La lingva disciplino konfirmis al tiu en 
ĝenerala senco [...] Lastan tempon aperis tendenco (ekzemple en teatraĵoj) prezenti 
plejparte abstraktaĵojn aŭ montri pantomimojn.” 

REVU-22, A.Korĵenkov: “Matene la 16-an de oktobro okazis inaŭguro, pasinta en la pura 
rusa lingvo [...] Sekvis skizo de B.G.Kolker pri historio de REVU-oj, mslingva varianto de 
la fama deklaro de Pastuhov, kiu antaŭnelonge aperis en ‘Hungara vivo’.” 

Seminario de la klubestroj, S.G.: “Restis nur bedaŭri, ke la seminario pasis ne en E-o. 
[Interese, en kiu lingvo estis la seminario? Tamen jen aludo] Dum la kunsidoj estis 
aŭskultitaj paroladoj de: respondeca sekretario de ASE Berjoza A.V. [kaj aliaj]”. 

Tamen pri la lastaj du aranĝoj ne necesas tro mediti, ĉar la lasta estis tute oficiala kun 
ŝtata subteno kaj la antaŭlasta duonoficiala: ĝuste dum inaŭguro ĉeestis reprezentantoj de 
oficialaj organoj (ekz. la fakestro de la Baŝkiria RK de VLKSM G.Faizov). 

HinbopMaimoHHiJH 

ĉiOJiJieTeHĥ AC3 Na 
6(72), 1989 

A y Hac... A y Bac..., 

A.IHji«(j>ep: “HeKOTO- 
ptie Hanm npo6jieMbi 
Boo6me ocTaioTca 3a- 
raflKoii flna 3apy6e>K- 
hbix KOJiJier. [...] no- 
neMy b KanecTBe oc[)H- 
qnajibHbix npejiCTaBii- 
Tejieii AC3 BbicTyna- 
iot, KaK npaBiuio, jnoflii He tojibko HeKOMneTeHTHbie, ho h npocTO He BJiajieioimie acnepaH- 
to h HenoJiHOMOHHbie hto-jih6o pemaTb? (MHorne HCKpeHHe yjiHBJiajincb, Biijja, hto b 
CCCP HMeiOTC» o6pa30BaHHbie, npo(])eccHOHajibHO noflroTOBJieHHbie, HHimnaTiiBHbie 3C- 
nepaHTHCTbi.)” 

Informilo de MAJE rMoskva Asocio Junulara Esperantistal rplue IMl N° 7-8( 10-11), 1989 
Rememoroj pri OkSEJT-30, A.Liskov: “Kiel kutime jam en unua nokto sonis niaj plej 
belaj kantoj, poste sekvis malpli belaj, tamen niaj, kaj finfine - ne niaj - ruslingvaj.” 

Jen estas respeguliĝo de grava, sed ĉu bona, tradicio de niaj SEJT-oj-post certa tempo 
(0-a horo, 1-a horo de nokto) oni rajtas krokodili. 

Seminario de tradukistoj, V.Melnikov: “Kvankam signifa parto de ĉeestantoj estis 
komencantoj, [...] la lingva nivelo estis alta.” [Sed denove] “... ĝin partoprenis ĉ.30 per- 
sonoj...” 

Jen estas magia k\’anto de esperantistoj: se kvanto de partoprenantoj estas pli ol 30-40, 
do ili iĝas krokodiloj. 

Eksciu, ke... rplue Ekl JV° 16, 1990 

Ni konu iliajn nomojn, D.Cibulevskij: “Fondendas tiaspeca mbriko kun indiko de 
malesperantistoj. [...] venis al OkSEJT-31 ne por perfektigi la lingvon, sed nur por 
propagandi sian “Teorion de feliĉo” (mslingve) [...] ĉu necesas lin akcepti al pluraj E- 
tendaroj, renkontiĝoj?” 

Jen bona kaj certe senerara eblo altigi lingvan disciplinon. Aŭ aparta tendaro por 
neparolantoj aŭ ne permesi kaj punktofino! 

IM JVs 1(12), 1990 

Renkontiĝo en Toljatti, S.Starŝov: “Evidentiĝis, ke E-o ne estas sola laborlingvo de la 
renkontiĝo: ofte aŭdeblis dialogoj en la franca kaj germana lingvoj, kaj certe en la rusa.[kaj 
ĝuste post tiaj vortoj sekvas konkludo] Unuvorte la renkontiĝo pasis bone.” 



ruslingva rezolucio de Berjoza sur esperantlingva bianketo 

Jen estas la unuaj trajtoj de novaj tempoj: oni komencas “aligatori 
Moskva Gazeto Tplue MGl JVs 2, 1990 

Tendara somero, G.Kokolija: “2. InterSEJT-90. [...] Tamen, necesas diri, ke amasa ĉeesto 
de alilandanoj evidentigis kelkajn tradiciajn aranĝojn preskaŭ senutilaj. Ci tion montras 
ekzemple ‘verda polico’, malgraŭ, ke ĝin brile provis savi Miŝa Lineckij. Ankaŭ tradiciaj 
lignofajroj ne vokis vastan intereson. Sed partopreno de alilandanoj ankaŭ alportos novajn 
trajtojn, kiuj eble rekompensos la perdon.” 

Jen bona atesto pri ideo de lingvo internacia, kiu aktive rolas dum internaciaj renkonti- 



ĝoj■ 

La 9-a Volgia Esperanto-Renkontiĝo, A.Ananjin: “La fenomeno de A.Bondarj estas pen- 
siga kaj eble eĉ karakteriza. [...] dum lastaj 2 jaroj li tute ne partoprenis la agadon de la 
klubo - kaj jen li revenis en tute nova aspekto - jam kiel atendita kaj fervora esperantisto. Li 
ŝajnis sola homo en VER, kiu konstante emis paroli en Esperanto. Nevole aperis penso - ĉu 
por iĝi serioza esperantisto necesas por kelka tempo distanciĝi de nia malenua movado?” 

A.Ananjin unuan fojon vaste 
prezentis delonge vagantan ideon: 
ĉefa malhelpilo por praktiki E-on 
estas E-klubo. Paradokso, sed certe 
havanta sencon. 

MG N° 2(4), 1991 

La lamentoj pri EoLA (de 
kunorganizinto kaj grizharbarba 
spertulo), A.Ananjin: “a) progresas 
nova-malnova skismo: Ta elito' [...] 
kaj la ‘amaso’ - simpatiaj kaj gajaj 
geknaboj, iam eĉ scipovantaj E-on, 
sed ne uzantaj ĝin por la 
dumrenkontiĝa ‘societumado'. [Kaj 
jen ni fin-fine renkontas mencion pri 
kemo de ŜĈKĤLando] Estis OkSEJT-27: surkoligo de krokodilo dum matena kunveno 
videblaj ankaŭ volĵskijanoj kun niĵnij-novgorodanoj (sed, dio mia, kiom ili krokodilis!)” 


MG N° 4(6), 1991 

OkSEJT-32, A.Blinov: “Laŭ mi, la tendaro estis sukcesa kaj la plej grava atingo estis la 
relative alta nivelo de la lingvo kompare al la antaŭaj junularaj aranĝoj (eĉ volĵskij-anoj ĉi- 
foje estis malpli krokodilemaj ol kutime). Kial? Ĉar spertuloj pli multis ol novuloj. [...] Ĉi- 
tendare estis lanĉita la konkurso pri malkrokodilado. Ĉu ĝi indas plu esti?” 

Certe indas. Dum la 90-aj jaroj estis inventitaj kelkaj belaj kaj bonaj tendaraj tradicioj 
(ekz. “Kuru-kuru") kaj inter ili Malkrokodilaj konkursoj estas veraperio. 


MG N° 5(7), 1991 

Pri GELERT-3, A.Gammer: “Miaopinie, esperantiste la aranĝo ne estis altkvalita, ĉar sper- 
taj esperantistoj ne multnombris, kaj estis multaj homoj, kiuj la unuan fojon ekaŭdis pri Es- 
peranto nur trafinte al la renkontiĝo.” 

Jen estas radikoj de (ĉu fi-) fama tradicio inviti al E-tendaroj neesperantistojn. Dum /a 
sekva jardeko ĝi evoluos kaj apogeos dum OkSEJT-oj 39 kaj 40. 


(daŭrigota) 


P.Fiŝo (Koroijov) 

KONFESO DE MUZIKISTO 

La gntpo “Sakura" ricevis dum EoLA-14 la 
premion “pro la plej bona koncerto 

1. Antaŭ 

Do, mi komencas. 

Komence estis Dio. Dio kreis Teron. Tero kreis nin. Ni kreis la grupon “Sakura”. Kreis 
en Krasnojarsk, sur la bordoj de neglaciiĝanta en nia urbo rivero Jenisej, antaŭ unu jaro. 

La fundamenton de tiu ĉi japannomita kreaĵo konsistigis triopo de profesiaj kantistinoj, 
el kiuj en Esperantujo antaŭe estis konata nur Evelina Sokolova. Instrumentistoj de “Sakura” 
estas ĉefe muzikistoj de la projekto “La Dua Atento” (BTopoe BHHMamie), el kiuj esper- 
antistoj konas nur Sergeon Bozin. En plena konsisto (naŭ muzikistoj) la gmpo proksimume 
dum unu jaro koncertis en Krasnojarsk kaj estis laŭreato de la urba Festivalo... 

En la plenumo de “Sakura” oni povas aŭdi muzikon de popoloj de la tuta mondo en poli- 
fonia sonado. La muziko iutempe povas esti komplika, poste - simpla kaj ritma, sed ĉiam 
belega kaj interesa. La ĉefa komponisto de la gmpo - Lena Sĉapova - estas vera Majstro je 
Majusklo. 

La programo, kiun ni 
prezentis dum EoLA-14, kon- 
sistis ĉefe el tradukitaj en Es- 
peranton voĉkomponaĵoj de 
Lena kaj aranĝaĵoj de kantoj 
kaj komponoj de Sergeo. Ev- 
elina estis la organiza centro 
(koro) de nia teamo, kaj Alla 
kun Nastja - ĝia animo, korpo, 
manoj, piedoj, voĉoj, okuloj 
kaj oreloj. Car plimulto de niaj 
Japana kanto de la muzikgrupo Sakura muzikistoj ne sukcesis parto- 

preni la rcnkontiĝon, niaj kantistinoj estis devigitaj preni en la manojn la muzikilojn, por sia 
granda plezuro. 

Sur la ĉeboksara sceno ni aperis en jena konsisto: Lena Sĉapova - kantado; Nastja Aga- 
pova - kantado; Evelina Sokolova - kantado, gitaro, metalofono; Alla Jahina - deklamado 
de versaĵoj, perkutinstmmentoj; Olja Kuleŝova - dancoj; Sergeo Bozin - kantado, gitaro, 
fluto, lipharmoniko, bongoj. 

Pro tio, ke unu el niaj komponistoj - Lena - loĝas nun en Niĵnij Novgorod, inter la du 
urboj kutimiĝis aktiva poŝt- kaj interret-komunikado. Lena sendis al ni la notojn de siaj 
melodioj kaj aranĝaĵoj, kaj ni al ŝi - la tekstojn. Rezulte dum du-tri monatoj ni formis la 
programon, kiun poste prezentis en EoLA. Se diri pri miaj kantoj kaj komponaĵoj - duono 
estis verkita antaŭe kaj duonon mi (fm)verkis dum tiuj ĉi du-tri preparmonatoj. Ekzemple, la 
kanto “Menuef ”, iĝinta vera himno de EoLA-14, ankoraŭ decembre sonis dum koncertoj de 
la projekto “La Dua Atento” kiel instmmcntaĵo, en kiu mi komence gitarludis la ĉefan 
melodion, poste longe improvizis kaj fine denove revenis al la ĉefa temo. La muziko ek- 
plaĉis al Nastja kaj Evelina kaj ni transskribis la melodion al oportuna por iliaj voĉoj tonalo, 
verkis la tekston kaj dediĉis ĝin al Renesanco - la ĉefa temo de EoLA. 

... Finfine ni koncertis en la klubo. Tio ĉi estis vera evento en la vivo de Krasnojarska 
E-klubo (kiu estis filmita kaj post du tagoj prezentita de unu el la popularaj urbaj TV- 
kanaloj “TVK”). Io estis bona, io - ne tre, sed la aŭskultantoj restis kontentaj kaj petis nin 
kanti ankoraŭ kaj ankoraŭ, ĝis nia plena elĉerpiĝo... 

2. Dum 


28.02.02 

... Do, ni alvenis la bazejon “Cajka”, lokiĝis, registriĝis... tagmanĝis, etosiĝis kaj fin- 
fine, post longa disiĝo, renkontis Lena-n, kiu ĵus venis el Niĵnij Novgorod. Post longdaŭra 
interkisado, dum la tea ceremonio, ni ĝojigis ŝin, ke samtage vespere ni jam partoprenos en 
la Barda kafejo koncerton, kiu nomiĝas “Sergeo Bozin kun geamikoj”. 

... La unuan parton de la koncerto mi kantis sola, unu kanton - “Cim”’ - kun Griŝa 
Arosev, kaj la duan parton - kun Nastja, Lena kaj Evelina. A1 ni kaj aŭskultantoj ĉi-tage tre 
plaĉis “Japana kanto”, kiun Lena ie elfosis kaj aranĝis por nia grupo (ŝi diris, ke la kanto 
aĝas jam tricent jarojn). Mi ĉi-kante inspire ludis bongojn (etaj tamburoj). La “Japana 
kanto” estis nia “vizitkarteto” dum EoLA. Ni prezentis ĝin minimume trifoje kaj poste, kiam 
ni kun la novosibirskanoj veturis hejmen, la junulinoj reehigis la festivalon (aŭ incitis nin), 
kantante “jo jo jo, jo jo jo” (komenco de la kanto). Dum la koncerto mi ludis la muzikaĵon 
“Plena luno”, kiun mi komponis rigardante al la plena luno, akompaninta nian vojaĝon de 
Krasnojarsk ĝis Ceboksari. Gi estis mia freŝa komponaĵo kaj mi precipe ŝatis, eĉ amis ĝin. 

Por komponisto liaj kreaĵoj estas kiel infanoj por gepatroj. Estas interese, ke akto de 
muzikkreado similas al akto de infankreado. Komence la artisto vivas trankvile, poste lin 
turmentas malklara antaŭsento de io, la antaŭsento transformiĝas al klara sento, la sento 
trovas konkretan formon kaj komenciĝas la akto, la akto plene absorbas lin, li jam nenion 
vidas ĉirkaŭe, nenion aŭdas krom lia akto, la akto de kreado, li eĉ ne povas halti, li estos 
lasta fiulo, se haltos... La akto estas finita. Li sentas sin malpleniĝinta kaj malforta. Sed tio 
ĉi estas la agrabla malforteco. Lia forto transiris al lia kreaĵo. Lia amata kreaĵo. ... Pasos 
tempo kaj ĝi kun (aŭ sen) lia helpo plifortiĝos kaj ekfloros kiel belega floro, je ĝojo de li kaj 
ĉiuj. Bedaŭrinde ne ĉiuj kreaĵoj atingas maturecon, ofte okazas abortaĵoj. Estas interese, se 
la leĝo pri malpermeso de abortoj estus universala, ĉu nia mondo estus plena de genioj kaj 
belulinoj, aŭ de teruraj monstroj kaj idiotoj? 

... Nu, mi iom deflankiĝis. Mi ne diros al vi pri ĉiu nia kanto kaj komponaĵo. Vi jam 
komprenis, ke ĉiu havas longan kaj interesan historion. 

01.03.02 

Tiu ĉi tago estis sendube la plej streĉa por mi kaj “Sakura”. Mi vekiĝis je la sepa kun 
granda deziro provludi la programon por majstra klaso, kiun mi nomis “Epoko de renesanco 
de gitaro”. Muziko estas la tria lingvo, kiun mi praktikas lastatempe (krom la rusa kaj Espe- 
ranto), la lingvo, pere de kiu mi interrilatas kun homoj, la propra animo kaj Dio. La lingvo 
superabstrakta, superuniversala kaj eterna... 

Enkadre de la majstra klaso mi konatigis la esperantistojn kun muziko kiel fenomeno, 
parolante gitare kaj Esperante. Mi parolis pri muziko de diversaj direktoj (klasika, “kantri”, 
flamenko, bluso, ĵazo...) kaj praktike prezentis, kiel mikso de ĉi stiloj, la specifaj teknikoj 
kaj aplikaturoj povas garantii al gitaristoj vere senlimajn esprimplenajn eblojn, kaj nuntempe 
Gitaro kiel muzikilo travivas la veran Epokon de Renesanco. 

Tiuj du matenaj koncertoj-lecionoj por mi estis ne malpli, sed eĉ pli gravaj ol la vesperaj 
koncertoj. Mi gitarimprovizis, kantis, kun mi kantis kaj gitarludis Griŝa kaj Evelina. Poste la 
aŭskultantoj demandis min priĵazaj aplikaturoj de akordoj, senco de muziko por mi, energi- 
potencialo de muzikisto... Rezultis tre interesakonversacio. 

... Provludo antaŭ nia vespera koncerto. En la rolo de dancistino - Olja Kuleŝova el 
Ivanovo (mi jam la duan fojon invitas ŝin, unuafoje - por simila koncerto dum OkSEJT apud 
Ivanovo en 2000; Olja bone sentas muzikon kaj ŝiaj movoj konsistigas kun ĝi agrablan 
unuecon)... Kaj jen finfine komenciĝis vespera koncerto de la grupo “Sakura” - la evento, 
por kiu ni kolektiĝis ĉi tie el tri urboj kaj al kiu konkrete prepariĝis dum du lastaj monatoj... 

La spektantoj (kaj aŭskultantoj) vidis (kaj aŭdis) koncerton, kiu ne similis kutiman bar- 
dan koncerton, kie ĉiu kanto konsistas el strofoj kaj refrenoj kun la sama muziko. 

Kontraŭe. Ciu numero estis laŭsie originala. En la komponaĵoj de Lena voĉoj de la kan- 
tistinoj sonis malsame en diversaj strofoj. Ciu strofo de la kanto en ŝia aranĝaĵo sonis kiel 
aparta komponaĵo, ne rompante la kanton entute. Miaj muzikaĵoj abundis je improvizoj. 
Kelkfoje la sceno vigliĝis per movoj de la dancistino... sonis versoj... la okulojn de la 
muzikistoj ekkovris nigraj okulvitroj (“La tutan semajnon bluso”)... Kiam ni kantis la finan 
(el la planitaj) kanton - “Menuet”’ - oni kunkantis al ni el la halo: “Renesanc’, renesanc”’... 
Kelkajn kantojn ni ripetis bise. ... Multe da feliĉaj, ĝojaj vizaĝoj, da bonaj, vannaj vortoj - 
jen estas vera rekompenco por muzikisto (kvankam ankaŭ la “malveran” ni ne rifuzis). 

... Do, kio malbonas? Bedaŭrinde, kiel estas kutime dum EoLA-j, estis malbona, pli 
ĝuste nenia, sono en la sceno. Teknika organizo de koncerto estas sama kiel tiu de disko- 
teko. Sed dum EoLA kvazaŭ neniu estis surscene, neniu kun oreloj, sed se kun oreloj - tiuj 
ne estas oreloj, sed - maloreloj. Kreiĝas impreso, ke ni tute ne zorgas pri kvalito de la sur- 
scenaj aranĝoj. Tio ĉi signifas, ke neniu zorgas pri kvalito de EoLA, transformiĝinta al sim- 
pla granda “tusovka”, mi petas pardoni min pri la esprimo - esperantista “tusovka”. 

... Kaj oni ankoraŭ miras: pro kio esperantistoj-muzikistoj tiel timas la mikrofonon, pro 
kio surscene havas tro malĝojajn vizaĝojn? Mi povas aserti, ke unu el la kaŭzoj de malalta 
muzikaktiveco de esperantistoj kaj relative malalta nivelo de koncertoj estas tradicie plena 
malesto de organizado de surscena sono. Mi klarigu. Estas sono en la halo, estas sono sur la 
sceno. Povas esti tre bona sonado en la halo, sed samtempe tre malbona surscene. La aŭskul- 
tantoj povas ĝui, sed la muzikistoj - turmentiĝi. Dum bone organizitaj koncertoj unu parto 
de sonaparataro estas direktita al la halo, sed la alia - al la sceno. La aparataro, direktita al la 
muzikistoj (monitoroj), devas estis agordita disde la hala. Kiam muzikisto koncertas sur 
bone sonigita sceno kaj ĝuas propran sonadon, li kantas (kaj ludas) eĉ pli bone ol sen la 
aparataro, kaj se li ankaŭ vidas kaj aŭdas la subtenon de halo, li sentas grandegan inspiron 
kaj rezultas la koncertoj, kiujn ni, esperantistoj, bedaŭrinde neniam aŭdis. Kaj se tamen iam 
ni aŭdis bonajn koncertojn, la muzikistoj eĉ tiam estis devigitaj imagi propran bonan 
sonadon, ne aŭdante ĝin. Tio ĉi estas vera ... (nomu mem, mi konfuziĝas). 

Cu ne estas bonaj muzikistoj kaj kantistoj inter ni? - Estas, sed iuj preferas kanti eĉ tutan 
nokton enĉambre, sed ne surscene, aliaj - scias, ke sono dum EoLA ĉiam estas aĉa kaj tute 
ne vizitas ĝin. Organizantoj kutime ŝparas monon kaj invitas sonreĝisorojn sen sperto de 
sonigo de koncertoj kaj nur kun hala aparataro (sen monitoroj). Rezulte ni havas, kion havas. 

Dum la pasinta EoLA estis nur du enhalaj koncertoj. Ci-foje ni ŝtopis la embrazuron per 
niaj korpoj kaj per korpoj de niaj geamikoj. Kiu sekvos? 

02.03.02 

Matene mi gvidis la duan majstran klason, dediĉitan al ĵaza gitaro - vere neelĉeipebla 
temo... 

... aliris Kristian el Francio kaj invitis min al sia koncerto de franca romanco. Kristian 
kantis proprajn kantojn france kaj gitarakompanis. Simple kaj “bonguste”, tio memorigis la 
kantojn de Go Dassen... Estas originalaj muzikideoj, voĉimprovizo... Oni petis lin - “kantu 
la kantojn de Go Dassen”. Kristian pardonpetis kaj diris, ke li kantas nur proprajn kantojn. 

Vespere estis la koncerto de Griŝa Arosev kaj Lena Katajeva (komence kunkantis Jura 
Karcev). La koncerto estis bona. 

03.03.02 

... A1 mi neatendinte venis Olja Ivannikova (Ceboksari) kaj proponis gitarakompani ŝian 
deklamadon de la versaĵo de Nikolaj Gumiljov “Girafo” dum la koncerto... Rezultiĝis in- 
teresa programero. Dum ĉi koncerto la grupo “Sakura” kantis “Menuet”’. Nastja supcris sin 

kaj kantis simple belege, eĉ frenezige. Bone kantis Saŝa Ĥrustaljov (Dimitrovgrad), Sonja 
Sejnina (Ivanovo), Elvira Nizamieva 
(Novosibirsk), Tanja Volodina 
(Volgograd)... 


3. Post 


Poste ni dum kvar tagnoktoj 
veturis hejmen. En Kazanj dum 
trajnŝanĝo ni renkontis la novosibir- 
skaninojn kaj Kristian, kaj baldaŭ ni 
jam kun li kantis en la stacidomo 
malgraŭ ke estis nokto. 

Dum la fervojveturado ni 
ankoraŭ kantis kun Rristian, kaj 
kiam ni kune koncertis en la Kras- 
nojarska klubo, ni jam konis liajn Sergeo, Evelina kaj Kristian en Krasnojarska E-klubo 

kantojn, kaj li - la niajn. Dum tiu koncerto al ni aliĝis ankaŭ nia perkutisto Ĵenja Bermud 
(Oberenko), kiu ne sukcesis viziti EoLA-n... 

Nu, sufiĉas, mi jam laciĝis skribi. 

vere via Sergeo Bozin (Krasnojarsk) 


REEĤO 

La 11-an de aprilo dum nia klubkunveno en “Lev Tolstoj” estis pridiskutata praktika ap- 
liko de Esperanto. La kunvenintoj multe parolis pri Esperanto en komerco, turismo kaj kan- 
tosurbendigo, en lemejoj kaj firmaoj. Sonis vortoj, ke en Esperanto-kluboj oni konversacias 
kaj ĝuas lukson de Esperanto-etoso por sekvatage reveni al sia kutima vivo, kie necesas pa- 
roli en la rusa aŭ en la angla, kaj forgesi pri Esperanto. Mi ne konsentas. Esperanto havas ce- 
lon kunigi homojn por plibonigi ilian vivon. Tamen vivi pli bone endas ne nur en ia fora es- 
tonto, sed ankaŭ nun, hodiaŭ, ĉi-momente, kaj Esperanto tion ebligas! Ja neniu venas Espe- 
ranto-klubon piede, ĉiuj veturas, kaj preskaŭ ĉiuj - de malproksime - por kio? Aperas novaj 
kaj novaj lemantoj kaj klubanoj - por kio? Nun ankaŭ sen Esperanto eblas vojaĝi eksterlan- 
den kaj rcnkontiĝi tie kun interesaj homoj, ankaŭ sen Esperanto oni faras bonan karieron, kaj 
tamen Esperanto vivas - por kio? Verŝajne Esperanto donas, jam donas tion, kio faras la vi- 
von pli bona. Cu tio ne estas la vera praktika apliko de Esperanto, kaj ĉe ni, kaj eksterlande? 
Eblas oponi, ke tia Esperanto funkcias kiel puntotrikado, fiŝkaptado kaj aliaj hobioj, sen kiuj 
la vivo estas malplena. Se jes, kio do ĉagrena? Tute ne ĉiuj volas, povas kaj kapablas ĝui, 
ekzemple, pentradon aŭ sporton, kaj ni ĝoju, ke ankaŭ Esperanto faras multajn vivojn pli 
bonaj, ĝuste tiel efektivigante sian ĉefan revon! Se praktika apliko de Esperanto nepre devas 
esti kunligita kun monakirado, kiu scias, kiom da mono ni estus devigitaj elspezi aŭ forĵeti 
sen viviga akvo de Esperanto. Ja monon oni akiras ne nur perlaborante, sed ankaŭ ŝparante! 
Kaj se en lernejoj kaj firmaoj Esperanto dume ne trovas sian lokon, tio ne signifas, ke ĝi ne 
estas praktike aplikata. Ci-rilate Esperanto evoluas, eble, same iom-post-iome kaj sende- 
pende, kiel ankaŭ rilate al siaj vortprovizo kaj gramatikaĵoj - ĉu indas perforte rapidigi tiun 
ĉi proceson? Pasu ĝi nature. 

Se iuj renkontiĝintoj parolas en Esperanto, ili praktike aplikas ĝin. Subtenante ĝian vi- 
von kaj plibeligante la propran. Alikaze ili parolus en la gepatra lingvo. 

Kiara Ilutoviĉ (Elektrostalj) 

REU-Estraro per retpoŝta voĉdonado en aprilo 2002 decidis elekti Miĥail Ĉertilov kiel 
REU-Komisiiton pri financaj aferoj. 

HORO DE ESPERANTISTA SOLIDARECO 

Dum la Vladimira “Vojaĝo al infaneco” la unuan fojon ni eksperimentis la novan pro- 
grameron - “Eloro de letero”, kiu, laŭ mia pritakso, pasis sukcese kaj kiun indus fari tradicia 
en ĉiuj niaj E-aranĝoj, unuavice tutlandaj (OkSEJT, RET kaj REK). 

Ofte ni renkontas en revuoj kaj Interreto korespondpetojn, inkluzive de komencantaj es- 
perantistoj, inkluzive de tiuj el “ekster-Esperantujaj” landoj. Nia plej maksimuma reago: 
“Eh, nemalbonus subteni!” Sed kiu vere faras tion? Kiu en nuna tempo emas letere kore- 
spondi kun nekonatoj, komencantoj? Mi supozas, ke treege malmultaj, por ne diri: “Neniu”. 
Nun ne estas mode leteri perskribile... Kaj la homoj restas sen subteno. Eble, eĉ sen pruvo, 
ke ie sur la planedo ekzistas iuj, kiuj samkiel ili lemas Esperanton aŭ eĉ posedas ĝin. Kaj la 
homoj foriras - eble, eĉ kun bedaŭro, ke ili trompiĝis, elspezis la tempon vane... Nia esper- 
antista konscio devus suflori al ni, ke necesus helpi al tiuj homoj minimume fiksi pozitivan 
impreson pri la afero, montrante, ke en siaj streboj ili ne estas solaj. 

Ne nepras eĉ proponi korespondadon - 
se ni ne emas korespondi. Sed sendi simplan 
salutkarton estas tute nemalfacile. Des pli, 
kiam ni kune skribas, kaj estas spertuloj, 
kiuj zorgas pri gramatika korekteco, kaj es- 
tas komuna etoso, kaj estas komuna kom- 
preno, ke per tiu kunago ni subtenas la 
samideanojn kaj identigas nin kun la monda 
esperantistaro. Tre malmultaj similcelaj 
aranĝoj estas en nia Esperantujo, ĉu ne? 

Se la organizantoj de E-aranĝoj ekkon- 
scias tion - ĉio cetera tre simplas. Necesas 
por 40 minutoj kunvenigi partoprenantojn, 
konsciigi ilin pri la graveco de la afero, dis- 
doni la adresojn kaj la bildkartojn (anticipe 
aĉetitajn), skribigi mallongajn saluttekstojn, 
viziti poŝtejon kaj tuj sendi la bildkartojn. 
Ĉio! 

En Vladimir la aranĝon partoprenis pli 
ol 20 homoj, kiuj spontane disdividiĝis je 
grupoj po 3 personoj (lingva spertulo, skribisto, verkisto aŭ simile), ĉiu grupo ricevis po unu 
adreso de irana komencantino kaj po unu bildkarto pri Vladimir. Ĉe la finskribo Oĉjo 
Dadaev kontrolis ĉies tekstojn. Ni detale kaj multfoje klarigis, kiel necesas surskribi 
adresojn. Fine de la laboro 3 grupoj laŭdezire prezentis siajn tekstojn (ili evidentiĝis tre 
ĉarmaj). Kelkaj homoj subskribis la tekstojn sianome kaj eĉ esprimis la deziron plu kore- 
spondi. Poste, dumvoje al la Planetario, ni kune vizitis poŝtejon, afrankis ĉiujn bildkartojn 



solena enkestigo de la leteroj 

kaj solene enkestigis ilin. Ni ĉiuj estis tre kontentaj - ĉar la afero estis plenfarita de la ko- 
menco ĝis la fino. 

E1 tiu agado povus elkreski plia konscio pri SIA (Semajno de Internacia Amikeco) kaj 
sperto organizi aranĝojn en ties kadroj. Cetere, estas nemalbona programero ankaŭ por iu 
kluba kunveno, ĉu ne? Do, ek, karaj samideanoj! 

kore kaj kunlabore - Irina Gonĉarova (Odincovo) 

EVITI DUOBLAN MEMBRECON 

En REGo Na 2(9) aperis listo de novaj aliĝintoj al REU. Estas gratulinda la fakto, ke ple- 
jmulto de la aliĝintaj kolektivoj estas prezentita ne per anonimaj membronombroj, sed per 
personaj listoj - tio ebligas pli bone kaj pli konkrete vidi nian realan potencialon. 

Tamen atentema leganto povas rimarki, ke pluraj personoj aperas en la listo dufoje - kiel 
individuaj kaj kiel aligitaj membroj. Certe, tiuj homoj meritas nian estimon, ĉar ili fakte 
pagis al REU du kotizojn: memstare kaj pere de la klubo, montrante tiamaniere sian duoblan 
fidon al REU. Sed la fakto havas ankaŭ aliajn dimensiojn. 

Niaj Statuto kaj Generala Regularo rajtigas esperantistojn elekti la manieron de aparteno 
al REU: oni povas esti ĉu individua membro (IM), ĉu aligita/asociita membro (AM). Elekti, 
sed ne kombini ambaŭ manierojn! 

Fakte, por tiu, kiu jam aliĝis kiel IM, estas 
nenia pragmatisma rezono registriĝi ankoraŭ 
kiel AM, ĉar la amplekso de rajtoj, servoj ktp, 
kiujn oni ĝuas estante IM, plene kovras tiun de 
AM. Kaj se oni deziras pagi al REU plian 
monon - tion ja eblas fari donace. 

Pli gravas tamen, ke dufoja enlistigo de la 
samaj homoj dubigas pluajn statistikajn informojn pri REU: nun, renkontante raportajn aŭ 
artikolajn frazojn kun ciferoj, ekzemple: “REU unuigas 100 individuajn membrojn kaj 30 
klubojn kun 200 aligitaj membroj, sume ni havas do 300 membrojn”, oni povos suspekti 
blufon kaj demandi: sed kiom el tiuj 300 estas kalkulitaj dufoje? 

Plian strangaĵon, fontantan el duobla membreco, mi vidas en tio, ke tiaj REU-anoj 
ricevos po du membrokartojn; do ni ne miru, se iam iuj el la “duobluloj” pretendos la duan 
voĉon en la Konferenco! Kaj tiam estos tre malfacile eviti skandalon, kverelojn, kulpigojn 
pri fiintencoj: ja en lastatempaj elektadoj de REU-Prezidanto ĉiu voĉo ofte estis vere decida. 

Do prefere ne krei danĝeran precedenton, sed agnoski kaj laŭeble korekti la mison, - kaj 
nepre ne ripeti ĝin estonte. 

La koncepton de aligitaj membroj REU transprenis de UEA, kies Landa Asocio ĝi estas. 
Kaj UEA, statistikante aligitajn membrojn, ĉiam atentigas Landajn Asociojn: kalkulu kiel 
AM nur tiujn viajn membrojn, kiuj ne estas IM de UEA. La saman skemon devus apliki 
ankaŭ la Estraro de REU, alvokante la aliĝintajn kolektivojn sendi la kotizojn kaj konfor- 
majn listojn. Do kompilante la listojn de AM-oj, en la kluboj oni kontrolu, ke tien ne trafu 
IM-oj. (Krome necesas forfiltri geknabojn sub 18 jaroj: ĉu ili povas membri en la klubo, es- 
tas ties intema afero, sed por REU ekzistas la statuta aĝlimo.) Vere, por la klubaj estraroj es- 
tas iom da plia laboro - tamen kredeble negranda, se la enlistigatoj estas realaj, konstante 
kontaktataj klubanoj, sed ne “malvivaj animoj”. Cetere, tiel la aliĝintaj kolektivoj povos eĉ 
ŝpareti el la transsendataj kotizoj. 

Eventuale atentinda kazo estas, se iu, jam registrita kiel AM, dezims samjare aliĝi kiel 
IM. Evidente, ne indus diri al li: “ĉi-jare vi jam estas AM, do restu ĝis la jarfino en tiu kate- 
gorio, kaj sekvajare vi povos jam aliĝi kiel IM”. Pli pmdente estus, kaj tio ne kontraŭus la 
Statuton nek la Generalan Regularon, reregistri la personon en la alia kategorio, samtempe 


La 6-an de majo en la familio de Nataŝa 
kaj Andrej Grigorjevskij naskiĝis filo 
Aleksandr. Ciuj esperantistoj en Sumerlja 
estas feliĉaj! Ciuj esperantistoj en Cuvaŝio, 
en cetera Rusio, en la tuta mondo ĝojas 
kun ili! Gratulojn al Nataŝa, Andrej kaj 
Aleksandr en la nomo de REGo! 

forstrekante en la malnova. Kaj kian kotizon de li preni: ĉu la plenan aŭ reduktitan, konsid- 
erante lian jam pagitan AM-eron en la kluba kotizo - estas demando ŝajne ne principa kaj 
certe solvebla. 

Viktor Aroloviĉ, Komisiito de REU (Moskvo) 


La 23-an de aprilo en Sankt-Peterburga Domo de ĵumalistoj okazis gazetara konferenco, 
dediĉita al ĉi-jara 110-jariĝo de 
Sankt-Peterburga E-societo “Es- 
pero”. En la konferenco parto- 
prenis la prezidanto de la Societo 
Anna Butkeviĉ (en la foto - mal- 
dekstre), konataj peterburgaj 
geesperantistoj Maria Aboljskaja, 

Valerija Cvetkova, Vladimir Ko- 
sarev, gasto el Moskvo Valentin 
Seguru, kiu reprezentis REU (en 
la foto - centre). Inter la ĵumalis- 
toj ĉeestis la reprezentantoj de la 
tagĵurnalo “Sankt-Peterburgaj in- 
formoj” (“CaHKT-EleTep6yprcKue 
BeztOMOCTn”), ITAR-TASS, radio “Rossija”, la gazeto “Anomalija”, kaj ankaŭ la funkciulo 
de la Komitato pri kulturo de la urba Administracio. 



RONDO FAMILIA 

kio ĝi estas, kaj kiel vi povas subteni ĝin 

En la vasta pejzaĝo de mallongigoj kaj de asocioj apud UEA kaj TEJO ekzistas ankaŭ 
"Rondo Familia”. Gi celas kovri tiun aĝ-gmpon, kiu entenas ĵus geedziĝintajn parojn kaj 
iliajn infanojn, ĝis la momento, kiam la infanoj kapablos mem veturi al TEJO-aranĝoj. 

Gi registras familiojn, kiuj uzas Esperanton hejme kaj edukas siajn infanojn en Espe- 
ranto. Gi prizorgas aranĝadon kaj informadon pri pluraj kunvenoj por infanoj (kiel la Inter- 
nacia Infana Kongreseto aŭ la Renkontiĝoj por Esperantlingvaj Familioj). Gi eldonas tre 
belan revueton, kies titolo estas “Familia Esperanto”. Gi tenas la kunligojn kun la retlisto 
por familioj kaj kun la retpaĝoj por familioj kaj infanoj. De tempo al tempo ĝi eldonas aĵojn 
utilajn. La plej furora eldono estis “Hejma vortaro”. 

Cu, do, ĉio en ordo? Preskaŭ! 

Mankas du ĉefaj aferoj, pri kiuj nur vi povas helpi, kaj neniu alia: 

* sufiĉe da aliĝantoj. Gis nun nur 300 familioj estas registritaj kiel tiaj en la komputilo 
de CO de UEA. Se vi estas en familio, kiu uzas Esperanton, aŭ se vi konas tian familion, 
sendu la detalojn pri la familianoj al <uea.co.uea.org> por esti senpage registrata. 

* sufiĉe da mono. La servoj de Rondo Familia estas principe senpagaj, sed bonhavaj fa- 
milioj kaj mecenatoj devas pagi la kostojn de la revuo “Familia Esperanto” kaj aliajn mal- 
grandajn administrajn kostojn. La konto de “Rondo Familia” ĉe UEA estas idoj-p. 

Se vi volas korespondi pri ĝi kaj demandi pliajn informojn, bonvolu skribi al la kunordi- 
ganto de la UEA-Komitata komisiono pri Rondo Familia Amri Wandel laŭ la adreso 
<amri@frodo. fiz.huji.ac.il>. 

Renato Corsetti (Italio) 

NOVAJ REU-ALIĜOJ POR 2002 

ALIĜINTAJ KOLEKTIVO.) 

Ceboksara E-klubo “Ĉielarko” (+ 3 novaj membroj, la plena listo: Andronnikova Nadeĵda, 
Artimuk Jelena, Basova Irina, Blinov Aleksandr, Blinova Julija, Ĥohlova Irina, Pav- 
lunina Natalja, Pjakŝina Irina, Romanova Irina, Semjonov Jevgenij, Semjonova 
Zoja, Stepanova Jevgenija, Svetlova Galina, Sabalkin Aleksandr, Sabalkina Natalja, 
Sabalkin Ivan, Timle Loj, Tuvalkina Antonina) 

Moskva E-klubo “MASI-FARO” (+ 1 nova membro: Meŝĉerjakova Jelena) 

Murmanska E-klubo “Murmano” (15 membroj: Basavin Boris, Davidenko Jelena, 
Goriĉenko Olga, Levaja Maja, Makarov Aleksej, Masiukaitc Jelena, Masiukas Alek- 
sandras Julius, Nikulina Nina, Peredruk Jelena, Poĵilova Ljudmila, Rjazancev An- 
drej, Simonina Anna, Suĥanova Polina, Trubkina Nelja, Uljanova Galina) 
Sankt-Peterburga E-societo “Espero” (5 membroj: Butkeviĉ Anna, Matusov Jurij, Aksenova 
Marina, Ivanov Andrej, Kosarev Vladimir) 

Uljanovska E-klubo (3 membroj: Karceva Jelena, Krasnopjorova Jekaterina, Manjurova 
Guljnara) 

INDIMDLIAJ MEMBROJ 

Borodin Aleksej (Krasnodara reg.), Ĉerepanov Valerij (Moskvo), Gluŝko Oleg (Ulan-Ude), 
Jegorov Valerij (Sankt-Peterburg), Kolosov Eduard (Volgograd), Kopajev Jurij (Kursk), 
Malkova Irina (Tomsk), Paĥomov Sergej (Kirov), Povorin Mikaelo (Moskvo), Sabirov 
Aleksej (Permj), Serova Jelena (Kostroma) 

FAMILIA MEMBRO 

Paĥomova Marina (Kirov) 

REU-kotizoj por la jaro 2002: 

100 rub. (por eksterrusianoj - 15 eŭroj) - individua kotizo (inkluzivas la membrokarton, 
REGon kaj aliajn informojn, voĉdonrajton en REU-Konferenco, rabatojn ĉe uzo de REU- 
servoj kaj en E-aranĝoj); 

2500 rub. (por eksterrusianoj - 375 eŭroj) - dumviva kotizo (ĉio la sama dum la tuta vivo); 
20 mb. - familia kotizo (la membrokarto, voĉdonrajto en REU-Konferenco); 

100 mb. + 20 mb. por ĉiu membro - kolektiva kotizo (REGo kaj aliaj informoj de REU por 
la klubo, la membrokartoj kaj voĉdonrajtoj en REU-Konferenco por la klubanoj). 

La rublaj kotizoj sendendas al G.Kokolija (la adreso estas en la lasta kovrilpaĝo), la eŭra 
kotizo pagendas al la konto reua-p ĉe UEA. 


Oficiala retpaĝo de Ivanova E-klubo troviĝas ĉe 
<www. i vanovo. ac.ru/alumni/ obran/klubohod>. 

redaktas Vitalij Malenko 

ATS EN NIĴNIJ NOVGOROD 
( 01 - 04 . 05 . 2002 ) 

Unue mi intencis skribi iun serioz-enuan artikolon pri tio, kial kaj kiam mi kun amikoj 
decidis organizi ATS, kiujn ni planis inviti ktp. Sed poste mi decidis, ke kemo de la artikolo 
konsistu el kompilitaj de mi skribitaj impresoj de partoprenintoj, kompilitaj de mi. Do: 

Unue pri la aranĝo ĝenerale. “Mi opinias, ke ATS al mi donis sufiĉe utilajn informojn pri 
la historio de Esperanto, pri la movado, pri REJM kaj TEJO.” "Ni havis bonan laboron por 
ni mem kaj por la movado ĝenerale.” Iom da laŭdvortoj por ni: “fakte ĉi ATS estis kiel 
ideala E-renkontiĝo, ĉar la homoj emas labori, ĝustatempe enlitiĝas”, ĉar ja “la organizantoj 
uzis nin plene kaj kruele”. “Estis bonega, belega, mirakla estoso: la homoj preskaŭ ne 
amuziĝis, sed laboris.” “Estas bone, ke la homoj estis speciale invititaj: ne estis babiluloj, 
malorganizantoj: ni ricevis fmktodonan renkontiĝon.” “Gravega estas tio, ke la organiza 
teamo sukcesis ne nur kolekti, sed amikigi nin, fari veran teamon por futuraj agadoj.” 
“Komuna laboro estis tre sukcesa.” Iom pri la rezultoj. “La plej grava rezulto estas, ke homoj 
en la movado povas, volas krei ion utilan, kaj ke la interkomunikiĝo kaj amuzado ne estas la 
celo de ilia esperantistiĝo.” “La ĉefa rezulto estas certe formiĝo de TOK (Tendara Organiza 
Komitato) de OkSEJT-42.” 

Kio mirigis: “Foresto de 
Esperantaj ‘uroj’ (krom Saŝa Blinov, 
kiu laboregis por la seminario).” 

“Mi komprenis, ke ĉiujn tutlandajn 
aranĝojn organizas ne nur ĉefoj de 
REJM, sed ankaŭ simplaj aktivaj 
homoj.” 

Kaj fine: “Estu ĉi seminario 
komenco de iu nova, seriozorientita 
branĉo en la msia E-movado.” “Mi 
kredas, ke REJM ne mortos post la 
renkontiĝo.” “Estu ĉiam REJM.” 

Se temas pri miaj impresoj, mi konsentu kun jeno: “Mi ne scias, ĉu la renkontiĝo 
reflamigos E-movadon, sed la provo estas farita.” 

Tamen serioze: la homoj dum 4 tagoj laboris kaj rezulte aperis intereso ĉe junuloj 
okupiĝi pri REJM-aferoj kaj pri organizado de OkSEJT-42. Jam nun eblas diri, ke OkSEJT 
estos neordinara, fmktodona aranĝo, orientita al REJM kaj (kio estas la plej grava) al la 
ekstera socio. Programo de OkSEJT estas ellaborata. Konceme TOK, ĝi konsistas nun el 
sekvaj respondeculoj: 

Tcma programo : Saŝa Sudakova (Dimitrovgrad), Ljuda Maksimova (Ceboksari), Vitalik 
Malenko (Jukovskij). 

Vespcra programo : Lena Maslova (Uljanovsk), Anja Mustafma (Ceboksari), Julja 
Garafijeva (Kazanj). 

Aliĝoi kai registrado : Kostja Viĥrov (Ĉeboksari), Lena Straĵnova (Niĵnij Novgorod). 

Lingva medio, E-kursoi : Laci (Moskvo), Ajvol (Moskvo), Aleksandr Blinov (Ĉeboksari). 
Specialatago : Siringo (Moskvo). 

Teama laboro : Maŝa Terjohina (Moskvo), Aleksej Besĉastnov (Moskvo). 

Generala kunordigo, informado, reklamado : Vitalik Malenko, Etulino (Niĵnij Novgorod). 

Originala kaj vere nova teamo, ĉu? 

Krom OkSEJT la homoj ankaŭ volas okupiĝi pri REJM. Por proksimaj monatoj estis 
elektitaj jenaj labordirektoj: organizado de ATS kaj temaj seminarioj; arta komisiono; 
organizado de amasaj aranĝoj; informado; KER; lingva komisiono; financoj; administra 
komisiono. 

En sekvaj numeroj de REGo vi nepre trovos informon pri progreso de la afero. 

Revenante al ATS mi ŝatus esprimi grandan dankon pro la organizado de la aranĝo al 
Maŝa Terjohina, Etulino, Aleksej Besĉastnov, Kostja Vihrov kaj apartan dankegon al 
Aleksandr Blinov. 

Vitalik Malenko (unu el la organizantoj de ATS) 

SEMAJNO EN LITOVIO 

raporto de aktiva civitano 

De la 10-a ĝis la 17-a de marto okazis en la bela litova urbeto Druskininkai la TEJO- 
seminario “Aktiva Civitaneco”, kun la fmanca subteno de Eŭropa Junulara Fondaĵo de Kon- 
silio de Eŭropo. Ĉi tiu temo tre interesis min, ĉar mi de tre juna aĝo provis aktivi en mia 
socio, ofte per pli (kiel protestaj manifestacioj kaj tendaroj, blokado de objektoj) aŭ malpli 
(kiel liverado de subskriboj kontraŭ io aŭ verkado de leteroj por premi sur la aŭtoritatojn) 
radikalaj manieroj; do mi ekpensis pri mia eventuala partopreno antaŭ longa tempo. Mi estis 
tre feliĉa ke mi ja sukcesis iri al Litovio kaj partopreni ĉi tiun interesegan kaj utilan semi- 
narion. 

La ĉefa celo de la seminario es- 
tis trejni nin - aktivulojn de diversaj 
sociaj organizoj (unuavice esper- 
antistaj) - por pli efike aktivadi en 
niaj organizoj kaj komunumoj. 

Guste tion mi atendis de la semi- 
nario, ĉar mi vere volis akiri novajn 
sciojn kaj metodojn por esti kiel eble 
plej efika kaj utila laboranto de iu 
neregistara (fek’ al ŝtato!) organizo: 
mediprotekta, anarkiista, esperanti- 
sta aŭ iu alia... Kaj mi ja ricevis la 
deziratan! 

La programo konsistis el diver- 
saj partoj. Je la unua tago parto- 
prenantoj diskutis pri la nocio “civitaneco”: ĝia historia evoluo kaj la modema signifo. A1 
mi tre helpis tiam ĵus legita ĉapitro pri mezepokaj civitoj el la brila libro de Petro Kropotkin 
“Interhelpo, kiel faktoro de T evoluo”. Poste ni havis praktikon de diskutoj kaj disputoj pri 
sociaj kaj politikaj temoj, kaj mi iel sukcesis iĝi unu el la plej parolemaj diskutantoj - kio 
poste kelkfoje servis por aŭ proponi min kiel grupestron aŭ riproĉi min pri troa aŭtoritateco, 
depende de la situacio... 

Ĉefe la unua - teoria - parto de la seminario celis instmi al ni kiel pli efike komuniki kaj 
labori teame, ricevigi al ni imagon pri neregistaraj organizoj kaj ilia rolo en la modema 



la partoprenintaj la seminarion rusinoj (hm, gerusoj 
fakte!) antaŭ la ĉarma seminariejo ” 

socio, doni al ni diversajn ilojn por organizi projektojn (kiel ekzemple fmancan mastru- 
madon kaj subvencipetadon). Ni ankaŭ iomete trejniĝis pri interkultura interkomunikado, 
kio estis tre amuza afero, ĉar mi spektis tiun trejnadon antaŭ monatoj en Germanio kaj sciis 
la regulojn (kiujn la partoprenantoj ne devis scii!). Do mi faris ĉion eblan por plikompliki la 
tutan rolludon kaj malfaciligi la taskon de la alia (ne mia) teamo. Rezulte ni la tutan tagon 
ridegis kiel frenezaj, dancis kiel ebriaj, kaj brakumis kaj tuŝis unu la alian kiel seksmaniuloj. 

Dum la dua - praktika - parto ni devis mem ellabori propran projekton kaj prezenti ĝin 
al la subvenciantoj (kies rolon ludis niaj bravaj organizantoj). Estis entute tri laborgrupoj kaj 
pro tio estis prezentitaj tri projektoj: pri interŝanĝo de aktivuloj inter litovaj kaj rusaj junu- 
laraj kluboj; pri interkultura lemado; kaj pri purigado de la bordoj de la lago Bajkalo kaj 
plantado de arboj en tiu loko. Mi kredas ke vi jam divenis al kiu grupo apartenis mi! Mi 
devas konfesi ke komence mi timis ke ni malsukcesos pri nia projekto (mi kredis ke mia 
teamo estas la plej malforta) kaj tute fuŝos la taskon. Sed fine evidentiĝis ke nia projekto 
efektiviĝis tre brila kaj interesa, kaj kelkaj organizantoj poste diris private ke ili taksis ĝin la 
plej bona! Sed laborante pri ĝi mi sentis min tre streĉita pro la konstanta sento ke mi ĉion 
devas fari mem, ĉar ceteraj tri teamanoj emis nur sekvi, sed ne gvidi, kaj tute ne estis inici- 
atemaj, kaj unu el ili precipe malhelpis konstante penante malfaciligi la laboron per vasta 
spektro de manieroj. Sed fine ni ĉiuj estis tre kontentaj kaj eĉ fieraj pri nia projekto, kaj 
dumlaboraj streĉoj neniel influis niajn personajn amikajn rilatojn. Mi volas aldoni ke mi 
opinias nian projekton ankaŭ la plej realigebla, ne laste pro tio ke Greenpeace Rusio fakte 
realigas ĝin ĉiujare kaj ankaŭ ĉi-jare en aŭgusto faros same. E1 la tuta mondo venis jam 
proksimume mil aliĝoj por la tendaro. 

La ĉefa manko de la seminario estis malgranda nombro de partoprenantoj. Entute parto- 
prenis nur dek kvar personoj el kvar landoj. Sep homoj devis malaliĝi pro vizaj aŭ aliaj 
problemoj. Post kiam la teoria parto de la seminario jam pasis, subite (kiel neĝo sur nian ka- 
pon) aperis Oĉjo Dadaev, kiu certe plivigligis la etoson, - kvankam lia neatendita apero 
sufiĉe streĉis la organizantojn, pri kio Oĉjo mem tre miris kaj ofte ripetadis: “Ili estas tiaj 
streĉitaj, tiuj uloj, kaj konstante parolas pri 25 eŭroj por ĉiu tago...” 

La kultura programo estis koncentrita je duontago, kiam ni vizitis Kaŭnon - la duan 
grandan urbon en Litovio. La ekskurso estis tre interesa, mi konvinkiĝis ke la lando estas 
tute preta eniri Eŭropan Union, kion la litovoj planas fari je tre proksima estonto. La distra 
programo estis sufiĉe pala kompare kun aliaj seminarioj de TEJO, sed nur pro du aferoj (kiel 
mi emas kredi): 1) ni laboregis la tutajn tagojn kiel damnitaj - kun tre mallongaj paŭzoj kaj 
ĝis malfrua vespero; 2) la nombro de partoprenantoj ja estis malgranda. 

Pluraj momentoj estis tre agrablaj surprizoj por mi. Mi renkontis malnovajn eksterlan- 
dajn amikojn kaj akiris la novajn, konatiĝis kun ege bonkoraj junaj homoj, malkovris ke 
ekzistas speco de inteligentaj kaj interesaj katolikaj kristanoj, kontente konstatis ke intereso 
pri mediprotektado kaj anarkiismo estas tre alta inter gejunuloj el Eŭropo kaj Ameriko. 

Mi volas noti, ke la organizantoj faris nekredeble bonan laboron pri pretigo de ĉi tiu 
seminario, kaj danki ilin ĉiujn kaj precipe la lokan organizan teamon (Evgenij Gaus kaj Ra- 
mune Matiukaite) pro bonegaj kondiĉoj kaj interesega kaj riĉa enhavo de la seminaria pro- 
gramo. 

Por mi la seminario certe estis utila - ĝuste kiel mi esperis, reveninte al Moskvo mi tuj 
komencis apliki ricevitajn en Dmskininkai sciojn en mia organizo (mia hejmo kaj mia fa- 
milio, fakte) - Greenpeace , kaj post unu semajno ekokupis postenon de la kunordiganto de 
la nova kampanjo “Rekta Dialogo”. D’oh, la vivo estas amuza foje! 

Oleg Izjumenko (Moskvo) 


27 



APLIKATA ESPERANTO 

Ni havas la lingvon, kiun ni ne tre ofte uzas utile eĉ malgraŭ la fakto ke kelkaj el ni no- 
mas nin “diaspora minoritato”. Certe necesas kuspi tiun aĉan tradicion. Jen iom da vi- 
vosperto en Esperanto. 

Inter esperantistoj riĉuloj ne multas. Plejparte ni estas de la “meza tavolo”. Multaj el ni 
ofte transloĝiĝas, ŝanĝas loĝurbon ktp. Dum tia vivo E-junularo ofte havas bezonon lui 
ĉambron. Ci-subas utilaj konsiloj pri la afero: 

- Plej unue ne pensu, ke lui ĉambron estas tute facile. Vin atendas multaj obstakloj. Estu 
firmaj. 

- Se vi decidis agi pere de agentejo, sciu ke ekzistas tiel nomataj “informaj” agentejoj, 
kiuj postulas de vi ŝajne ne grandan (ĉ. 500 rubloj) kotizon antaŭ ekserĉo de io luebla. Tute 
certe vi nur perdos la monon kaj vian valoran tempon. Eĉ ne parolu kun tiaj. Memoru, ke se- 
riozaj agentoj prenas pli grandan sumon - kaj nur kiam vi jam ĉion subskribos kaj ricevos la 
ŝlosilojn. Laŭ miaj kalkuloj, nur en Peterburgo nur el naiva esperantistaro la “informagente- 
joj” elsuĉis ĉirkaŭ 1500 rublojn (aŭ 15 abonoj de “REGo”). Domaĝe. 

- Kiam vi venos kontroli la lueblan ĉambron, ne ĝenu vin kaj ne sidu silenteme. Cion 
tuŝu, ĉien ŝovu la nazon, multe demandu, parolu kun hazarde renkontitaj najbaroj: antaŭ 
subskribi ion ajn vi devas certiĝi, ke oni vin ne trompas. 

- Demandu la luiganton pri tio, kial li/ŝi decidis luigi la ejon. Se tion kaŭzas nur mo- 
menta bezono de mono (paneo de aŭtomobilo, malsano ktp.), vi riskas perdi vian novan he- 
jmon jam post du-tri monatoj. 

- Nepre eksciu la plenan sumon por ĉio, 
kion vi pagos. Pago por telefono, elektro, var- 
menergio ktp (aldone al la lupago) ne estas 
memkomprenebla - pri ĝi necesas interkonsenti 
kaj fiksi en la kontrakto. 

- Kontraktoj estas bona afero. Kutime kon- 
trakto donas iujn rajtojn al vi: ekz., vi rajtas skandali, se la luiganto vizitas la luitan ĉambron 
sen via permeso; vi rajtas ekscii pri via eventuala forpelo antaŭ dek tagoj, ktp. Se la luiganto 
ne respektas viajn rajtojn kaj se tio kaŭzas vian disiĝon, vi rajtas rericevi unumonatan lupa- 
gon. Certe ĉio ĉi devas esti klare priskribita en la kontrakto. 

- Ne foriru el laĵus luita ĉambro, se vi ne mem ŝlosis ĝin. Restu laŭeble pli longe dum la 
unua vizito, revenu kun la aĵoj laŭeble tuj post la luo. Memoru, ke sur la bedo de loĝe- 
jmanko floraĉas ekz. multfoja luigo (samtempa luigo al kelkaj personoj kun celo akumuli 
grandan monon, ŝlosi la pordon kaj malaperi porlonge). Pro la sama risko kontrolu mem 
ĉiujn dokumentojn, precipe la pasporton kaj domicilon de la luiganto. Se oni al vi diras, ke 
la ĉambro ankoraŭ ne estas preta, ke necesas..., ke estos... - ne aŭskultu dupe, sed ... (relegu 
la unuajn liniojn de ĉi alineo). 

- Ne rapidu tro. Se vi pri io dubas, pensu, demandu, foriru. Jes - ja vi ĉiam povas foriri, 
ne sorĉitiĝu! 

- Memoru, ke vi estas bona luanto (homarano! klera homo! ne narkotulo, espereble). Ne 
forgesu tion ĉiel substreki. Ne havu hundon kaj ne fumu. 

- Prefere serĉu tra reto de viaj konatoj. Tiel vi povas trovi iun parencon de konato de 
frato de la edzino de via bona amiko aŭ iun ankoraŭ. Tio jam sufiĉos por vi ne timu unu la 
alian. La luigantoj ja ankaŭ timas. Krome “konatulaj” prezoj estas averaĝe duoble pli malal- 
taj ol ĉe agentejoj kaj aferaĉistoj. Iel tiel, pere de konateco, mia (kaj eble via) konato luis 
unuĉambran apartamenton en Peterburgo kontraŭ mil rubloj monate. Eĉ por ĉambro en plur- 
familia loĝejo estas tute modere. 


Kruko: Kial la submaraj plonĝistoj 
ĉiam saltas malantaŭen? 

Baniko: Facile! Car se ili saltus an- 
taŭen, ili falus en la boaton! 

(esperanto-anekdotoj) 

- Eĉ se vi estas eminentulo en la Movado, ne tre esperu je konataj esperantistoj. E1 ili 
multaj mem estas malriĉaj revemuloj, elspezantaj lastan monon por aboni dudekon da E- 
gazetoj. Tiuj, kiuj tamen povas ion por vi trovi, ne tre serĉos, ĉar en ilia urbo antaŭ deko aŭ 
eĉ pli da jaroj iu (apud)esperantist(in)o iun jam trompis (aŭ provis trompi; aŭ al oni ŝajnis, 
ke li/ŝi provis). Certe sciigu la E-medion, ke vi serĉas ĉambron - eble tio helpos vin, kiu 
scias. Persone al mi helpis iama najbarino el aspiranta komunloĝejo, kies amikino el Kazano 
edziniĝis al peterburgano, kies gepatroj planis luigi ĉambron. Rezultiĝis modera prezo kaj 
bonaj kondiĉoj en bonega urboparto. Kiu estas avertita, tiu estas armita. 

Slavik Ivanov (Vladikavkaz/Peterburgo) 

NOVAJ REJM-MEMBROJ 

pagintaj la kotizon por 2002 

Aleksej Besĉastnov (Moskvo) 

Jckaterina Burmisova (Ceboksari) 

Vitalij Malenko (Ĵukovskij) 

Marija Terjohina (Moskvo) 

REJM-KOTIZOJ POR LA JARO 2002 

80 rub. - individua kotizo (inkluzivas la insignon, REGon, aliajn informojn, eblecon 
partopreni en REJM-seminarioj, voĉdonrajton dum REJM-konferenco, rabatojn dum E- 
aranĝoj kaj ĉe uzo de servoj de REJM); 

30 rub. - la sanio sen REGo; 

15 eŭroj - por eksterlandanoj; 

ne malnli ol 200 rub. - patrona kotizo. 

La rublajn kotizojn sendu poŝte al la financisto de REJM-komitato Ĵuravljova Jevgenija 
Valerianovna (str.Algeŝevskaja 25A, 428012 Ĉeboksari) aŭ transdonu al eventuala REJM- 
komitatano en via urbo. 

La eŭra kotizo pagendas al la konto kklg-r ĉe UEA. 

Atentu ke rajtas re-aliĝi la membroj-2001, ĉiuj aliaj devas trapasi REJM-ekzamenon aŭ 
A-nivelan ekzamenon de CALK de REU. 

La demandojn bv. sendi al la adresoj dc REJM (vidu en la dua kovrilpaĝo). 


La redakcio de REGo memorigas, ke REJMinfo estas preparata de REJM kaj ĝia komisiito 
Vitalij Malenko, kiuj plene respondecas pri la enhavo de la mbriko kaj uzataj en ĝi esprimoj. 

NIA INFANECO PASIS EN VLADIMIR 

“Reveno al infaneco", Vladimir, 01-05.05.2002 




kantas “infana koruso' 


La antikva urbo Vladimir la 1-5-an de majo multfoje estis surprizita vidi plenkreskajn 
“infanojn” sur siaj ĉefstratoj kaj placetoj: jen ni paŝas popare kaj ekludas dummarŝe 
“rojeton”, jen ni ronde staras kaj gajege ludas, jen niaj “kozakoj" ĉasas la “rabistojn”, 
diskurante laŭ la surasfaltaj sag-signoj, jen ni flugigas paperajn aviadiletojn de sur la mon- 
teto apud la Ora Pordego - kiu tut- 
certe ankoraŭ memoras niajn 
kajtojn, enĉieligatajn de la sama 
loko kaj en la samaj tagoj 
pasintjare... 

Jes, IGRA - la Iniciata Grupo de 
Rusiaj Aktivuloj - jam la duan fojon 
organizas por ni la bonegan majan 
fest-ripozon en la ĉarma kaj jam 
karmemora Vladimir. Atentindas, ke 
inspirantoj de la aranĝo strebis kaj 
sukcesis maksimume flankiĝi de la 
programpreparo kaj programgvi- 
dado: la “griza generalo” Dima 
Oŝĉepkov preferis tute ne vidigi sin 
(sed ni ja scias...), Oĉjo Dadaev okupiĝis strikte nur pri la ejo kaj la ekskursoj kaj mirinde ne 
enmiksiĝis senbezone. Do, fakte ĉion gvidis la ĉeboksaraninoj Nadja kaj Ljuba Ĥaritonova-j 

IGRA dum EoLA-14) kaj Olesja Oŝĉepkova (tre bone 
sin montrinta ankaŭ dum la pasintjara Vladimira 
“Oriento”). La knabinoj laboris tre bone kaj meritas 
ĉiujn laŭdojn! 

Laŭ la pritakso de Dima - al kiu mi plene aliĝas - 
la aranĝo tute sukcesis konvene al la celoj: bonega ri- 
pozo en malenua esperantista etoso. De matenoj ĝis 
meznoktoj funkciis iuj programeroj, ne postulantaj 
fortajn intelektajn streĉojn. Multaj (por)infanajoj 
specifigis la programon: “infanĝardenaj” studokupoj 
pri aplikacio, infanaj dancoj, modlado, pentrado, de- 
segnado, kantado, pup-teatmmado, paperfaldado, 
“lemejaj” lecionoj pri Esperanta gramatiko (poezi- 
forme!), matematiko, deklamado (kun pionireska 
agit-muntajo pri Esperanto), kortaj infanaj ludoj dum 
interlecionaj paŭzoj, ekskursoj al la muzeo de antikva 
lemejo kaj Planetario, ekspozicio de ludiloj... Ne 
malestis ankaŭ ne nepre infaneskaĵoj: konkura pet- 
veturado al Suzdal kaj preparita de Nadja tuttaga urba 
ludo tie, mia trejnado pri psikologia subteno en dialogoj, rolludo gvidata de Olesja, teama 
kvizo de Garik, trompludo (“naduvaloĉka”) de Juka kaj ... certe, mi ion forgesis. Ha, jen: 


infanaj ludoj estis ne malhavebla parto 
de la programo 

okazis la Horo de solidareco - komuna leterumado subtene al iranaj E-komencantoj. Sed pri 
tio legu la apartan artikolon (paĝo 21). Kaj - ĉu eblas ne mencii la “perlon de la sezono”, 
aperintan dum tiuj tagoj en Vladimir: la frenezige ridindan infanludon “Salami”? La ĉeestin- 
toj min komprenos. 

Kio pri Esperanto? Multe pli bone, ol ni povus supozi. Eble, duono de la aranĝoj pasis 
en nia lingvo. Ne miru - mem kalkulu (ankaŭ mi surpriziĝis, kiam kalkulis!). 

Mi revenis en Moskvon en bonega humoro kaj en bonega labora formo, kun plena kon- 
vinko, ke persone mi kapablas kaj povas fari plensukcese absolute ĉion. Kaj mi kredas, ke 
ĉiu Vladimira “infano” akiris novan inspiron kaj novan energion por aktiva vivo en Esperan- 
tujo. Se obligi tion je grandioza inspiro de la partoprenintoj en la Niĵnij-Novgoroda ATS - 
ni povos montojn formovi! Aŭ - la planedon verdigi? 

kore kaj kunlabore via-Irina Gonĉarova (Odincovo) 

LINGVA FESTIVALO EN VOLGOGRADO. 

La ideo de Lingva Festivalo evidentiĝis tiom interesa kaj produktiva, ke ĉi aranĝo tri- 
umfe paŝas laŭ urboj kaj landoj, kolektante grandegan kvanton de partoprenantoj. (Etaj 
ekzemploj: en Ceboksari pasintsezone estis 1500 vizitantoj, en Berdjansk - 1000). 

Ankaŭ en Volgograd la 17-an de februaro pasis la unua LF. Aktivege en la organizado 
partoprenis novaj esperantistoj, kiuj ĵus finis kurson. Mi opinias, ili faris la “leonan” parton 
de laboro. Prezentiĝis 13 lingvoj, sed ĉiu gasto povis viziti maksimume 4 prezentojn. Kurtaj 
invitoj al la lecionoj dum solena malfermo estis prezentitaj tiom artiste, bonvole kaj alloge, 
ke vere malfacilis elekti. La plej popularaj estis la susua (oni parolas ĝin en Gvineo) kaj la 
ĉina. Eo okupis la 5-an lokon. 10 personoj (teamoj) prezentis siajn naciajn lingvojn. A1 nia 
intemacia festo venis 250 urbanoj. Multaj volonte partoprenis gajajn lingvajn konkursojn 
kun premioj (gvidis esperantistoj Roman Saveljev kaj Tatjana Volodina). 

Promenante en la haloj oni povis rigardi ekspozicion de lernolibroj, vortaroj kaj standoj 
kun pli profundaj kaj interesaj informoj pri lingvoj kaj kulturoj. Tiel ni penis zorgi pri tradi- 
cioj de LF. La unua Festivalo en Tuluzo (1987) konsistis ĝuste el standoj. 

Kun rido kaj ŝercoj pasis loterio, kiu okazis post internacia koncerto. La ĉefa premio es- 
tis granda kaj bele eldonita mapalbumo kun detala informo pri landoj, popoloj, lingvoj, re- 
ligioj. Gin subskribis instruistoj de ĉiuj lingvoj, prezentitaj en la Festivalo. La gajnintino 
ĝojkriis pro feliĉo. La koncerto okazis en tre komforta granda halo en urbocentro, 
apartenanta al la Instituto de Artoj. Gin disponigis al ni Volgograda Regiona Komitato pri 
Junularaj Aferoj. Esperantistoj bone omamis la ejon per naciaj flagoj, aerbalonoj, pentrajoj 
pri vivo de diversaj popoloj ktp. La prezentiĝojn mem oni povas nomi brilaj. Ni kvazaŭ vo- 
jaĝis tra landoj, kulturoj: plenaj de sentoj, kantoj, dancoj, naciaj kostumoj... 

Vizitantoj emocie esprimis sian ravon pro la festo. Kelkaj diris, ke eĉ ne atendis, ke es- 
tos tiel bonege, tiel interese! 

Bedaŭrinde mi ne povas rakonti al vi pri la etoso en klasĉambroj kaj haloj, ĉar dum ĉiuj 
4 sesioj mi prezentis Eon. Sed mi povas supozi, kia ĝi estis, ne nur laŭ rakontoj, sed ankaŭ 
laŭ vera entuziasmo, brilinta en la okuloj de venintoj al miaj lecionoj. 9 el ili jam studas Eon 
en la kursoj. Estis ege surprize kiam iu solida sinjoro montris al mi sian propran projekton 
de internacia lingvo. Indas diri pri Jelena Kuzjmina. Tiu 19-jara knabino unuan fojon eksciis 
pri Eo en la LF. Post 8 tagoj ŝi jam veturis al fama msia arta festivalo EoLA cn Ceboksari 
kaj fariĝis laŭreato! 

Nia multnacia urbo - en Volgograda regiono loĝas anoj de 100 (!) etnoj - tre bone ak- 
ceptis novan por si aranĝon. Aŭdiĝis dankvortoj, sukcesdeziroj al organizantoj por la sekva 
jaro. 

Gojigis nin la atento de lokaj amaskomunikiloj. 12 gazetoj publikigis diversĝenrajn ar- 

tikolojn pri la Festivalo. 

Apartan kaj tre sinceran dankon nia organizteamo volas diri al la samideanoj el la tuta 
mondo, kiuj per siaj amikaj salutoj subtenis nian LF. Tiuj estis: Sonja Petroviĉ, TEJO- 
estrarano pri seminarioj (Jugoslavio); Konstantin Demjanenko, UkrEA-estrarano kaj mem- 
bro de Organiza Komitato de LF en Ukrainio “Planedo”; Rikardo Karrillo, vicprezidanto de 
Kolombia E-Ligo (Kolombio, Sudameriko); Danil Kapitonov, prezidanto de JEACR (Cu- 
vaŝa Respubliko); Nirab Kayastha (Nepalo); Odesa E-klubo “Verdaĵo”. Dankon, karaj 
amikoj! Via subteno kortuŝis kaj entuziasmigis nin, ĝi vere estis grava kaj bezonata! 

Mi ne troigos, se diros, ke la LF vigligis la vivon en Volgogrado. Komitato pri Junularaj 
Aferoj, kiu plene (!) fmancis la aranĝon, estis tre kontenta kaj eĉ proponis al ni daŭrigi la 
kunlaboron. Inter ordinaraj homoj en nia urbo antaŭ 7 monatoj multaj ne sciis kio estas Eo. 
Nun, post la prezento dum la urba festo, loka televidprogramo, 2 samtempaj kursoj kaj LF, 
mi aŭdis, ke oni en bushaltejo parolis pri Eo! Volgogradaj scienculoj en intervjuo diris, ke 
Lingva Festivalo estas tre bona kaj utila iniciato por nia urbo kaj esprimis esperon, ke ĝi 
daŭros en la sekvaj jaroj. 

Do, karaj sanŭdeanoj, ne hezitu fari LF-n, donacu feston al via urbo._ 

| Polina Miĥajlova~\ 

LINGVA “PLANEDO” EN BERDJANSKO 

Tio denove okazis en nia urbo Berdjansko (Ukrainio), kiu troviĝas sur la bordo de 
Azova maro, la 16-17-an de marto 2002. Kaj tio estis la 2-a lingva festivalo “Planedo”. 

Eble iu el legantoj ĝis nun ne scias, kio estas lingva festivalo (LF). Gi estas aranĝo, 
dediĉita al diversaj lingvoj kaj kulturoj. LF estas konstruita tiel, ke dum festivalaj tagoj en iu 
elektita lemejo, instituto aŭ kulturdomo pasas diversaj lingvoprezentoj, kiuj estas tre kurtaj 
(en nia okazo ordinara prezentolongo estis 30 minutoj), sed plenaj de specialaj informoj pri 
iu nacia (aŭ plan-) lingvo: pri gramatiko, pri popoloj kaj landoj, kiuj uzas la lingvon, pri 
kulturoj, ligitaj kun la lingvo, pri ebloj lerni la lingvon ktp. Ciu lingvo dum la Festivalo 
havas propran “hejmon”, kiu estas, plej ofte, klasĉambro. Krom la prezentoj enkadre de la 
Festivalo oni organizas diversajn konkursojn (ekz. por poliglotoj), kulturekspoziciojn, 
intemaciajn koncertojn. Se vi ŝatus ekscii pri tio pli detale, turnu vin al Katerina 
Jevlampieva, TEJO-komisiito pri LF-movado (unu el ŝiaj retadresoj estas 
<molod@cap.ru>). 

La unuan festivalon ni organizis en 2001. Dank’ al prepara laboro la organizan 
komitaton de la 1-a LF konsistigis, krom reprezentantoj de nia Bcrdjanska Esperanta klubo 
“Verda Mevo” (Ukrainia Esperanto-Asocio), oficistoj kaj lingvofakuloj el la lernejo Ns 15, 
la kulturdomo “Neftehimik”, Berdjanska ŝtata pedagogia instituto (BGPI), Berdjanska 
entreprena instituto, urbestrejaj klerig- kaj kulturkomitatoj. La oficialaj subtenantoj, krom 
TEJO, iĝis Azova regiona universitato kaj Azova fiŝmastruma instituto. La Festivalo trovis 
ankaŭ multajn informsponsorojn, inter kiuj estis la tutukrainia gazeto “Zagranica”, 
Berdjanska urba televida kompanio, radiostacioj kaj gazetoj. Kaj... jam la unua LF en 
Berdjansko pasis brile. Kiel fondinto de la festivalo, tute negranda kaj senmona E-klubo 
ekhavis grandegan influon al la LF-aranĝoj, kaj esperantistoj fariĝis la plej bonaj geamikoj 
por ĉiu lingvoinstruisto aŭ lingvoŝatanto en la urbo. Nur tiu urbano, kiu ne eliris el sia 
hejmo, ne aŭskultis radion, ne spektis televidon kaj ne legis gazetojn, ne aŭdis pri Esperanto. 
Multaj eksciis kaj sincere ekinteresiĝis pri Ukrainia Esperanto-Asocio kaj TEJO. Cu vi 
scias, kio estis la muzika temo de LF en solenaj aranĝoj, radiaj kaj televidaj reklamoj? “La 
Bamba”! Diversajn aranĝojn de la unua LF en Berdjansko (17-18 de marto 2001) vizitis pli 
ol 2000 homoj. 

Pasis unu jaro, kaj LF, kiu en Berdjansko ricevis propran nomon - “Planedo”, revenis. 
Vere, ĉi-foje ĝi okazis en tre maltrankvila tempo - du semajnojn antaŭ la parlamentaj kaj 
urbestraraj balotoj, kiuj povus forturni la atenton de la civitanoj. Sed malgraŭ la politika 
fono LF denove okazis. A1 niaj 
informaj sponsoroj aldoniĝis TEJO- 
revuo “Kontakto”, kio ebligis diri, ke 
pere de Esperanto pri la LF en 
Berdjansko oni legos en dekoj de 
landoj. 

Ci-foje dum la festivalo estis 
prezentitaj 17 naciaj lingvoj (angla 
klasika, angla usona, greka, bulgara, 
nederlanda, hebrea, latina, germana, 
pola, rusa, slovaka, turka, ukraina, 
franca, japana, itala, hispana), 2 
planlingvoj (Esperanto kaj 
Interlingua) kaj 4 popol-profesiaj kaj 
specialaj lingvoj (rusia “fenja” - la 
slango de krimuloj, mara flaga 
semaforo, morsa alfabeto, 
gestolingvo). Ses Esperanto- 
prezentojn vizitis ĉirkaŭ 70 homoj, 
plejparte gelernantoj kaj gestudentoj. 

Same kiel pasintjare ĉiu 
partopreninto de LF plenigis 
demandfolion, en kiu oni nomis la 
plej popularajn lingvoprezentojn. La 
unuan lokon okupis la turka lingvo, 
la duan - la hispana, la trian - la 
franca. Entute nur “lingvan parton” 

(se ne kalkuli tiujn, kiuj spektis la 
internacian koncertan programon) de 
LF en 2002 vizitis pli ol 1000 homoj. 

Malgraŭ ke la Esperanto-prezento ne iĝis la plej populara, oni esprimis grandan intereson al 
nia lingvo (grandparte pro bona gvidmaniero de berdjanska studentino de BGPI Katerina 
Semjonova, kiu preparis kaj gvidis la prezentojn de Esperanto). Ankaŭ aktive laboris en 
organiza komitato de la festivalo esperantistinoj Svetlana Akulenko kaj Olga Sirganova, 
ambaŭ estas studentinoj de BGPI. Vere multe helpis subteno per salutmesaĝoj de 
diverslandaj gesamideanoj. Sinceran dankon al ili! 

Unu el niaj gravaj konkludoj estas jena. Esperantan prezenton kaj mem Esperanton dum 
LF multe pli popularigus alveno de geamikoj-esperantistoj, Esperantaj muzikistoj kaj 
kantistoj el malproksima kaj proksima eksterlando. Ekzemple, se prezenton de Esperanto 
farus kune svedo, italo, ruso kaj ukraino, nenio pli bone povus montri la intemacian 
karakteron de la “lingvo intemacia”, de E-movado, E-etoso... Tial, konsile al aliaj LF- 
organizantoj, kiuj nur komencas sian agadon, ni proponas serĉi eblojn por inviti 
eksterlandajn gastojn. Eble eĉ TEJO fam specialan projekton subtene al LF-movado. 

Organizi LF-n estas vere interese. Provu tion fari, kaj vi trovos multegajn novajn 
geamikojn! 

Konstantin Demjanenko (Ukrainio) 



Komence de majo en Jalta okazis tradicia Esperanto- 
festivalo “Aronia Jalto 2002”. La etoson de la aranĝo trans- 
donas la fotoj, faritaj de Anastasija Baŝlikova (Moskvo) 

UAM INVITAS PROFESIIĜl PRI ESPERANTOLOGIO! 

La Universitato de Adam Mickiewicz (UAM) en Poznari, la dua plej granda universitato 
en Pollando ofertas 3-jaran eksteran postdiploman studadon pri interlingvistiko. La 
internacia kurso okazas en la Lingvistika Instituto, sub la gvido de d-rino Ilona Koutny, 
mcmbro de la Akademio de Esperanto. Inter la prelegantoj estas elstaraj esperantologoj, kiel 
profesoroj John Wells, Humphrey Tonkin kaj Michel Duc Goninaz; doktoroj Vera 
Barandovska-Frank, Detlev Blanke, Zbigniew Galor, Katalin Kovats (Smideliusz) kaj 
Blazio Vaha; la poetino Lidia Lig^za kaj eksredaktoro de “Esperanto” Istvan Ertl. 

La Interlingvistikaj Studoj donas superrigardon pri ĝenerala kaj aplikata lingvistiko, 
fokusiĝas al intemacia kaj interkultura komunikado, traktas planlingvojn kaj detale okupiĝas 
pri gramatiko, literaturo, kulturo kaj historio de Esperanto. En la tria jaro eblas specialiĝi pri 
komunikado, lingvistiko, literaturo, planlingvistiko aŭ pri lingvopedagogio. Pro la metodika 
formado la Studoj ricevos specialan rolon en la instruista trejnado dum la sekva periodo. 

Surloka kurso (unusemajna sesio) okazos unufoje dum la semestro (fine de septembro 
kaj komence de febmaro). La gestudentoj pretigos diplomlaborajojn kaj post la fina 
ekzameno ricevos atestilon pri Interlingvistikaj Studoj. La unuaj gestudentoj (el Cehio, 
Germanio, Makedonio, Usono kaj Pollando) diplomiĝos ĉi-jare. 

Partoprenontoj povas aliĝi el la tuta mondo por la studjaro 2002/2003 ĝis la 15-a de aŭ- 
gusto 2002. Pli fma anonco estas bonvena. Postuloj: fino de mezgrada lemejo (kun 
abiturienta ekzameno aŭ egalvalora) kaj bona scio de Esperanto. Partoprenontoj devas 
plenumi orientigan teston antaŭ la komenco de la Studoj. Kelkaj stipendioj estas antaŭvi- 
dataj. Kotizo por unu semestro: 400 EUR (por nepagipovaj landoj ĉirkaŭ 120 EUR). 

Por pluaj informoj kaj aliĝilo bonvolu kontakti d-rinon I. Koutny: Lingvistika Instituto 
de UAM, ul. Mi?dzychodzka 3-5, PL-60-371 Poznari; tel. + 48 61 8292709; rete 
<ikoutny@amu.edu.pl>. 

La septembra sesio (23-27.09.2002) estas kunligita kun la semajnfina kultura renkontiĝo 
ARKONES, same en Poznaŭ, kiu post la intensa tutsemajna serioza laboro ebligas 
malstreĉiĝon (kun teatraĵoj, muziko, diskutoj, ktp). 

EN ĈEBOKSARI ESTIS INTERESE 

La 3-a Festivalo de Interesoj - Respublika Festivalo de Junularaj Sociaj Unuiĝoj 

23-24-an de marto 2002 en Ceboksari okazis la tria Festivalo de Interesoj. La organizan- 
toj estis Stata Komitato de Cuvaŝa Respubliko pri Junularaj Aferoj, Centro de Subteno de 
Junularaj kaj Infanaj Sociaj Organizaĵoj de Cuvaŝa Respubliko, Centro de Subteno de Ne- 
komercaj Organizaĵoj “Sluĵenije”, “Ronda tablo” de Junularaj kaj Infanaj Organizaĵoj de 
Cuvaŝio (unu el ĉefaj membroj de kiu estas JEACR) . Celo de la Festivalo estas spertinter- 
ŝanĝo inter organizaĵoj kaj evoluigo de ilia kunlaboro, konatigo de junularo kun organizaĵoj 
ekzistantaj en la Respubliko. 

Ci-jare la Festivalo daŭris du tagojn. Dum la unua partoprenis pli ol 120 aktivuloj de re- 
spublikaj organizaĵoj el diversaj partoj de Cuvaŝio. La ĉefa tasko de la unua tago estis in- 
stma. Dum du horoj estis viziteblaj majstro-klasoj laŭ la temoj: 1. Organiza manaĝerado; 
2. Laboro kun subvencifontoj; 3. Komerca ludo “Projektpreparado por konkurso”; 4. Rilatoj 
kun socio en junularaj sociaj organizaĵoj; 5. Volontuloj en organizaĵo. Sekvatage la pordoj 
de la Festivalo estis malfermitaj por ĉiuj dezirantoj. Tasko de la dua tago estis konatigi junu- 
laron kun junularaj sociaj organizaĵoj, kun ilia agado. Ci-tage inter murojn de Lernejo de 
Kulturo venis pli ol 650 vizitantoj - lernantoj, studentoj, spertuloj pri junulara agado. 

Inter la prezentitaj organizaĵoj indas noti: milit-patriotaj, sport-turistaj, sociaj, unuiĝoj 
edukaj kaj lemejaj, ekologiaj, intemaci-kunlaboraj. Krome partoprenis Centro de spirita kul- 

turo “Raduga”, Natur-historia societo "Terra incognita”, Naturesplora klubo “Karaŝ” ktp. 
Dum la prezentoj la organizaĵoj ne nur rakontis pri si mem. Ili ankaŭ montris sin kaj donis 
ŝancon por dezirantoj eĉ “surmeti fremdan haŭton”. Ekzemple la turistoj proponis senti sin 
kiel en montaro descendante per ŝnuroj, sportistoj proponis lukti, rolludistoj - historie ludi 
k.s. Rrome estis organizita ekspozicio de la organizaĵoj. 

La Festivalo finiĝis per koncerto. 

Danil Kapitonov (Ĉeboksari) 

SEMINARIO EN IVANOVO 

23-24.03 en Ivanovo pasis la Seminarieto por komencantaj E-instraantoj, iniciatita de 
Ivanova E-Teamo. Por gvidi la laboron el Moskvo estis invitita Irina Gonĉarova. La aranĝon 
tuttempe partoprenis 7 personoj kaj ankoraŭ kelkaj - partperiode. En la programo estis: ekz- 
ercado pri Eo; konatiĝo kun la enhavo de la 1-a kaj 2-a lecionoj de la nova E-kurso “Novu- 
loj-bravuloj”, bazita parte sur FaRo (Fara la Rondon) kaj esence - sur la ludmetodo de An- 
drej Grigorjevskij (la kurso estas gvidata de Sonjo Sejnina kun helpo de la multnombra kaj 
tre entuziasma Teamo); partopreno en la 2-a leciono de la kurso kun posta ĝia analizo fare 
de ĉiuj teamanoj; prelegoj de I.Gonĉarova pri esplorado de instrusituacio (kun praktikaj ekz- 
ercoj), metodoj de E-instraado (kun aktivaj kontribuoj de la partoprenintoj); prezento de la 
6-a FaRo-leciono. En la paŭzoj okazis didaktikaj ludoj, kantoj kaj manĝoj. 

Irina Gonĉarova (Odincovo) 

IMPRESOJ KAJ SENTOJ PRI STRELKA-4 

Strelka-4 okazis, kiel estis promesita, en Niĵnij Novgorod, en la mezlernejo N° 154, de 
31.03 ĝis 01.04. En ĝi partoprenis (registriĝis) 73 homoj el Moskvo, Ivanovo, Ceboksari, 
Kovrov, Dinŭtrovgrad, Tverj, Niĵnij Novgorod kaj la regiono. Dankon al ĉiuj venintoj! 

Absolute subite ĝi akiris la temon “Gvidanteco”, eble dank’ al la seminario en Litovio, 
en kiu mi partoprenis. Dum Strelka okazis 3 diversaj trejnadoj kun la sama nomo “Mi estas 
gvidanto”, kun farboj, kun lignaĵoj kaj kun ovoj. La lastaj du estis nomitaj la plej interesaj 
aranĝoj de la renkontiĝo. La dua loko estis donita al interkona vespero kun elementoj de Es- 
peranto, kaj al lingva ludo, kie sonis nur Esperanto. Rczulte de la lingva ludo nun niaj 
klubanoj kverelas nur pere de aboco. Kaj ekde la 1-a de aprilo 2002 tiujn, kiuj decidos iĝi 
membroj de la klubo “Capelo”, atendas vere kraela tasko: diri rapide kaj senerare la vorton 
“eksbogefimalplisanetulejegestridaĉariĝadilo”, kreitan de Strelka-partoprenintoj, kaj, por ke 
ni rekomendu ilin al REJM, klarigi, kion ĝi signifas. 

La 31-an de marto (preskaŭ dum la tuta tago) ni havis programblokon pri kaj por Espe- 
ranto: kursoj - moviĝema ronda tablo - prelegoj - lingva ludo - premiado. Mi kore dankas 
Laci kaj Sonja Sejnina pro la brilaj lecionoj de Esperanto, Siringon pro la interesega rakonto 
pri intemaciaj renkontiĝoj, Oĉjon Dadaev - pro entuziasmoplena fantazio pri graveco kaj 
forto de REJM, REU kaj TEJO, Garik pro la premioj (REGoj) kaj ĉiujn esperantistojn pro 
kreado de vere esperantista etoso. Sabate ni komencis la novan kurson por komencantoj, ĉi 
tie estas 8 gejunuloj, kiuj volas lerni Esperanton, iĝi membroj de la klubo “Capelo”, desegni 
por ĝi emblemon, verki himnon kaj post tio aliĝi al REJM kaj ankaŭ tie ĉion ŝanĝi. 

Kiel vi scias (aŭ ankoraŭ ne scias, do tuj eksciu), antaŭ Strelka unu el la plej popularaj 
inter studentoj de NN gazetoj dum 6 semajnoj publikigis diversajn informojn pri Esperanto 
(10 faktoj pri Esperanto, kiujn devas scii ĉiu; 5 la plej popularaj misopinioj pri Esperanto; 5 
metodoj veturi pere de Esperanto; 5 vojoj por fari karieron en E-movado ktp). Ciu artikoleto 
estis sekvata per unu demando pri Esperanto, kaj personoj, kiuj donis la plej bonajn 
respondojn, devis ricevi premiojn dum Strelka. Bedaŭrinde, al Strelka ili ne venis, sed ni 
donacis temvortaretojn, kantaretojn kaj Kontakto-vortaretojn al ili dum la unua klubkunveno 

post Strelka. 

Kion ankoraŭ mi volus diri kaj vi - ekscii? Laŭ ni Strelka sukcesis. Mi volus aparte 
danki ĉiujn, kiuj preparis la aranĝon. Kaj ni dankas ĉiujn “streloĉnik”-ojn pro aktiva parto- 
preno, toleremo al malsukcesoj en la programo kaj honesteco en la bufedejo. Imagu - oni 
mem manĝis, mem kalkulis, mem pagis kaj la bufedo estis profita! Ni atendos vin ĉiujn en 
Strelka-5 - jubilea Strelka, kiu, verŝajne, okazos en Niĵnij Novgorod en 2003. 

Kun amo kaj respekto, 

Etulinka (Jelena Akimova, Niĵnij Novgorod), en la nomo de “Ĉapelo ” 

PASIS LA VICA KONFERENCO 

La 35-a Moskva malfermita Konferenco de sciencistoj-esperantistoj, kiujn ĉiutrimestre 
aranĝadas Moskva Scienca E-klubo (MSEK) “Scio”, pasis 25.02.-01.03.2002. 

Ci-foje plimulto de la prelegoj en la Konferenco tiel aŭ alie estis ligitaj kun geografio, 
kvankam tuŝis ankaŭ historiajn, etnografiajn, politikajn, eĉ turismajn aspektojn. 

Mi diru pri sekvaj temoj de la prelegoj: “Vojaĝoj laŭ Koljskij duoninsulo kaj la kabo 
‘Kanin nos’ (‘Kanina nazo’)” (la preleginto - membro de Moskva Turista Klubo 
K.F.Gorohov); “Norda Jemeno en la 60-aj jaroj de la pasinta jarcento” (prelegis surbaze de 
la propraj impresoj profesia arabisto V.V.Samodaj); “Mezepokaj kasteloj de Luara” (la 
preleginto - estonta geografiisto R.Antonov). Ciuj tiuj prelegoj estis akompanataj per mon- 
trado de lumbildoj aŭ kino-ilustraĵoj. 

Ankaŭ estis aŭskultitaj prelegoj: de membro de la Internacia Akademio de sciencoj de 
ekologio kaj sekura vivagado, kandidato de biologiaj sciencoj B.G.Reĵabek - 
“V.I.Vernadskij kaj nuntempa disvolviĝo de la ideo de noosfero”; de kandidato de fizik- 
matematikaj sciencoj V.V.Korĉagin - “Metodoj de la komunikado en Interreto”. Krom tio 
estis nia jam tradicia rubriko “LoGoSo” (Leksiko-Gramatika Simpozio). 

En fino de la Konferenco sonis kantoj kun gitara kaj magnetofona akompanado, kiuj es- 
tis plenumitaj de E.Tarhan, B.G.Reĵabek, kaj ankaŭ registritaj kantoj en la plenumo de 
A.A.Kabanceva. 

Kunsidojn de la Konferenco vizitis 42 personoj, entuta kvanto de la vizitoj estis 90. Por 
ni restas plendi, ke praktike malestas kontaktoj kaj kunlaborado inter la E-kluboj “Lev Tol- 
stoj” kaj “Scio”. Mi certas, ke iliaj interrilatoj devas esti pli varmaj kaj amikecaj, ĉar tio ne- 
pre servus al sukceso de nia ĝenerala afero - al propagando kaj disvastigo de Esperanto. 

Vladimir Edelŝtejn (Moskvo) 

P.S. Mi aldonas versajn impresojn de K.S.IIutoviĉ, inspiritajn de laprelegopri Jemeno. 

AŬSKULTANTE LA PRELEGON DE V.V.SAMODAJ 
PRI NORDA JEMENO EN 60-AJ JAROJ DE LA 20-A JARCENTO 

Sunsubire, festa kamelaro, 

Flava muĝ' de polvoŝtorma vent’ 

Kaj blueco de la Ruĝa maro 
Vivis en la slajda Orient’. 

Fumis grava ŝejko, sonis pafoj, 

Brule spiris ruĝogriza ter’, 

Kaj sur felo de banataj ŝafoj 
Gaje brilis akvo de river’. 

En bazar' zorgemo sperte paŝis, 

Tente logis nekutima kuk’. 

La vizaĝojn eĉ knabinoj kaŝis 

Per humila muzulmana tuk’. 

Cu virin' memoras sian aĝon 
En eterna laŭkorana spir’? 

Jen ŝi malkovretis la vizaĝon: 

Ja ne vidas ŝin eĉ unu vir’! 

Sian prezidenton oni gloris 
Per solena pompo de parad’. 

Homoj dancis, preĝis kaj laboris, 

Kicl en fabel’ de Sarazad’. 

Sen varmego, sen dolora ĝeno 
A1 mirakloj vokis la rutin’. 

Mi neniam estis en Jemeno, 

Sed hodiaŭ mi vizitis ĝin. 

K.S.Ilutoviĉ (Elektrostalj) 


Kruko revenas hejmen malfme kaj konstatas ke la edzino estas malkontenta. 

- Cu io ne estas en ordo? - li demandas ŝin. 

- Jes, - ŝi respondas, provante ne plori. - Tio estas, ke hodiaŭ estas nia dudeka geedziĝa 
datreveno.... 

- Ho, sed vi pravas, kamlino! - eksklamas Kruko, frapante sian frunton (sed ne tro 
forte...). - Mi verege treege bedaŭregas. Mi estas tiom okupata pro mia laboro, ke mi kom- 
plete forgesis. Nu, vestiĝu rapide! Hodiaŭ estas festotago, kaj ni eliros! 

Lia edzino, ravita, metas vesperrobon, kaj ili ekiras al ŝika restoracio. 

Je ilia alveno, la pordisto salutas ilin: 

- Bonan vesperon, s-ro Kmko! Kiel vi fartas? 

La ĉefkelnero alvenas haste: 

- Bonan vesperon, s-ro Kmko, - li diras. - Via tablo estas rezervita. 

S-ino Kmko estas mirfrapita: 

- Cu vi ofte venas ĉi tien? - ŝi demandas. 

- Ho, ofte, neofte, - respondas Kmko kaŝeme. - La direktoro estas amiko mia. 

Post la vespermanĝo, ili decidas iri al kabaredo. La pordisto malfermas por ili la pordon 
kun granda rideto. Ene la kelnero alkuras por akcepti ilin: 

- Bonan vesperon, s-ro Kmko. Bonvolu instaliĝi, oni tuj alportos al vi vian botelon. 

- Cu vi venas ankaŭ ĉi tien? - denove demandas s-ino Kruko. 

- Nu, fojfoje, kun klientoj... - jam iom nervoze respondas Kruko. 

Sur scenejon venas striptizistino, kiu faras sian spektaklon. Je la fino, ŝi forprenas la 
pareeton kriante: 

- Kaj la kalsoneto estas por kiu...? 

Kaj la tuta ĉeestantaro entuziasme hurlas: 

- Gi estas por s-ro Kruko! 

S-ino Kruko furioze kritikaĉas sian edzon. Ili eliras la kabaredon forte disputante. En la 
taksio, ŝi daŭrigas la riproĉadon: 

- Vi estas aĉegulo, mbaĵo, senhontulo...! - ŝi longe kriaĉas. 

Post kelkaj momentoj la taksiŝoforo turniĝas kaj diras: 

- Nu, s-ro Rruko, ni jam kondukis senĉastulinojn, vi kaj mi, eĉ tunojn da. Sed tiom ĉi 
tedaĉan ĝis nun neniam! 

(esperanto-anekdotoj) 

NOVA LIBRO 

Rusa poezio en tradukoj de Sergej Rublov. 
A.S.Pliŝkin - eld. “Remder”, Jaroslavlj - 2002, 468 

P■ 

En la pasinta jaro ni festis la centjaran jubileon de 
unu el la plej famaj sovetiaj E-poetoj Sergej Grigorjeviĉ 
Rublov (vidu la eseon pri li cn REGo JV 2 1(3), 2001). 
Nun lia filo, Vadim Sergejeviĉ Rublov, neesperantisto, 
mem kompostis kaj kun helpo de esperantistoj (aparte 
menciindas la redaktoro Valentin Melnikov) preparis 
por la eldono liajn tradukojn el rusa poezio. Jus aperis 
la unua volumo, dediĉita al la tradukoj el Puŝkin. Entute 
Sergej Rublov tradukis 133 verkojn de Puŝkin, el kiuj 
ĝis nun estis eldonitaj nur kelkaj negrandaj poemoj. La 
eldonitan volumon konsistigis 128 versaĵoj (de 1814 ĝis 
1836), 3 fabeloj (“La fabelo pri popo kaj pri lia servisto 
Balda’”, “La fabelo pri fiŝo kaj pri fiŝisto”, “La fabelo 
pri ora koko”), 4 poemoj (“La fratoj-rabistoj”, “La fon- 
tano de Bahĉisaraj’”, “Ciganoj”, “La Kupra Rajdanto”), 3 Malgrandaj tragedioj (“La avara 
kavaliro”, “Mocart kaj Salieri”, “La ŝtona gasto”), “Boriso Godunov”’ (fragmentoj) kaj 
“Eŭgeno Onegin”. La libro haveblas ĉe la Libroservo de REU (vidu la adreson en la dua 
kovrilpaĝo). La prezo por msianoj estas 90 mbloj plus sendokosto. 

ORAJ KANTOJ - 3: REZULTOJ DE LA VOĈDONADO 

Finiĝis la voĉdonado pri la kantoj por la tria muzikdisko el la serio “Oraj kantoj”. Entute 
dum EoLA-14, per la reto kaj de la REGo-abonantoj estis kolektitaj 55 voĉdoniloj. Mi 
memorigas, ke necesis por ĉiu kanto en la proponita listo skribi iun ciferon de 1 ĝis 5 kun 
jenaj signifoj: 5 - “mi tre volas, ke tiu ĉi kanto enim la diskon”; 4 - “mi ŝatus, ke tiu ĉi 
kanto enim la diskon”; 3 - “por mi ne gravas, ĉu tiu ĉi kanto eniros la diskon aŭ ne”; 2 - “mi 
ne volas, ke tiu ĉi kanto enim la diskon”; 1 - “mi ne konas la kanton”. La rezultoj estas 
kalkulitaj laŭ du diversaj sistemoj: unue - laŭ suma kvanto de kolektitaj poentoj por ĉiu 
kanto; due - laŭ averaĝa poento, kiun la kanto ricevis de tiuj, kiuj ĝin konas. En la ĉi-sube 
prezentita listo la kantoj estas ordigitaj laŭ la unua sistemo, post ĉiu titolo videblas la suma 
kvanto de kolektitaj poentoj por la kanto. Poste en la krampoj aperas la rezulto laŭ la dua 
sistemo: la unua cifero montras la kvanton de la voĉdonintoj, kiuj ne konas la kanton; la dua 
- averaĝan poenton, kiun la kanto ricevis de tiuj, kiuj ĝin konas; la tria - la lokon, kiun la 
kanto okupis laŭ la dua sistemo. 

1. Tumbalalajka- 208(5-4.060-11) 

2. Mia kara amik’ - 206 (9 - 4.283 - 3) 

3. Guantanamera - 204 (3 - 3.865 - 25) 

4. Verda faetono - 202 (11 - 4.341 - 2) 

5. Vi kaj mi - 201 (10 - 4.244 - 4) 

6. Lulkanto - 199 (12 - 4.349 - 1) 

7. Amataj, amitaj, amotaj - 196 (7 - 3.938 - 19) 

8. Valso por amikoj - 196 (10 - 4.133 - 8) 

9. Mariŝa, kisu min - 193 (2 - 3.604 - 45) 

10. Kukolo - 188 (5 - 3.660 - 40) 

11. Kanto de 1’ amikoj - 186 (5 - 3.620 - 43) 

12. Mi sopiras - 183 (12 - 3.977 - 16) 

13. Se vi ne ekzistus plu- 182 (13 - 4.024 - 14) 

14. Ĉiu, ĉiu, ĉiu - 179 (13 - 3.952 - 18) 

15. Apudmoskvaj vesperoj - 178 (3 - 3.365 - 62) 

16. Ĉunga-ĉanga - 175 (5 - 3.400 - 59) 

17. La Espero - 175 (8 - 3.553 - 49) 

18. La vojo - 175 (13 - 3.857 - 26) 

19. Nia trajno - 175 (17 - 4.158 - 7) 

20. La kri’ - 174 (9 - 3.587 - 46) 

21. Mi ne volas foriri - 174 (12 - 3.767 - 32) 

22. Letero - 172 (17 - 4.079 - 9) 

23. La danco ĉe la fajro - 171 (19 - 4.222 - 6) 

24. Hoj, knabino, bruas haj - 170 (11 - 3.614 - 44) 

25. Novaj kondiĉoj - 168 (14 - 3.756 - 35) 

26. Ĝis revido - 167 (16 - 3.872 - 24) 

27. La pipo - 166 (12 - 3.581 - 47) 

28. Jen mia mondo - 163 (18 - 3.919 - 20) 

29. Dimanĉo - 162 (20 - 4.057 - 12) 

30. Estas mi esperantisto - 162 (15 - 3.675 - 39) 

31. Fma mateno - 162 (17 - 3.816 - 28) 

32. Amazonka (tr.de S.Vajnblat) - 158 (18 - 3.784 - 31) 

33. Adiaŭ, la Esperantujo - 156 (22 - 4.061 - 10) 

34. Ta-ka-ta-ka, ta-ka-ta-ka - 155 (18 - 3.703 - 37) 

35. Kvazaŭ sonĝo - 154 (22 - 4.000 - 15) 

36. Klementine - 154 (15 - 3.475 - 57) 

37. Marĝanĝa - 154 (16 - 3.538 - 50) 

38. Kanto de krokodilo Gena - 153 (9 - 3.130 - 70) 

39. Amazonka (vortoj de M.Bronŝtejn) - 150 (17 - 3.500 - 54) 

40. Revis mi pri forir’ - 150 (22 - 3.879 - 23) 

41. Glori-glori-haleluja - 146 (18 - 3.459 - 58) 

42. Turista kanto - 146 (25 - 4.033 - 25) 

43. Vojo - 142 (22 - 3.636 - 42) 

44. Brava bardo - 141 (26 - 3.966 - 17) 

45. Vivo-viveto - 139 (29 - 4.231 - 5) 

46. Kartvela kanto - 137 (25 - 3.733 - 36) 

47. E1 malproksima helo - 136 (25 - 3.700 - 28) 

48. Mi diras al ŝi - 136 (21 - 3.382 - 60) 

49. Oĥ, fingret’ vundita doloras - 136 (26 - 3.793 - 29) 

50. Ĉokolado - 135 (19 - 3.222 - 67) 

51. Ĝis revido, amikar’ - 134 (27 - 3.821 -27) 

52. Tambura tango - 133 (27 - 3.786 - 30) 


La 3-an de majo 2002 
en Ulan-Ude estis fon- 
dita E-klubo “Smer- 
aldo”. 

53. Ni pace iris kun amik’ - 131 (21 - 3.235 - 64) 

54. Pasis jam - 127 (30 - 3.880 - 22) 

55. Pluvo kaj vent’ - 125 (31 - 3.917 - 21) 

56. Tendara tvisto - 124 (30 - 3.760 - 34) 

57. Terpomo - 124 (24 - 3.226 - 66) 

58. Ra-sa-sa - 122 (25 - 3.233 - 65) 

59. Krokodilo - 120 (25 - 3.167 - 69) 

60. Laŭ marĉo - 119 (28 - 3.370 - 61) 

61. Granda sekret’ - 116 (32 - 3.652 - 41) 

62. Vi min konĥizigis - 116 (27 - 3.179 - 68) 

63. Kafo, kafo, kafo - 115 (29 - 3.308 - 63) 

64. En la tempoj de fama BET - 113 (34 - 3.762 - 33) 

65. Radio verda - 110 (33 - 3.500 - 56) 

66. Ĉe kafotablo - 108 (34 - 3.524 - 53) 

67. Babelturo - 105 (35 - 3.500 - 55) 

68. Gaja bebo - 103 (36 - 3.526 - 51) 

69. Ho, ĉarmulin’ de mia kor’ - 103 (36 - 3.526 - 52) 

70. Verda valo - 96 (39 - 3.563 - 48) 

Surbaze de la rezultoj de voĉdonado estas elektitaj tridek kantoj, preparotaj por la regis- 
trado en oktobro 2002 en Tihvin. La provludoj por la registrado okazos en RET-02. Dudek 
kelkaj la plej sukcese registritaj kantoj konsistigos la diskon “Oraj kantoj - 3”. 

Garik Kokolija (Moskvo) 

TUTMONDA FABELKONKURSO INVITAS INFANOJN VERKI 

Paatalo-Instituto estas verkista edukcentro en Taivalkoski, Norda Finnlando. Gi estas 
nomita laŭ Kalle Paatalo, eminenta verkisto, kiu naskiĝis en Taivalkoski. Unu el la agadoj 
de la Instituto estas fabelkonkurso por finnaj infanoj, kiu okazas ĉiujare jam ekde 1994. 

En 2000 la Instituto eksperimente aldonis al la konkurso Esperantlingvan branĉon laŭ 
iniciato de la Vilaĝa Asocio de Metsakyla, unu el la vilaĝoj en la komunumo Taivalkoski. 
Pro bonaj spertoj ĝi estis ripetita en 2001, kiam UEA aŭspiciis ĝin kaj donacis libropremiojn 
al la gajnintoj. En ambaŭ fojoj finnaj gazetoj multe raportis pri la Esperanta branĉo. 

Ankau ĉi-jare la konkurso havas Esperanto-branĉon, kiu denove okazas sub aŭspicioj de 
UEA. Rajtas partopreni infanoj el la tuta mondo, kiuj scipovas aŭ ankoraŭ studas Esperan- 
ton. 

En la konkurso estas tri kategorioj: A (infanoj ĝis 9-jaraj), B (10-11-jaraj), C (12-14 
jaraj). La konkursaĵoj povas esti verkitaj de individuaj infanoj aŭ de grupoj (ekz. lernejaj 
klasoj). Individuaj kaj grupaj konkursajoj estos taksitaj aparte. La longo de la konkursajoj ne 
estas fiksita. La ĵurio aprezas la fabelecon kaj originalecon de la verkaĵo. En la skribado aŭ 
tajpado plenkreskulo rajtas helpi laŭ sia konscienco. 

La ĉefa celo de la konkurso estas, ke geknaboj interesiĝu pri la uzado de la lernita 
lingvo, daŭrigu sian bonan hobion kaj ekzercu sian kreivon. 

La konkursaĵoj devos atingi la organizanton plej laste la 20-an de septembro 2002. Oni 
adresu ilin al: Paatalo-Instituto, PL 39, FI-93401 Taivalkoski, Finnlando. 

Oni skribu sur la koverto la vorton “Fabelkonkurso". Oni uzu pseŭdonimon kaj menciu, 
ĉu la konkursanto estas grupo aŭ unuopulo. La nomo, adreso, naskiĝdato kaj (se eble) tele- 
fonnumero aŭ retadreso de la konkursanto estu en aparta koverto. 

Pli da informoj oni povas ricevi de la komisiito de la Instituto pri la konkurso: Aini 
Vaaraniemi, Vaarajarventie 26A, FI-93590 Vanhala, Finnlando; rete: 

<aini. vaaraniemi@pp.inet.fi>. 

La hejmpaĝo de la Instituto estas <http://www.taivalkoski.fi/paatalo-instituutti> kaj ĝia 
retadreso estas <instituutti@taivalkoski.fi>. Pri la fabelkonkurso bv. tamen korespondi nur 
kun la komisiito (vd. supre). La direktoro de la Instituto estas Osmo Buller. 

(ret-info) 

IRONIA VOĈO DE KALUGANO V.Ĉ. 

En la “lulilo de kosmonaŭtiko”, la urbo Kaluga, nia samid- 
eano Vladimir Cernov kolektis kaj eldonis la libreton “1000 
kalugaj humurajoj”. Verkita en la rusa lingvo, la libreto tamen 
enhavas informon pri la internacia lingvo kaj ioman tekston en 
Esperanto. La aŭtoro havas intencon aperigi libron kun “Anek- 
dotoj, ŝercoj, proverboj de diversaj popoloj pri urboj kaj ties 
loĝantoj, naciaj moroj kaj kutimoj, interkompreniĝo kaj 
malkompreno”. Li bezonas esperantistan kunlaboron por realigi 
la projekton. Ĉiu, kiu volas kontribui kaj sendi la humuraĵojn al 
Vladimir Iljiĉ Ĉernov, bonvolu kontakti lin, la adreso estas 
str.Georgievskaja 18 - 47, 248600 Kaluga; la telefonnumero - 
(08422) 43606. 

PREMIO NAPOLO 2002 

Napola Esperanto-Asocio lanĉas por la intemacia Esperanta publiko la konkurson “Pre- 
mio Napolo 2002” pri la temo “Napolo laŭ rememoro kaj fantazio”, kunlabore kun la “Na- 
pola Unesko-klubo” kaj la “Napola Kultur-centro COSMOPOLIS”. La premio stmkturiĝas 
laŭ jenaj du sekcioj: A) LITERATURO - poezio kaj prozo; B) BILDARTO - desegno aŭ 
pentraĵo. La poeziaĵoj, prozaĵoj (noveloj/rakontoj), desegnoj kaj pentraĵoj iel pritraktu, laŭ 
aŭtoraj propraj rememoroj kaj imagivo, iun temon ligitan al la urbo Napolo kaj/aŭ ties 
ĉirkaŭaĵoj. Por ĉiu esperantisto eblas partopreni en nur unu el la du sekcioj per maksimume 
2 konkursaĵoj. Ĉiu konkursanto sendu: por la sekcio A - 2 kopiojn de poeziaĵo aŭ prozaĵo en 
Esperanto; por la sekcio B - la originalon de ĉiu desegno aŭ pentraĵo (maksimuma formato 
estas 50x70cm). Ĉiu konkursaĵo estu subskribita per pseŭdonimo. Oni aldonu, en fermita 
pseŭdonime markita koverto, slipon kun antaŭnomo, familia nomo, adreso kaj eventuale 
telefonnumero kaj/aŭ retadreso de la konkursanto. La adreso por sendi la konkursaĵojn estas: 
Napola Esperanto-Asocio, Via Pietro Castellino 115, 80131 Napoli, Italio. 



Ju pli ni lemas, des pli ni scias. 

Ju pli ni scias, des pli ni forgesas. 

Ju pli ni forgesas, des malpli ni scias. 

Ju malpli ni scias, des malpli ni forgesas. 
Ju malpli ni forgesas, des pli ni scias. 
Kial do lemi? 

rcdaktas Grigorij Arosev 
la rubriktitolon desegnis Jelena Katajeva 

“Ekstaru, frato! ” - duonpreĝe ekkriis mi. 
- Frato? - diris li. - Kiesfrato? - 
kaj forigis kapuĉon de la vizaĝo. 

Tatjana MUĤAMEDŜINA 

(Ĥarjkov, Ukrainio) 

Ukrainisto (specialisto pri la ukraina lingvo kaj 
literaturo). Laboras en la eldonejo “Prosvita” kiel 
korektisto. Esperantisto ekde 1980. kaj tuj post la 
kursoftno komencis asisti ai kursgvidantoj. Midte laboras por nevidantaj esperantistoj, kun- 
preparas la kvaronjaran revuon por nevidantoj “Viburno”, kiun oni legas ne nur en 
Ukrainio, sed vaste tra la mondo. En 1997 kunorganizis (apud Kievo) kaj prezidis Inter- 
nacian Kongreson de Blindaj Esperantistoj. 

GIORDANO BRUNO 

(fragmento) 

ĉi tiu verko gajnis la unuan lokon en la branĉo “Originala poezio ” 
kadre de la literatura konkurso “Saliko ” 

I. 

Jes, mi memoras... Gardas la spirito 
Memoron de 1’ abelo kaj tili’, 

Kaj antaŭ la rigard' de novnaskito 
Flugilon blankan de la papili’, 

Aŭ de 1’ anĝel’... Memoron, sed ne scion 
Zorgeme gardas, vartas mia kor’, 

Ke fine ĝi alvenu la konscion 
Por min konsoli dum ĉi-lasta hor’. 

La horo lasta... Antaŭ la eterno 
De 1’ vivo, de la steloj, de 1’ eter’ 

Cu gravas la momento de 1’ sufero 
Sur ŝtupareto glita - nia ter’? 

II. 

Ho, kiom bruas homamas’ tedema! 

Gi trovis tempon por malbeni min! 

Cu venis por aŭskulti la Te Deum? 

Eĉ se inferon iros la anim’, 

Gin oni kantas... La espero vana 
Pri I’ paradizo - savo de T turment’, 

Pri la senpensa sonĝo en Nirvano... 

Sub kovro de Tsolida firmamenf. 

III. 

Solida... Strange, ĉu tasegoj viaj 
Dc kies ŝtonoj vin atingos ĝem’ 

De via preĝ’, sendita al la Dio 
(Mirigas, tamen, strebo al subprem’), 
De 1’ enŝtonigo la deziro stranga... 

Cu vin ne logis, vokis horizont’, 
Mistera, nekonata tera rando, 

Sajninta esti post najbara mont’ 

Kaj deiranta je la paŝo unu 
Nur por fariĝi sonĝo, ĉu delir’ 

De la revant’ pri radieto suna, 

Ke ĝi briligu kradon dum subir’... 



Gafur GAZIZI 

(Salavat) 

G.Gazizi estas “simpla laboristo” (laŭ liaj propraj vortoj) el 
Baŝkirio, jam de longa tempo ne aktivanta en Esperantujo, sed 
verkanta poeziaĵojn. En 1996 liaj poemoj (kune kun tiuj de 
V.Ĉaldajev, A.Kris kaj N.Lozgaĉev) kunkonsistigis la konatan 
libron “Kvarteto”. Estas aparte interese aŭskulti, kiel Gafur 
mem voĉlegas siajn verkojn. Ĉi-jare li vizitis la festivalon 
EoLA, kie akiris novajn amikojn, kaj estis inspirita je ĉi-sekvaj 
versaĵoj. La teksto estas prezentata sen ajna ŝanĝo, kiel ĝin 
sendis la aŭtoro. 


1. FABLOJDO 1 DE “VIAGRA” 


Ŝatas mi promeni strate, 
ĉar en viv-amasa denso 
al mi venas delikate 
por poemoj krea penso. 
Vigle vivas la urbanoj 
eĉ afabli ofte penas. 

Ĉiu havas gravajn planojn, 
ĉies kapo biznes-plenas. 

Ankaŭ mi, poeto magra, 
okupitas serioze. 

Mi matene per “Viagra” 
ŝargis min sufiĉa-doze. 
Nun alude al virinoj 
mi rigardas kun bravemo, 
en la kapo flataj rimoj 
“vorkas” je 1’ invit'-poemo. 
Post promeno tra la tago, 


1 Fablojdo - io simila al fabloj de Krilov + tablojdo (rim. de la aŭtoro) 

ŝajne, al vesper’ proksime, 
mi, finfine, en 1' imago, 
kreas ion tre sublime. 

Jen rezultis, mi ne blagas, 
vervaj versoj - pli ol kvindek, 
la metion mi ja fakas 
kiel majstro, enviinde. 

Tuj mi venas en ĉi strofo 
pruvi, kion mi sukcesis, 
sed... okazis katastrofo: 
miajn versojn mi... 

forgesis. 

Do, finiĝis la valido 
de P rimedo aktiviga. 

Ne plu tiras min libido 
al in-spiro erotika. 

* * * 

Moralo bona jenu: 
paperon ĉiam prenu, 
kaj plumon ne forgesu! 

Mem-oron fidi ĉesu! 

2 . <...> 

3. apstrakŝn 

polifonia komponaĵo por la koncerto kun violonda ĝazabundo 
plenumas Gazizi dediĉe al Sergeo BOZINI 

s-s-s-s 

sono-suno. sono-sano 
sono-sino de la kano 
kano kantas 
kano konas 

mia koro kune sonassss 
la kurajo - la kuraĝo 
kuras sur la langa 

longa 

lingva kaĉo de la saĝo 

aĝo scias 
iĝ’ socias 

ligas logas 
lege sias 

lasi sali 

se li solas 

ŝi la lokon ŝik-konsolas 
kol’ kon-servas 
verso vere sure revas 

vire vervas ree nervas 
rave levas male mavas mile movas mole 
mevas mire moras maro rimas kun amaro 
kaj amor’ aromas same 
sume semas muso masas 
la amaso amon mesas ... mis ... 
jes, simil simil-lamas limas lumas lunas 
sunas /// keno kinas // kuro junas 
rojo rajo jaro juro en aero 
aro ero iro oro uro 
su — su — su — su — su — su — su — ro 
en rumoro (morrarum) 
mn - ran - ren 

ronron - 

ron - ron - ron - ron - ron - ron - ron - 
ŝiras son’ - sonas ŝir’ ŝi - 
ŝi — ŝi — ŝi — ŝŝ — ŝ — ŝ — ŝ — ss — s — s — s... 

4. KISU MIN... 

Kisu min, mi ege petas 
kisu min, amata mia, 
kisu min, la koro pretas 
doni min al fajro via. 

Kisu min per tuta korpo. 

Volas sveni kaj frenezi 
mi en via kis-absorbo, 
mi ne devas vin forgesi! 

Kisu kisu kisu, kara, 
la miraklon mi soifas. 

Mia dolĉa kaj amara, 
nur por via kis’ mi vivas! 


Studento venis al sia onklo en vilaĝon. Nekutima al ekstemrba vivo, li ek- 
enuis. La onklo, vidante tion, proponas al li: 

- Eble vi prenu hundojn, fusilon kaj im al la arbaro por iom amuziĝi per 
pafado? 

La studento ekinteresiĝis, faris tiel. Post unu horo li, ĝoja kaj energiplena, re- 
venas hejmen kaj diras al la onklo: 

- Bonege! Interesega pafado! Cu vi havas pliajn hundojn? 

Versaĵoj de Vladimir NABOKOV 
AL RUSIO 

Sur mia polmo la naturo 
patrujon mapis: ĉiu voj’ 
envejnas jen en hasta kuro, 
ĉiu rivero, ĉiu roj’. 

La brakojn blinde mi etendas 
kaj ĉion surplanede sentas 
pere de vi, ho mia land’. 

Do, mi feliĉas super rand’. 

Mi sonĝe vidis dum aŭroro 
(ĉu tiu sonĝo estas ver’?), 
ke mia lasta vivohoro 
min trovos en fremdlanda ter’, 

sur la lemeja tabl’ dekliva 
vin lasos mia man’ senviva. 

Volviĝos mapsimile vi 
kaj falos, kie falos mi. 

1928 

tradukis M. V.Povorin 



NOKTO 

Kiam radiojn nur etendos frua lun’, 

leviĝas la muzik’ alvene... 

Ruliĝu, 1’ arĝenteca, tondru nun 

inspirvekante, forte, plene! 

Laŭ klavoj de la lum’ la nevidebla man’ 

kaj de la ombroj ĝis aŭroro glitas, 

la viglon perdas en dormiga diafan'... 

Jen lasta son’ - kaj nokto finkantitas... 

1921 

tradukis M.C.Bronŝtejn 


HEKSAMETROJ 

Memore al V.D.Nabokov 

Mort’ estas strio matena, printempa vekiĝo. Mi kredas, 

vi, en la tombon metita, vi, revekita, libera 

paŝas, kaŝite brilante, nun, inter ni - ĝis temp’ certa dormantaj... 

Klinu vi vin super mi, aŭdu mian sonĝon - 

sonĝas mi larmojn, sonĝas mi kantojn, sonĝas mi preĝojn... 
Dormas mi, brakojn disigis, vizaĝe al steloj, 


1 La patro de V.V.Nabokov, murdita en Berlin la 28-an de marto 1922. 

1’ sonĝon enfluas flagranta lum’, diafanas do 
eĉ miaj malĝojoj... 

Mi sentas: vi paŝas proksime, 
vidas dormantojn. Vent’ via kisas tenere 1’ palpebrojn, 
ion dumdorme mi flustras: vi klinu vin, kaj tuj vi aŭdos 
nomon tre svagan, - pli klaran ol ploro, pli dolĉan 
ol mondaj kantoj, pli saĝan ol preĝo - de la Patrio. 

1923 

tradukis G.L.Arosev 


DUM AŬRORO 

A1 putinoj montris viajn fotojn 
mi. L’ taverno tremis, flosis for. 

Urb’ mizera malsekigis botojn. 

Mi survojis hejmenje aŭror’. 

Iu razis sin ĉe lumigita 
fenestreto, sonis la lament’ 
de unua tram’. Kaj infinita 
mateniĝ-kolora firmament’. 

La dolor’ etendis la radiojn, 
iris al humido, al ĉiel’. 

Sentis nuda gorĝo konvulsiojn 
de la frakasita vitra ŝel’. 

Mallumiĝis fenestret’ post la razo. 

Venas tag’ labora, pala splen’. 

En la sang’ plu rojas ŝia frazo: 

“Iru for”, ŝi diris, “Sen reven”’. 

Ie gutis krano. Si ripetis: 

“Sen reven”', haltinte por minut’. 

Svene, tre mallaŭte, ŝi glitetis 
sur la plankon, kvazaŭ akvogut’. 

08.02.1924, Berlin 
tradukis G.L.Arosev 


KUBOJ 

La vizioj faldu la alojn. 

Nokt’. Per anguloj la domoj premas 
domojn. Siras la ombrajn vualojn. 
Lantern’ - flam’ rompita tremas. 

Falĉas en tiu ĉambro ligna vento 
meblon. Kaj la febla spegul’ perdas 
tablon, oranĝojn sur la pleto. 

Kaj vizaĝo mia bluverdas. 

Vi - nigrarobe, la flug’, poemo 

nigroangula en mond’ kolora. 

Via akra genu’, la funebra teoremo, 
premas al plafono fora. 


En la mond’ timiga, ne nia, Dio, 
vortojn, frazojn de vivonovelo 
mislokis la kompostistoj por io. 

Faldu ni alojn, anĝelo. 

1924 

tradukis O. V.Dadaev 


per publikigo de ĉi tiuj versaĵoj ni finas la serion de tradukoj el Nabokov 


Ray BRADBURY [rej bredberi] 

R.Bradbury (1920) estas usona verkisto, tutmonde fama per 
siaj verkoj “La marsaj kronikoj’’, "451 gradoj F", “Vino el 
leontodoj ”, multegaj rakontoj. Ĉi-sube estas traduko de lia 
ne tre vaste konata rakonto, originale titolita “The One Who 
Waits”. (NB! Prononcoj de personaj nomoj kaj klarigoj de 
(kursivigitaj) anglaj esprimoj estas flne de la rakonto.) 

MI ATENDAS... 

Mi vivas en puto. Mi vivas kiel fumo en la puto. Kiel va- 
poro en ŝtona gorĝo. Mi ne moviĝas. Mi faras nenion, nur 
atendas. Supre mi vidas malvarmajn stelojn de nokto kaj mat- 
eno, kaj mi vidas sunon. Kaj sporade mi kantas oldajn kantojn de ĉi tiu mondo, de ĝia jun- 
eco. Kiel mi povus klarigi kio mi estas, se mi mem ne scias? Mi ne povas. Mi simple aten- 
das. Mi estas nebulo kaj lunlumo kaj memoro. Mi estas trista kaj mi estas olda. Sporade mi 
pluvece falas en la puton. Ringoj kovras la surfacon de la akvo, simile al araneaj retoj, kie 
mia pluvo falas rapide. Mi atendas en la malvarma silento kaj venos la tago kiam mi ne plu 
atendos. 

Venas mateno. Mi aŭdas enorman tondron. Mi flaras flamon el malproksimo. Mi aŭdas 
knaron de metalo. Mi atendas. Mi aŭskultas. 

Voĉoj. Lontane. 

- Cio ’stas en ordo! 

Unu voĉo. Fremda voĉo. En fremda lingvo, kiun mi ne povas scii. Eĉ ne unu vorto estas 
konata. Mi aŭskultas. 

- Sendu la homojn eksteren! 

Kraketo en kristala sablo. 

- Marso! Jen fine ĝi estas! 

- Kie estas la flago? 

- Ci tie, sir. 

- Bone, bone. 

La suno estas alte en blua ĉielo kaj ĝiaj oraj radioj plenigas la puton kaj mi nubas kiel 
flora poleno, nevidebla kaj nebulanta en la varma lumo. 

Voĉoj. 

- Je la nomo de la Tuttera Registaro mi proklamas la ĉirkaŭaĵojn esti la Marsa Teritorio, 
egale dividenda inter la membrantaj nacioj. 

Kion ili diras? Mi turniĝas en sunlumo, kiel rado, nevidebla kaj pigra, ora kaj senlaca. 

- Kio estas tie? 

- Puto! 

-Ne! 

- Come on\ Jes! 

Alproksimiĝas varmeco. Tri objektoj sin klinas super la puta buŝo kaj mia malvarmo 
leviĝas al la objektoj. 

- Neimageble! 

- Cu vi opinias ke la akvo estas bona? 

- Vidu ni. 

- Iu ajn, alportu provtubon kaj ŝnuron. 

-Mituj! 

La sono de kurado. Reveno. 

- Jcn ĝi estas. 

Mi atendas. 

- Malsuprenigu ĝin. Akurate. 

Vitro brilas supre, irante suben, pendante sur malrapida ŝnuro. 

La akvo kovriĝas per ondetaro kiam la tubo tuŝas ĝin kaj pleniĝas. Mi supreniras tra 
varma aero, supreniras al la puta buŝo. 

- Jcn ĝi estas. Cu vi volas esplori la akvon, Regent? 

- Momenton... 

- Kia belega puto. Rigardu la ŝtonojn. Kiom olda ĝi povas esti? 

- Dio scias. Kiam ni surgrundiĝis hieraŭ en tiu alia urbo, Smith diris ke la vivo en Marso 
ne ekzistis dum deko da jarmiloj. 

- Kiaj rezultoj, Regent? Pri la akvo. 

- Pura kiel arĝento. Gustumu. 

La sono de akvo en varmega sunlumo. Nun mi ŝvebas kiel polvo, kiel cinamo, apoge de 
trankvila vento. 

- Kio okazis, Jones? 

- Mi ne scias. Terura kapdoloro. Tute subite. 

- Cu vi trinkis la akvon? 

- Ankoraŭ ne. Tio estas io alia. Mi klinis min super la puta rando kaj subite mia kapo 
eksplodis. Nun mi fartas pli bone. 

Nun mi scias, kiu mi estas. 

Mia nomo estas Stephen Leonard Jones kaj mi estas dudekkvin-jara kaj mi estas ĵus ven- 
inta per raketo el planedo nomata Tero, kaj mi staras inter miaj bonaj amikoj Regent kaj 
Shaw apud antikva puto en la planedo Marso. 

Mi rigardas malsupren, al miaj fingroj, oraj kaj fortaj. Mi rigardas miajn longajn krurojn 
kaj mian arĝentan uniformon kaj miajn amikojn. 

- Kio okazis al vi, Jones? - diras ili. 

- Nenio, - mi diras, rigardante ilin. - Tute nenio. 

La manĝaĵo estas bona. Pasis jam dek jarmiloj post la lasta manĝo. Gi tuŝas ĝentile la 
langon, kaj la vino varmigas. Mi aŭskultas la sonon de la voĉoj. Mi kunmetas la vortojn 
kiujn mi ne komprenas, sed iamaniere komprenas. Mi gustumas la aeron. 

- Kio okazis, Jones? 

Mi klinas la kapon flanken kaj metas la manojn, tenantajn la arĝentan manĝilaron. Mi 
sentas ĉion. 


49 



- Pri kio vi parolas? - diras ĉi tiu voĉo, mia nova voĉo. 

- Vi spiradas strange. Tusas, - diras la alia. 

Mi klare prononcas: 

- Eble mi iom malvarmumis. 

- Kontrolu vin poste ĉe la doktoro. 

Mi kapjesas kaj tio estas bona - kapjesi. Estas bone fari kelkajn aĵojn post dek jarmiloj. 
Estas bone enspiri freŝan aeron kaj estas bone senti la sunon profunde en la karno, penetran- 
tan pli profunde, kaj estas bone senti la eburan strukturon kaj fortan skeleton, kaŝitan en 
varmanta karno, kaj estas bone aŭdi sonojn pli klare kaj senprokraste ol ili estis en la ŝtona 
sino de la puto. Mi sidiĝas, fascinita. 

- Revenu, Jones, vekiĝu. Ni devas iri! 

- Jes, - diras mi, hipnotita per la sento, ke la vorto formiĝas kvazaŭ akvo sur la lango, 
kaj elfalas aeren en senhasta beleco. 

Mi iras, kaj iri estas bone. Mi staras plenalte kaj la grundo ŝajnas esti tiom malproksima, 
kiam mi rigardas ĝin de la nivelo de miaj okuloj kaj kapo. Tio estas kvazaŭ loĝi sur bela alta 
roko kaj esti feliĉa tie. 

Regent staras apud la ŝtona puto, rigardante malsupren. La ceteraj jam estas foririntaj al 
la arĝenta ŝipo, el kiu ili venis. 

Mi sentas la fingrojn de mia mano kaj rideton de miaj lipoj. 

- Gi estas profunda, - diras mi. 

- Jes. 

- Gi nomiĝas la Puto de Animoj. 

Regent levas la kapon kaj rigardas min. 

- De kie vi scias? 

- Cu ĝi ne estas simila al tiu? 

- Mi neniam aŭdis pri la Puto de Animoj. 

- La loko kie la aĵoj estas atendantaj, la aĵoj, kiuj iam havis karnon, ili atendas kaj aten- 
das, - diras mi, tuŝante lian brakon. 

La sablo estas fajro kaj la ŝipo estas arĝenta fajro en varmego de la tago kaj estas bone 
senti la varmegon. La sono de mia paŝo sur malmola sablo. Mi aŭskultas. La sono de vento 
kaj suno, bruliganta la valojn. Mi flaras la odoron de la raketo, bolanta en meztago. Mi sta- 
ras apud la descendilo. 

- Kie estas Regent? - demandas iu. 

- Mi vidis lin ĉe la puto, - respondas mi. 

Unu el ili kuras al la puto. Mi komencas tremi. Delikata, haŭtojuka tremo, profunde 
kaŝita sed pli kaj pli fortiĝanta. Kaj por la unua fojo mi aŭdas ĝin, kvazaŭ ankaŭ ĝi estus 
profunde kaŝita en puto. Iu voĉo, kiu vokas inteme de mi, eta kaj timigita. Ellasu min, ellasu 
min, kaj aperas la sento, ke io provas liberiĝi, frapiĝas kontraŭ la pordoj de labirinto, kuranta 
supren kaj suben en malhelaj koridoroj, ehe reflektata kaj kriĉanta. 

- Regent estas en la puto! 

La homoj kuras, ĉiuj kvin. Mi kuras kun ili, sed mi aĉe fartas, kaj la tremo jam furiozas. 

- Li, ŝajne, falis en la puton. Jones, vi estis kun li. Cu vi vidis ion? Nu, parolu, Jones! 

- Kio okazis al vi, Jones? 

Mi surgenuiĝas, la tremo estas jam tro forta. 

- Li malsanas. Venu, helpu min! 

- La suno. 

- Ne, ne la suno, - murmuras mi. 

Ili streĉas min kaj la atakoj revenas kaj ŝajnas jam tertremoj, kaj la voĉo kaŝita profunde 
inteme de mi kriĉas: “Jen estas Jones, jen estas mi, tio ne estas li, tio ne estas li, ne kredu 

iin, ellasu min, ellasu min!” Kaj mi rigardas la klinitajn figurojn kaj miaj palpebroj tremetas. 
Ili tuŝas miajn pojnojn. 

- Lia koro malakcelas. 

Mi fermas la okulojn. La kriĉoj ĉesas. La tremo ĉesas. 

Mi leviĝas, kvazaŭ en malvarma puto, liberigita. 

- Li mortis, - diras iu. 

- Jones mortis. 

- Pro kio? 

- Soko, almenaŭ tre similas al ŝoko... 

- Kia ŝoko? - demandas mi, kaj mia nomo estas Sessions, kaj miaj lipoj moviĝas 
abmpte, kaj mi estas kapitano, estro de ĉi tiuj homoj. Mi staras inter ili kaj rigardas la kor- 
pon, kiu kuŝas, malvarmiĝante, sur la sablo. Mi kaptas la kapon per ambaŭ manoj. 

- Kapitano! 

- Nenio serioza, - elkrias mi. - Simple kapdoloro. Cio estos bone. Jen, jen, - flustras mi. 
- Mi jam estas en ordo. 

- Ni prefere forim de sub rekta sunlumo, sir. 

- Jes, - diras mi rigardante al Jones. - Ni prefere neniam venus ĉi tien. Marso ne akcep- 
tas nin. 

Ni portas la korpon al la raketo, kaj nova voĉo vokas elinterne, petegas esti liberigita. 

Helpu, helpu. Lontane, profunde, en la plej makabraj tomboj de la korpo. Helpu, helpu! 
en mĝa abismo, ehante kaj petante. 

La tremado komenciĝas pli rapide en ĉi fojo. La kontrolo estas malpli forta. 

- Kapitano, vi prefere ŝirmiĝu de la sunlumo, vi aspektas ne tre bone, sir. 

- Jes, - diras mi. - Helpu, - diras mi. 

- Pardonu, sirl 

- Mi nenion diris. 

- Vi diris ‘Helpu’, sir. 

- Cu vere, Matthews, ĉu vi ne eraras? 

Ni metas la koipon en la ombron de la raketo kaj la voĉo kriĉas en senfundaj subakvaj 
katakomboj de ostoj kaj skarlata tajdo. Miaj manoj dancas. Mia buŝo estas seka kaj krakinta. 
Miaj naztmoj vaste malfermiĝas. Miaj okuloj rotacias. Helpu, helpu, ho, helpu, ho, ne, lasu 
min, ne, ne. 

- Ne, - diras mi. 

- Pardonu, sirl 

- Ne atentu, - diras mi. - Mi devas liberiĝi, - diras mi. Mi ŝtopas la buŝon per la mano. 

- Pri kio vi parolas, sir7 - krias Matthews. 

- Im en la raketon, vi ĉiuj, reen, al Tero! - kriegas mi. 

Pistolo estas en mia mano. Mi levas ĝin. 

- Cesigu, sir\ 

Eksplodo. Ombroj dancas. La kriĉo mortis. Aŭdeblas fajfa sono de falo trans spaco. 

Kiom bone estas morti post dek mil jaroj. Kiom bone estas senti subitan malvarmon, 
malstreĉiĝon. Kiom bone estas kvazaŭi manon en ganto kiu estas streĉita kaj kreskas 
mirakle malvanna en varmega sablo. Ho, kvieto kaj plezuro de ensorbanta, obskuranta 
morto. Sed mi ne plu povas prokrasti. 

Krako, klako. 

- Dio mia, li mortigis sin! - mi krias kaj vaste malfermas la okulojn, kaj vidas la kapita- 
non kuŝantan apoge al la raketo, lia kranio estas frakasita per la kuglo, lia lango pendas inter 
la blankaj dentoj. Sango fluas el lia kapo. Mi klinas min kaj tuŝas la korpon. 

- Stultulo, - diras mi. - Pro kio li faris tion? 

La homoj estas teruritaj. Ili staras apud la du kadavroj kaj turnas siajn kapojn por vidi la 
marsajn sablojn kaj lontanan puton, kie Regent kuŝas, lulata en profunda akvo. Raŭkoj falas 
de sur iliaj lipoj, histeria, infaneca protesto kontraŭ ĉi tiu kruela sonĝo. 

La homoj sin tumas al mi. 

Post longa paŭzo unu el ili diras: 

- Tio faras vin la Kapitano, Matthews. 

- Mi scias, - malrapide diras mi. 

- Ni restis nur sesope. 

- Sankta Dio, ĝi okazas tiom rapide! 

- Mi ne volas resti ĉi tie, foriru ni! 

La homoj tumulte bruas. Mi aliras ilin kaj nun mi tuŝas ilin, kun la konfido preskaŭ kan- 
tanta ene de mi. 

- Aŭskultu, - mi diras kaj tuŝas iliajn kubutojn, aŭ brakojn, aŭ manojn. 

Ni ĉiuj samtempe eksilentas. 

Ni estas unu. 

Ne, ne, ne, ne, ne, ne! Internaj voĉoj krias, profunde entombigitaj, prizonigitaj sub ĉio 
ekzistanta. 

Ni rigardas unu la alian. Ni estas Samuel Matthews kaj Raymond Moses kaj William 
Spaulding kaj Charles Evans kaj Forrest Cole kaj John Summers, kaj ni diras nenion, nur ri- 
gardas unu la alian, rigardas al niaj blankaj vizaĝoj kaj tremantaj manoj. 

Ni turnas nin, kvazaŭ unu homo, kaj rigardas al la puto. 

- Nun, - diras ni. 

Ne, ne, kriĉas ses voĉoj, kaŝitaj kaj entombigitaj, stokitaj porĉiam. 

Niaj kruroj paŝas sur la sablo kaj tio similas dekdufmgran manon, moviĝantan sur la 
fundo de varmega maro. 

Ni klinas nin kontraŭ la puta rando, rigardante malsupren. E1 malvarma profundo ses vi- 
zaĝoj rigardas al ni. 

Unu post la alia ni klinas nin ĝis malapero de ekvilibro kaj unu post la alia falas en la 
gorĝon kaj malsupren, tra valvarma obskuro en la fridan akvon. 

La suno subiras. La steloj rotacias en la nokta ĉielo. Malproksime briletas lumo. Venas 
alia raketo, ruĝmakulante la spacon. 

Mi vivas en puto. Mi vivas kiel fumo en la puto. Kiel vaporo en ŝtona gorĝo. Supre mi 
vidas malvarmajn stelojn de nokto kaj mateno, kaj mi vidas sunon. Kaj sporade mi kantas 
oldajn kantojn de ĉi tiu mondo, de ĝia juneco. Kiel mi povus klarigi kio mi estas, se mi mem 
ne scias? Mi ne povas. 

Mi simple atendas. 

NOTOJ 

1. sir: en anglalingvaj landoj la sintumo de subulo al la estro, i.a. de soldato aŭ oficiro al ofi- 
ciro de pli alta posteno. 

2. come on : en Usono - malfacile tradukebla alvoko: “im, rapidu, ne hezitu”. 

3. proksimuma prononco de la personaj nomoj: Regent - [riĝent], Stephen Leonard Jones - 
[stivn lenad ĝoŭns], Sessions Shaw - [seŝnz ŝoŭ], Samuel Matthews - [semjuel metjuz], 
Raymond Moses - [rejmand mazes], William Spaulding - [ŭiljem spoldin], Charles Evans 
- [ĉalz ivanz], Forrest Cole - [farest koŭl], John Suimners - [ĝon samerz] 

el la angla tradukis Aleksej GULJAEV (Taganrog) 

La 17-an de aprilo nokte en Volgogrado, en sia loĝejo per pulvopafilo estis murdita MIĤA- 
JLOV-familio. Pereis ALEKSANDR, NADEĴDA kaj ilia fdino POLINA - denaska esper- 
antistino. 


Kies mano leviĝis?... Iam en Rusio ekzistis Familiaj Renkontiĝoj - por la gepatroj kun etaj 
gefiloj. Mihajlov-familio ĉeestis plenkonsiste. Polinka estis tre aĝa - 5-jara! Kaj mia Svetka 
havis nur tri. Polina estis alta, maldika, kun longaj blondaj haretoj - tre simila al la paĉjo. Svetka 
ŝajnis apude pufeta, malgranda, kun malhelaj haroj buklaj. Si estimis Polinan kiel pli aĝan. Ili 
ofte ludis kune - estis la plej bonaj amikinoj... Kiam mi renkontis Polinan en la Ivanova OkSEJT 
antaŭ du jaroj, mi estis ravita: kreskis matura, serioza movadanino. “Jen kie estas la estonteco de 
nia junulara movado, - pensis tiam mi. - En Volgograd...” Kaj kiel ŝi rolis en la spektakloj, ĉu vi 
memoras? Kia Eŭridica ŝi estis!!!... Nekredeble... Nadja tiam - kaj ĉiam - ĉarmis min per sia 
beleco. Sajne, la jaroj tute ne tuŝis ŝin. Ciam bela, svelta, ridetanta. Kion diri pri Aleksandr? 
“Umnica”. Saĝa, trankvila, racia, bonkora. Modela edzo kaj patro... En amuza masko de porkido 
dum la infana kamavalo... Trankvilecon, sanon, harmonion, feliĉon elradiis tiu familio. Kies 
mano leviĝis?... 

Irina Gonĉarova (Odincovo) 





FIŜETO 

Memore al Polina (fiŝeto - ŝia donaco) 

Fiŝeto pendas ĉe la bret’... 

Nenion povas ajnaj vortoj. 

Miĵus komprenis: sur la Ter’ 

Ne ĉiam eblas resti forta. 

En mondo de kruel’ kaj kot’ 

Maloftas puro kaj sincero. 

Sen via varmo kaj bonkor’ 

Ne tiom brilas Verda Stelo. 

Decidas ĉion kosma voT- 
Sencerba, senanima esto. 

Doloro mankas plia ol 
Parol’ pri T karaj en paseo. 

Anim’ ne restas en la grund’. 

Kaj eble foje ĉe fenestro 
Mi vin rekonos en himnd’ 

Forrapidanta al la nesto. 

Mi volas kredi, ke Senfin’ 

Brakumis vin kaj lulas milde. 

Neniu plu certigu min, 

Ke en ĉielo vivas dio 

Decidas ĉion kosma voT- 
Sencerba, senanima esto. 

Temro mankas plia ol 
Parol’ pri Tkaraj en paseo. 


(la aŭtoro de la versaĵo deziras resti nekonata) 


















Unu el la plej popularaj en Eŭropo 
junularaj E-aranĝoj sendube estas III - 

ternacia Junulara Fes- 

tivalo (IJF), kiun ĉiujare printempe 
organizas Itala Esperantista Junularo. Ci- 
jare ia festivalo okazis en loko Pra Cati- 
nat (Fenestrelle, proksime de Torino), en 
ĝi partoprenis 155 geesperantistoj (kaj, 
certe, ne nur gejunuloj). 

La programo de IJF similas al pro- 
gramo de aliaj eŭropaj junularaj E- 
aranĝoj, precipe al tiu de IS. Tagaj kaj des pli matenaj programeroj kolektas malmultajn parto- 
prenantojn (okazas ke al iu aranĝo eĉ neniu venas). Sed pli proksime al vespero la vivo plivigli- 
ĝas. Ege popularas malfruvesperaj bierumadoj, dancadoj kaj paroloj-diskutoj ĉe biero (en bierejo) 
aŭ teo (en t.n. gufujo). Cefa diferenco de IJF estas ĝia gaje-vigla kaj spontaneca karaktero, aper- 
inta pro similaj trajtoj de itaioj. Ci-foje aparte ravis min (kaj aliajn partoprenantojn) la ĉirkaŭa 
naturo. La IJF-ejo situis en montara naturrezervejo. De la balkonoj klare videblis belegaj neĝaj 
montopintoj, en la ĉirkaŭa arbaro fac- 
ile ni povis vidi diversajn bestojn. La 
vojo gvidanta al la ejo estis tiom mal- 
larĝa kaj sinuoza, ke ĉe la renkonto de 
du aŭtoj la supreniĝanta ĉiam devis 
retroveturi al unu el specialaj lokoj 
por preterlasi la renkontan. 

La supra foto estas farita dum la 
koncerto de la fama dana/pola/bosnia 
grupo “Esperanto-Desperado”. La 
apuda prezentas ĉiujn (eks)rusiajn 
partoprenintojn de la festivalo (krom 
Garik Kokolija, kiu fotis). En la unua 
vico sidas Tatjana Sĉukina (Kulebaki-Germanio), Aleksandr Mikiŝev (Israelo), Boris Eliasson 
(Moskvo-Germanio), malantaŭ ili videblas la moskvaninoj Jelena Budinovskaja, Marija Jegorova 
kaj Jelena Morozova, kiuj triope venis al Italio petveture kaj per tio vere mirigis la okcidentanojn. 

Garik Kokolija (Moskvo) 

